SWAPANAYUDE AVASANA VAKKUKAL... | ദിവസങ്ങൾക്ക് മുൻപ് അവൾ തയ്യാറെടുത്തിരുന്നു.. രണ്ട് ആഴ്ചയായി ഉറക്കമില്ല.. രാത്രി ലൈറ്റ് കാണാം.. ബാൽക്കണിയിലൂടെ അങ്ങോട്ടും ഇങ്ങോട്ടും നടക്കുന്നുണ്ടാകും.. ആരോടും തീരെ സംസാരിക്കാതായി! താലിമാലയും കയ്യിലുള്ള പൈസയും മാറ്റി വെച്ചത് 12 വയസുള്ള മകൾക്ക്.. മകളുടെ നോട്ട് ബുക്കിൽ അവൾ അവസാനമായി കുറിച്ച് വെച്ചത് ചങ്ക് തകർക്കുന്ന വരികൾ; കാറെടുക്കാതെ അന്ന് സ്വപ്ന ബാങ്കിലേക്ക് നടന്ന് ഓഫീസിലെ ക്യാബിനടച്ച് സീലിങ്ങിൽ ഷാൾ കൊരുത്തത് 38 കൊല്ലത്തെ ജീവിതം മതിയാക്കി.. നടുക്കുന്ന ആ കുറിപ്പ - Malayalivartha.com Widgets Magazine\nകലാപം അവസാനിക്കാത്ത മണ്ണിലെത്തിയവര്; കേരളത്തില് നിന്നുള്ള ആയിരക്കണക്കിന് പേര് ഇസ്രായേലില് പരിചരണക്കാരായും വീട്ടുജോലിക്കാരായും ജോലി ചെയ്യുന്നു; കേരളത്തില് നഴ്സുമാര്‍ക്ക് ലഭിക്കുന്ന ശമ്പളം കുറവാണ്, ഇവിടെ മാസം ഒരു ലക്ഷത്തിലധികം രൂപ ലഭിക്കും; സാധാരണ ഒരു നഴ്സ് ഇസ്രയേലില് പത്ത് വര്‍ഷത്തോളമാണ് ജോലി ചെയ്യുക, എല്ലാവര്‍ക്കും വലിയ കടബാധ്യതകള് ഉണ്ടായിരിക്കും. ഇതെല്ലാം പരിഹരിച്ച് ഭാവിയിലേക്കുള്ള പണവും കണ്ടെത്തിയാണ് മടങ്ങുന്നത്; ഇസ്രയേലിലെ മലയാളികള് മനസ് തുറക്കുന്നു\nരാജ്യത്തെ കോവിഡ് സാഹചര്യവും വാക്‌സിനേഷനും വിലയിരുത്താന് പ്രധാനമന്ത്രി നരേന്ദ്രമോദി വിളിച്ച യോഗം ആരംഭിച്ചു\n13 APRIL 2021 01:07 PM IST\n'അരുത്, ഫോർവേഡ് ചെയ്യരുത് !! അടുത്ത 72 മണിക്കൂർ നിർണായകമാണെന്ന് മനസ്സാ വാചാ കർമ്മണാ ലോകാരോഗ്യസംഘടന ഐസിഎംആറിനോട് പറഞ്ഞിട്ടില്ല. ഇന്ത്യയിൽ ഉടനീളം കമ്മ്യൂണിറ്റി എക്‌സ്‌ചേഞ്ച് നടക്കുമെന്നോ അടുത്ത 72-108 മണിക്കൂർ പെരക്കകത്ത് കുത്തിയിരിക്കണം എന്നോ അല്ല... സംശയമുണ്ടെങ്കിൽ ലോകാരോഗ്യസംഘടനയുടെയോ ഐസിഎമ്മാറിന്റെയോ വെബ്‌സൈറ്റിൽ പോയി തപ്പിക്കോളൂ...' ഡോ. ഷിംനാ അസീസ് കുറിക്കുന്നു\nനമ്മൾ ബാങ്ക് മാനേജർമാർ ലോൺ നിഷേധിച്ച കാരണം കൊണ്ട് സംഭവിച്ച ആത്മഹത്യകളെപ്പറ്റിയും ബാങ്ക് ഉദ്യോഗസ്ഥന്മാരുടെ നിഷേധ മനോഭാവവും മാത്രമേ കേൾക്കാറോ അല്ലെങ്കിൽ അതിന് താൽപര്യം കാണിക്കാറോ ഉള്ളൂ.\nഈ മേഖലയിൽ പണിയെടുക്കുന്ന എന്റെ അനിയനും പെങ്ങളും അടക്കമുള്ള പതിനായിരങ്ങൾ അനുഭവിക്കുന്ന കടുത്ത മാനസിക സമ്മർദ്ദവും അനീതിയും നമ്മുടെ വിഷയമാകുന്നത് അധികം കണ്ടിട്ടില്ല.\nഎന്നാൽ സ്വപനയുടെ ജീവിതത്തിൽ സംഭവിച്ചത് നടുക്കുന്ന കാര്യങ്ങൾ തന്നെയാണ്. ഇപ്പോഴിതാ മരിക്കുന്നതിന് മുൻപ് സ്വപ്ന തന്റെ മകളുടെ നോട്ട് ബുക്കിൽ കുറിച്ചിട്ട കുറിപ്പാണ് വൈറലാകുന്നത്.\nനൗഫൽ ബിൻ യൂസഫാണ് ആരുടേയും കണ്ണുനനയ്ക്കുന്ന സങ്കടകരമായ കുറിപ്പ് പങ്കുവെക്കുന്നത്. നൗഫൽ ബിൻ യൂസഫ് പങ്കുവച്ച കുറിപ്പ് ഇങ്ങനെയായിരുന്നു...\nപ്രിയപ്പെട്ട ഉണ്ണീ... വാവാ... അമ്മയ്ക്ക് നിങ്ങളെ അത്രയ്ക്ക് ഇഷ്ടമാണ്. പക്ഷെ ജോലി സമ്മർദ്ദം താങ്ങാനാകുന്നില്ല. അമ്മ പോവുകയാണ്. നിങ്ങളെയും ഒപ്പം കൊണ്ടു പോകണമെന്നുണ്ട്.\nഅതിനുള്ള ധൈര്യമില്ലാഞ്ഞിട്ടാണ്....; 12 വയസുകാരിയായ മകളുടെ നോട്ട് ബുക്കിൽ ഇത്രയും എഴുതിവച്ച് കാറെടുക്കാതെ സ്വപ്ന ബാങ്കിലേക്ക് നടന്നു. ഓഫീസിലെ ക്യാബിനടച്ച് സീലിങ്ങിൽ ഷാൾ കൊരുത്ത് 38 കൊല്ലത്തെ ജീവിതം മതിയാക്കി.\nകാനറാ ബാങ്ക് കൂത്തുപറമ്പ് തൊക്കിലങ്ങാടി ശാഖാ മാനേജർ സ്വപ്നയുടെ ആത്മഹത്യ നമുക്ക് മുന്നിൽ ഒരുപാട് ചോദ്യങ്ങൾ ഉയർത്തുന്നുണ്ട്. ബാങ്കിങ് മേഖലയിലെ ജോലി സമ്മർദ്ദത്തെക്കുറിച്ച് ഒരു പാട് പേർ എഴുതിക്കണ്ടു. സ്വപ്നയ്ക്ക് എന്ത് കൊണ്ടാണ് ജീവിതം മടുത്തത് എന്നാണ് ഞാൻ അന്വേഷിച്ചത്. സഹപ്രവർത്തകരോടും അയൽക്കാരോടും അവരുടെ അടുത്ത ബന്ധുക്കളോടും സംസാരിച്ചു.\nസ്വപ്നയ്ക്ക് ജീവിക്കാൻ വരുമാനമുള്ള ജോലി ഉണ്ടായിരുന്നു. രണ്ട് വർഷം മുന്നെ ഹൃദയാഘാതം സംഭവിച്ച് ഭർത്താവ് മരിച്ചു. 12 ഉം 14 ഉം വയസുള്ള രണ്ട് കുഞ്ഞുങ്ങളുണ്ട്.\n6 മാസം മുൻപാണ് തൃശൂര് നിന്നും പ്രമോഷൻ ട്രാൻസ്ഫറായി കണ്ണൂരെത്തിയത്. നാട്ടിലേക്ക് മാറ്റത്തിന് ശ്രമിച്ചിരുന്നു. നടന്നില്ല. എല്ലാവരും ഇഷ്ടപ്പെടുന്ന, സഹായിക്കാൻ മനസുള്ള ഒരു ഉദ്യോഗസ്ഥ ആയിരുന്നു എന്നാണ് അവരെ പരിചയമുള്ള എല്ലാവരും പറഞ്ഞത്.\nസ്വപ്നയുടെ വീടിനടുത്ത് താമസിക്കുന്ന ഒരാൾ പറഞ്ഞത് ഇങ്ങനെ.. രണ്ട് ആഴ്ചയായി അവർക്ക് ഉറക്കമില്ല. രാത്രി ലൈറ്റ് കാണാം. ബാൽക്കണിയിലൂടെ അങ്ങോട്ടും ഇങ്ങോട്ടും നടക്കുന്നുണ്ടാകും. ആരോടും തീരെ സംസാരിക്കാതായി.\nഒരാഴ്ചയിലേറെയായി മുറ്റം അടിച്ചു വാരിയിട്ട് . മറ്റൊരു അയൽക്കാരൻ പറഞ്ഞത്, താലി മാലയും കൈയ്യിലുള്ള പൈസയും രണ്ടു ദിവസം മുൻപ് 12 വയസുള്ള മകൾക്ക് കൊടുത്തു.\nഇത് നീ വച്ചോ എന്ന് പറഞ്ഞു. എന്തിനാണ് അമ്മ ഇങ്ങനെ പെരുമാറുന്നതെന്ന് 12 വയസുകാരിക്ക് അന്നേരം മനസിലായില്ല. വല്ലാത്ത ജോലി സമ്മർദ്ദമാണെന്ന് ഇടയ്ക്കിടെ ഡോക്ടറായ അനിയത്തിയോട് പറഞ്ഞിരുന്നതായി അനിയത്തിയുടെ ഭർത്താവും ഓർക്കുന്നു.\nഒരു മനുഷ്യന് സംഭവിക്കുന്ന ഇത്ര പ്രകടമായ മാറ്റങ്ങളും മാനസീക സമ്മർദ്ദവും ചുറ്റുമുള്ളവർ തിരിച്ചറിയാത്തത് എന്തുകൊണ്ടാണ്! എട്ടാം ക്ലാസുകാരിയുടെ വരയിട്ട നോട്ട് ബുക്കിലെ കരള് കൊത്തിപ്പറിക്കുന്ന ആ വരികൾ നമ്മളെ പൊള്ളിക്കാത്തത് എന്ത് കൊണ്ടാകും.. ഇനിയും മരിക്കാത്ത നമ്മൾ!\nഅതേസമയം സ്വപ്നയുടെ ആത്മഹത്യക്ക് പിന്നാലെ പലരും അനുഭവങ്ങൾ പങ്കുവെച്ച് എത്തിയിരുന്നു. അതുപോലെ തന്നെ ഉണ്ണികൃഷ്ണൻ പങ്കുവച്ച മറ്റൊരു കുറിപ്പ് ശ്രദ്ധേയമാവുകയാണ്. ആ കുറിപ്പ് ഇങ്ങനെയായിരുന്നു...\nചിത്രത്തിൽ ഉള്ളത് സ്വപ്ന കെഎസ്. കാനറാ ബാങ്ക് കൂത്തുപറമ്പ് തൊക്കിലങ്ങാടി ശാഖാ മാനേജർ. (ആയിരുന്നു എന്ന് പറയുന്നതാവും ഇപ്പോൾ ശരി) രണ്ട് കുഞ്ഞുങ്ങളുടെ അമ്മയായിരുന്നു. ഇന്ന് രാവിലെ ഇവരെ സ്വന്തം ബ്രാഞ്ചിൽ തൂങ്ങി മരിച്ച നിലയിൽ കണ്ടെത്തി.\nജോലിയിലെ പ്രഷർ താങ്ങാവുന്നതിലും അധികമായിരുന്നു എന്ന് ഡയറിയിൽ എഴുതിയിരുന്നു. ഇതല്ലാതെ മറ്റ് വ്യക്തികളോ കാരണങ്ങളോ ഇവരെ ഇങ്ങനെ ഒരു പാതകം ചെയ്യുന്നതിന് കാരണമായിട്ടില്ല എന്ന് പോലീസ് പറഞ്ഞതായും കണ്ടു.\nഇത് സ്വപ്നയുടെ മാത്രം കഥയല്ല. എന്റെ അനിയൻ പറഞ്ഞുകേട്ടതും അതിലൂടെ കണ്ടറിഞ്ഞതുമായ ലക്ഷക്കണക്കിന് ബാങ്ക് ജീവനക്കാരുടെ കഥയാണ്. പൊതുമേഖലാ ബാങ്ക് ജീവനക്കാരുടെ മൊത്തം കഥയാണ്. ഇന്നലെ പോയ സ്വപ്നയുടെയും കൂടി കഥയാണ്. ലോൺ എടുക്കാൻ പോകുമ്പോൾ ഇത് നിന്റെയൊന്നും തറവാട്ട് സ്വത്തല്ലല്ലോ സർക്കാരിന്റെ കാശല്ലേ പിന്നെ ലോൺ തരാനെന്താ ഇത്ര മടി എന്ന് ചോദിക്കുന്നത് ഞാൻ കേട്ടിട്ടുണ്ട്.\nഅതേ ലോൺ അടക്കാത്തതിന് അതേ ഉദ്യോഗസ്ഥൻ തന്റെ പല ഉത്തരവാദിത്വങ്ങളിൽ ഒന്നായ ജപ്തിയോ അനുബന്ധ നടപടിയോ എടുക്കാൻ തുനിഞ്ഞാൽ താൻ വിചാരിച്ചാൽ ജപ്തി നടക്കാതെ നോക്കാമല്ലോ എന്നും പറയുന്നത് കേട്ടിട്ടുണ്ട്. സ്വപ്നയിലേക്ക് വരാം.\nകേരളത്തിലെ ഐവി ലീഗ് എൻജിനീയറിങ് കോളേജുകളുകളിൽ ഒന്നായ തൃശൂർ GEC യിൽ നിന്നാണ് സ്വപ്ന പഠിച്ചിറങ്ങിയത്. എവിടെയും ജോലി കിട്ടാവുന്ന അക്കാദമിക്ക് ബാക്ക്ഗ്രൗണ്ട് ഉണ്ടായിട്ടും ബാങ്കിങ് ജോലി സ്വപ്ന തെരഞ്ഞെടുത്തത്, മെച്ചപ്പെട്ട തൊഴിൽ പരിസരവും ജോബ് സെക്യൂരിറ്റിയും പ്രതീക്ഷിച്ചാകണം.\nകൂടാതെ, ഇന്ത്യൻ സമ്പദ്വ്യവസ്‌ഥയിൽ, സാധാരണക്കാർക്ക് കൈത്താങ്ങായി നിൽക്കുന്ന സിസ്റ്റമാറ്റിക്കലി സിഗ്നിഫിക്കൻറ് എന്ന് കരുതാവുന്ന ഒരു തൊഴിൽ മേഖലയിൽ ജോലി എടുക്കുന്നതിന്റെ സംതൃപ്തിയും.\nകുറച്ച് വർഷങ്ങൾ മുൻപ് സ്വപ്നയുടെ ഭർത്താവ് ഒരു ഹൃദയാഘാതത്താൽ മരണപ്പെട്ടു. കടുത്ത നഷ്ടത്തിലും പ്രതികൂല സാഹചര്യങ്ങളോട് മല്ലടിച്ച് തന്റെ രണ്ട് കുട്ടികൾക്കും കൂടി വേണ്ടി, സ്വാശ്രയായ സിംഗിൾ മദർ എന്ന നിലയിൽ അഭിമാനത്തോടെ അവർ അതിജീവിച്ചു വരികയായിരുന്നു.\nഎത്ര ബുദ്ധിമുട്ട് നിറഞ്ഞ ജോലി ആണെങ്കിലും ജീവിതപരിസരത്തിലും ഭാവിയിലും ബാങ്കിങ് ജോലി കൊണ്ട് ലഭിച്ചേക്കാവുന്ന ആനുകൂല്യങ്ങൾ ആയിരിക്കണം അവരെ പിടിച്ചുനിൽക്കാൻ പ്രേരിപ്പിച്ചത്. ഒടുവിൽ ആ കപ്പൽ പതുക്കെ മുങ്ങിപ്പോകുന്നത് അവർ കണ്മുന്നിൽ കണ്ടിരിക്കണം. സ്വപ്നയുടെ ജീവനെടുത്ത, മുങ്ങാൻ പോകുന്ന ആ കപ്പൽ, ഇന്ത്യൻ പൊതുമേഖലാ ബാങ്കിങ് ആണ്.\nതൊരു രാജ്യത്തിലും അനുവർത്തിച്ചുപോരുന്ന ഒരു അടിസ്‌ഥാന തൊഴിൽ തത്വമുണ്ട്. സർക്കാർ, അതായത് സ്റ്റേറ്റ്, ഒരു മാതൃകാ തൊഴിൽ ദാതാവായിരിക്കണം എന്നത്. ഏതൊരു രാഷ്ട്രത്തിലെയും മാതൃകാ തൊഴിൽ ദാതാവ് സർക്കാർ അല്ലെങ്കിൽ സർക്കാർ മിഷണറികൾ തന്നെയായിരിക്കണം എന്നൊരു തത്വമുണ്ട്.\nതൊഴിൽ അവകാശങ്ങൾ മുതൽ നീതിപൂർവകമായ കൂലി ഉറപ്പുവരുത്തൽ മുതൽ എന്തിനും ആ സർക്കാർ മാതൃകയായിരിക്കണം. അതിന് മറ്റൊരു കാരണം കൂടിയുണ്ട്. പ്യൂൺ മുതൽ മുകളിലോട്ടുള്ള സകല സർക്കാർ ജീവനക്കാരുടെയും വരുമാനത്തിന് മുകളിൽ സർക്കാരിന്റെ കണ്ണുണ്ടാകും.\nഒരു ലോൺ എടുത്താൽ പോലും മെച്യൂരിറ്റിക്ക് മുൻപ് അടച്ചുതീർക്കാൻ അവർക്ക് പറ്റില്ല. അതിനുള്ള വരുമാനം കാണിക്കണം. അതാണ് നിയമം. അങ്ങനെയുള്ള ഒരു സ്ഥാപനത്തിലാണ് ഇനിയിത് താങ്ങാനാവില്ല എന്ന് പറഞ്ഞുകൊണ്ട് പറക്കമുറ്റാത്ത കുഞ്ഞുങ്ങളെ പോലും വഴിയിലുപേക്ഷിച്ച് സ്വപ്ന സ്വയം ഹത്യയിൽ പരിഹാരം കണ്ടത്.\nഇതൊരൊറ്റപ്പെട്ട കഥയല്ല. കേരളത്തിൽ നിന്ന് തന്നെ, ആണ്ട് തോറും നേർച്ചക്കോഴികളെപ്പോലെ മാർച്ച്/ഏപ്രിൽ മാസങ്ങളിൽ ഓരോരോ മാനേജർമാരെ കൊലയ്ക്ക് കൊടുക്കാറുണ്ട്. കഴിഞ്ഞ കൊല്ലം കോർപറേഷൻ ബാങ്ക് ഗുരുവായൂർ ശാഖയിലെ അയ്യപ്പൻ.\nഇത്തവണ കണ്ണൂരിൽ സ്വപ്ന. ഞാൻ ബാങ്കിൽ ജോലി ചെയ്യാൻ തുടങ്ങി പത്ത് വർഷത്തിനിടെ കേട്ട നൂറ് കണക്കിന് ആത്‍മഹത്യ കഥകളിൽ ചിലത് മാത്രം. ഇതൊരു ഗൗരവമുള്ള പ്രശ്നമായി കവർ ചെയ്യാൻ ശ്രമിച്ച ഏക മാധ്യമ പ്രവർത്തകൻ NDTV യുടെ രവീഷ് കുമാറായിരുന്നു.\nഅദ്ദേഹം ബാക്ക് ടു ബാക്ക് സ്റ്റോറികളോടെ ബാങ്കിങ്ങ് മേഖലയിൽ നിലനിൽക്കുന്ന കടുത്ത തൊഴിൽ അനീതികളെ വെളിച്ചത്ത് കൊണ്ടുവരാൻ നോക്കി.\nഅന്നം തരുന്ന കർഷകർ, തങ്ങൾ നട്ടുവളർത്തിയ മരത്തിൽ തൂങ്ങിമരിക്കുമ്പോഴും ഫ്യുരിടാൻ അടിച്ച് പിടഞ്ഞ് മരിക്കുമ്പോഴും പോലും കുലുങ്ങാത്ത തനിതങ്കം നിയോ ലിബറൽ മനസാക്ഷിയാണ് രാജ്യത്തിന്റേത്. സ്വാഭാവികമായും ഈ വിഷയവും ശ്രദ്ധ പിടിച്ചു പറ്റാതെ മറഞ്ഞു.\nദേശസാൽക്കരണം പൊതുമേഖലാ ബാങ്കുകളെ ശക്തിപ്പെടുത്തിയെങ്കിൽ ഇപ്പോൾ നമ്മൾ തിരിച്ചൊരു സ്വകാര്യവൽക്കരണത്തിന്റെ വക്കിൽ നിൽക്കുകയാണ്. പിടിപ്പുകേടിന്റെയും വിവരമില്ലായ്മയുടെയും കേന്ദ്രങ്ങളായ ഭരണാധികാരികൾ നമ്മുടെ പൊതുമേഖലാ ബാങ്കുകളെ വിൽക്കാനുള്ള അവസാന ഘട്ടത്തിലാണ്.\nകഴിഞ്ഞ രണ്ട് ദശകങ്ങളായാണ് ഇന്ത്യൻ പൊതു മേഖല ബാങ്കിങ് രംഗത്തെ തൊഴിൽ സംസ്കാരം അടിമുടി മാറുന്നത്. ആ മാറ്റം, ജോലി ചെയ്യുന്നവരെ പെർപെച്വൽ ഡിപ്രഷനിലേക്ക് തള്ളി വിടുന്നതിന്, ഉള്ളിയുടെ തൊലി പൊളിക്കുമ്പോലെ,\nപല ലയേഴ്സിൽ പല കാരണങ്ങൾ നമുക്ക് കാണാൻ കഴിയും. ചെയ്യാൻ ആളുണ്ടോ സമയമുണ്ടോ എന്നൊന്നും ചിന്തിച്ചിക്കാതെ, ഔട്ട്പുട്ടിനെക്കുറിച്ച് ഒരു കൺസേണും ഇല്ലാതെ തയാറാക്കപ്പെടുന്ന ടാർജറ്റ് അലോക്കേഷൻ. (അതിൽ ബിസിനസ് ടാർജെറ്റും അതിനേക്കാൾ ഉപരി കംപ്ലെയ്ൻസ് ടാർജെറ്റും വരും). വിവരമില്ലാത്ത,\nബാങ്കിനോട് ആത്മാര്ഥതയില്ലാത്ത, മനുഷ്യത്വമില്ലാത്ത, പ്രൊമോഷൻ ചവിട്ട്പടികൾ മാത്രം കാണുന്ന സബ് സ്റ്റാൻഡേർഡ് ടോപ്പ് എക്സിക്കുട്ടീവുകൾ.... ബാങ്കിന് നാശമോ നല്ലതോ എന്ന് പോലും ഉറപ്പിക്കാൻ പറ്റാത്ത പോളിസി മേക്കിങ്... അങ്ങനെ പല നിലകളിൽ കാരണങ്ങളുണ്ട്. എന്നാൽ രോഗവസ്‌ഥയുടെ പുറത്ത് കാട്ടുന്ന വിസിബിൾ സിംപ്റ്റംസ് മാത്രമാണിവ.\nബാങ്കിൽ പോകാത്ത ബാങ്കിങ് തൊഴിലാളി സംഘടനാ നേതാക്കൾ മുതൽ അതിരാഷ്ട്രീയ വത്കൃതമായ barbarically structured ആയ ഉദ്യോഗസ്ഥ hierarchy യും നമ്മുടെ ബാങ്കിങ് മേഖലയെ തകർക്കുന്നതിൽ മറ്റൊരു പങ്ക് വഹിക്കുന്നുണ്ട്.\n2020 July 20 തീയതി മുൻ റിസർവ് ബാങ്ക് ഗവർണർ ആയിരുന്ന രഘുറാം രാജൻ അപ്രതീക്ഷിതമായ bad Debt and NPA (Non Performing Assets) ഇന്ത്യൻ ബാങ്കിങ്ങിന്റെ നട്ടെല്ല് തകർക്കാൻ പോകുകയാണെന്ന് പറഞ്ഞിരുന്നു. അന്നത് ആരും വകകൊണ്ടില്ല.\nതുടർന്ന് ലോൺ കൊടുക്കാനും നിശ്ചിത തുക ലോണായി കൊടുത്തു തീർക്കണമെന്നും ഇല്ലെങ്കിൽ നടപടികൾ ഉണ്ടാകുമെന്നും കേന്ദ്രമന്ത്രിയുടെ ഓഫിസിൽ നിന്നും ബാങ്കുകൾക്ക് നിർദേശം വന്നു. PM Jan Dhan Yojana യും അതിൽ പെടുന്നുണ്ട്. ഇതൊന്നും സമീപഭാവിൽ NPA ആകുമെന്ന് അറിയാതെയല്ല അവരത് ചെയ്തത്. പകരം അതായിരുന്നു ഉദ്ദേശവും.\nഒടുവിൽ നശിച്ചു നാറാണക്കല്ലായ ഒരു സ്ഥാപനത്തെ അല്ലെങ്കിൽ സ്ഥാപനങ്ങളെ സ്വകാര്യ കുത്തകകൾക്ക് തീറെഴുതി കൊടുക്കുകയായിരുന്നു ലക്ഷ്യം എന്ന് അന്നേ പലരും തിരിച്ചറിഞ്ഞിരുന്നു. -\nവളരെ പ്രീ പ്ലാൻഡ് ആണ്. ഈ പോക്ക് എവിടെ പോയി നിൽക്കുമെന്ന് എല്ലാവർക്കും അറിയാം. എന്റെ അനിയൻ അടക്കം പലരും insomnia മുതൽ depression തുടങ്ങി പലതും നേരിടേണ്ടി വരും. ജീവിതം തന്നെ ബാങ്കിന്റെ മൂലയിൽ തുടങ്ങി ഒടുങ്ങുന്ന അവസ്ഥയിലേക്ക് ജീവനക്കാരെല്ലാവരും എത്തും.\nഇനിയെങ്കിലും ഈഗോയും അഹങ്കാരവും തൊഴുത്തിൽക്കുത്തും കുറച്ചു നേരത്തേക്ക് മാറ്റിനിർത്തി സംഘടനാ നേതാക്കൾ തങ്ങളുടെ സഹപ്രവർത്തകർക്ക് വേണ്ടി സംസാരിക്കണം. ചടങ്ങിന് ഒരു അഖിലേന്ത്യാ പണിമുടക്ക് നടത്തിയാലൊന്നും അയയുന്ന മനസ്സല്ല അധികാരത്തിൽ ഇരിക്കുന്നവരുടേത് എന്ന് ഡൽഹിയിലെ കർഷകസമരം മുതൽ CAA സമരം വരെ കണ്ടിട്ടും അതിന്റെ ഔട്പുട്ട് മനസ്സിലാക്കിയിട്ടുമുള്ള നേതാക്കന്മാർ മനസ്സിലാക്കേണ്ടതുമുണ്ട്.\nഇതെന്റെ അനിയന്റെയും പെങ്ങളുടെയും ജീവിതത്തെ ഓർത്തുള്ള ആധി മാത്രമല്ല, അവരെപ്പോലെ ലക്ഷക്കണക്കിന് ജീവനക്കാരുടെയും അവരുടെ കുടുംബങ്ങൾക്കും വേണ്ടിയുള്ള അപേക്ഷയാണ്. കബന്ധങ്ങൾ ഇനിയും കാണാൻ വയ്യ...\nകലാപം അവസാനിക്കാത്ത മണ്ണിലെത്തിയവര്; കേരളത്തില് നിന്നുള്ള ആയിരക്കണക്കിന് പേര് ഇസ്രായേലില് പരിചരണക്കാരായും വീട്ടുജോലിക്കാരായും ജോലി ചെയ്യുന്നു; കേരളത്തില് നഴ്സുമാര്‍ക്ക് ലഭിക്കുന്ന ശമ്പളം കുറവാണ് (6 minutes ago)\nരാജ്യത്തെ കോവിഡ് സാഹചര്യവും വാക്‌സിനേഷനും വിലയിരുത്താന് പ്രധാനമന്ത്രി നരേന്ദ്രമോദി വിളിച്ച യോഗം ആരംഭിച്ചു (7 minutes ago)\n18-45 വയസ്സുകാർക്ക് വാക്സിന് മുന്‍ഗണനാടിസ്ഥാനത്തില് .. (11 minutes ago)\nസംസ്ഥാനത്ത് തുടര്‍ച്ചയായ രണ്ടാം ദിവസവും സ്വര്‍ണ വിലയില് വര്‍ദ്ധനവ്... (21 minutes ago)\n'മുഖ്യമന്ത്രിയുടെ മരുമകന്' എന്ന് പ്രയോഗത്തിൽ നിന്ന് 'ബേപ്പൂരിന്റെ മകന്' ആയി മാറിയ കാഴ്‌ച; മുഹമ്മദ് റിയാസിനെ പുകഴ്ത്തി സുഭാഷ് (22 minutes ago)\nചൊവ്വയില് ചരിത്രം കുറിച്ച് ചൈന; ചുവന്ന ഗ്രഹത്തില് ജീവനുണ്ടോയെന്ന് അറിയുക ലക്ഷ്യം, ആദ്യ ദൗത്യത്തില് തന്നെ സോഫ്‌റ്റ് ലാന്‍ഡിംഗ് (24 minutes ago)\nഅര്‍ബുദ രോഗബാധിതനായി മരണപ്പെട്ട നന്ദു മഹാദേവക്ക് ആദരാഞ്ജലി അര്‍പ്പിച്ച് മുഖ്യമന്ത്രി (26 minutes ago)\nഗുരുതര പ്രളയസാധ്യത... മുന്നറിയിപ്പുമായി കേന്ദ്ര ജലകമ്മീഷന്; കല്ലാര്‍കുട്ടി, മലങ്കര അണക്കെട്ടുകള് തുറന്നു; മലപ്പുറം, കോഴിക്കോട്, വയനാട്, കണ്ണൂര്, കാസര്‍കോട് ജില്ലകളില് ഇന്ന് റെഡ് അലര്‍ട്ട്; ചുഴലിക് (31 minutes ago)\nസഞ്ചാരികളെ വരവേല്‍ക്കാന് ഒരുങ്ങി ബഹ്റൈന്; മേയ് 17 മുതൽ സൗദി അന്താരാഷ്ട്ര അതിര്‍ത്തികള് തുറക്കുന്നു (45 minutes ago)\nകോവിഡ് സ്ഥിരീകരിച്ചപ്പോള് ഭയമുണ്ടായിരുന്നില്ല! 103ാം വയസില് കോവിഡിനെ അതിജീവിച്ച് സ്വാതന്ത്ര്യ സമരസേനാനി; സാധാരണ ചികിത്സ കൊണ്ട് തന്നെ അദ്ദേഹത്തിന് രോഗമുക്തിയുണ്ടായതായി ഡോക്ടര് (55 minutes ago)\nനക്‌സലൈറ്റ് നേതാവ് എ വര്‍ഗീസ് വ്യാജ ഏറ്റുമുട്ടല് കേസില് ദൃക്‌സാക്ഷിയായ റിട്ടയേര്‍ഡ് കോണ്‍സ്റ്റബിള് അന്തരിച്ചു (1 hour ago)\nസൗജന്യ ഭക്ഷ്യക്കിറ്റ് വിതരണം അടുത്ത മാസവും തുടരുമെന്ന് മുഖ്യമന്ത്രി പിണറായി വിജയന് (1 hour ago)\nട്രിപ്പിള് ലോക്ക് ഡൗണ് പ്രഖ്യാപിക്കപ്പെട്ട തിരുവനന്തപുരത്ത് നടക്കുന്ന രണ്ടാം പിണറായി സര്‍ക്കാരിന്റെ സത്യപ്രതിജ്ഞാ ചടങ്ങില് നിന്നും കോവിഡ് വൈറസിന് വിലക്കോ? (1 hour ago)\nഇന്ത്യയുടെ സ്വന്തം കൊവിഡ് അത്ഭുതമരുന്ന് അടുത്തയാഴ്ച മുതല് രോഗികള്‍ക്ക് നല്‍കി തുടങ്ങും; മൂന്ന് ദിവസത്തിനുള്ളില് രോഗം ഭേദമാക്കും; മരുന്നിന്റെ ഉല്‍പാദനം റെഡീസ് ലാബോറട്ടറീസില് പൂര്‍ത്തിയായി; പതിനായിരം (1 hour ago)\nകോവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായി ജീവന്‍രക്ഷാ മരുന്നുകളും ഓക്‌സിജന് സിലിണ്ടറുകള് അടക്കമുള്ള ക്യാപ്‌സൂളുകളും എത്തിയ്ക്കാന് ഇനി മുതല് കെഎസ്ആആര്‍ടിസി ഡ്രൈവര്‍മാരും (1 hour ago)\nആഞ്ഞടിച്ച് ടൗട്ടെ! നടുങ്ങിയ നിമിഷങ്ങൾ... കണ്ണൂരില് നിന്ന് 290 കിലോമീറ്റര് മാത്രം അകലെ, വടക്കന് ജില്ലകളില് ജാഗ്രത! വരുന്ന മണിക്കൂറുകളിൽ സംഭവിക്കാൻ പോകുന്നത്....


മതവും രാഷ്ട്രവും ഉള്‍ക്കൊള്ളുന്ന സമ്പൂര്‍ണ സംസ്‌കാരമാണ് ഇസ്‌ലാം - ISLAM MALAYALAM\nബാഹ്യപ്രവര്‍ത്തന രൂപവും ആധുനിക രാഷ്ട്രീയ മാനദണ്ഡങ്ങളുമായും തട്ടിച്ചു നോക്കുമ്പോള് പ്രവാചകന്(സ)യും വിശ്വാസികളും മദീനയില് സ്ഥാപിച്ച ഭരണസംവിധാനത്തെ എല്ലാ അര്‍ത്ഥത്തിലുമുള്ള രാഷ്ട്രീയ വ്യവസ്ഥയെന്ന് വിശേഷിപ്പിക്കാനാവും. എന്നാല് അതേസമയം അതിന്റെ ലക്ഷ്യങ്ങളും പ്രചോദനങ്ങളും ഊന്നലുകളും പരിഗണിക്കുമ്പോള് അതിനെ മതവ്യവസ്ഥയെന്നും വിശേഷിപ്പിക്കാം. ഇസ്‌ലാം ഭൗതികതയെയും ആത്മീയതയെയും സമന്വയിപ്പിക്കുന്ന സമ്പൂര്‍ണ വ്യവസ്ഥയായതിനാലാണത്. മനുഷ്യന്റെ ഐഹികവും പാരത്രികവുമായ പ്രവര്‍ത്തനങ്ങള് അത് കൈകാര്യം ചെയ്യുന്നു. എന്നതിനപ്പുറം അവ രണ്ടിനെയും കൂട്ടിയിണക്കുന്ന തത്വശാസ്ത്രമാണത്. അവ രണ്ടിനെയും വേര്‍തിരിച്ച് നിര്‍ത്തുന്നത് ഇസ്‌ലാം അംഗീകരിക്കുന്നില്ല.\nപരസ്പരം വേര്‍പ്പെടുത്തല് സങ്കല്‍പിക്കാന് പോലും സാധിക്കാത്ത വിധം പരസ്പര ബന്ധിതമായ ഒരൊറ്റ ഘടകമാണതെന്നാണ് പ്രമുഖ ഈജിപ്ഷ്യന് ചരിത്ര പണ്ഡിതനായ ഡോ. മുഹമ്മദ് സിയാഉദ്ദീന് റഈസ് പറയുന്നത്. തെളിവ് ആവശ്യമില്ലാത്ത വിധം വ്യക്തമായ യാഥാര്‍ഥ്യമാണത്. ചരിത്രവും മുന്‍കഴിഞ്ഞ കാലഘട്ടങ്ങളിലെ മുസ്‌ലിംകളുടെ ആദര്‍ശവും അതിനെ ശക്തിപ്പെടുത്തുന്നു. ഇസ്‌ലാമിക ചുറ്റുപാടുമായി അടുത്ത ബന്ധമില്ലാതിരിന്നിട്ടും കൂടി ഓറിയന്റലിസ്റ്റുകളത് തിരിച്ചറിഞ്ഞിട്ടുണ്ട്. അതേസമയം പരിഷ്‌കരണ വാദികളെന്ന് സ്വയം വിശേഷിപ്പിക്കുന്ന ഒരു കൂട്ടം മുസ്‌ലിംകള് ഈ യാഥാര്‍ത്ഥ്യത്തില് നിന്ന് ഒളിച്ചോടുന്നതും കാണാം. ഇസ്‌ലാമെന്നാല് കേവലം മതപ്രബോധന പ്രവര്‍ത്തനം മാത്രമാണെന്നാണവരുടെ വാദം. മന്‍സൂറയിലെ മുന് ശരീഅ കോടതി ജഡ്ജിയും മന്ത്രിയുമായിരുന്ന അലി അബ്ദുറസാഖ് അതിന്നൊരു ഉദാഹരണമാണ്. 1925ല് പ്രസിദ്ധീകരിച്ച ഇസ്‌ലാമും അധികാരത്തിന്റെ അടിസ്ഥാനവും (അല്‍ഇസ്‌ലാമു വ ഉസൂലുല് ഹുക്മ്) എന്ന പുസ്തകത്തിലത് വ്യക്തമാക്കുന്നുണ്ട്. മതം വേറെ രാഷ്ട്രം വേറെ ഇന്നാണ് ഇത്തരം പരിഷ്‌കരണവാദികള് പറയുന്നത്.\nഇസ്‌ലാമിന് രാഷ്ട്രീയവുമായുള്ള ബന്ധവും മതവും രാഷ്ട്രവും തമ്മിലുള്ള ബന്ധവും വ്യക്തമാക്കുന്ന ഏതാനും ഓറിയന്റലിസ്റ്റ് പണ്ഡിതന്‍മാരുടെ വാക്കുകളാണിവിടെ നല്‍കുന്നത്. ഗവേഷണ പഠന രംഗങ്ങളില് തങ്ങളുടെ കഴിവ് തെളിയിച്ചവരാണവര്.\n1. ഡോ. സ്‌കോട്ട് ഫിറ്റ്‌സ്‌ജെറാള്‍ഡ് പറയുന്നു: ഇസ്‌ലാം കേവലം ഒരു മതമല്ല, മറിച്ച് അതൊരു രാഷ്ട്രീയ വ്യവസ്ഥ കൂടിയാണ്. എങ്കിലും അവ രണ്ടിനെയും വേര്‍പ്പെടുത്താന് ശ്രമിക്കുന്ന സ്വയം ആധുനികരെന്ന് വിശേഷിപ്പിക്കുന്ന ചില മുസ്‌ലിംകള് രംഗത്ത് വന്നിട്ടുണ്ട്. പരസ്പര പൂരകങ്ങളായ ആ രണ്ട് അടിസ്ഥാനങ്ങളുടെ മേലാണ് ഇസ്‌ലാമിക ദര്‍ശനം രൂപപ്പെടുത്തപ്പെട്ടിരിക്കുന്നത്. അവയിലൊന്നിനെ മറ്റേതെല് നിന്ന് വേര്‍പ്പെടുത്താനാവില്ല.\n2.പ്രൊഫ. കാര്‍ലോ അല്‍ഫോണ്‍സോ നല്ലിനോ പറയുന്നു: മുഹമ്മദ് ഒരേ സമയം മതവും രാഷ്ട്രവുമാണ് സ്ഥാപിച്ചത്. അദ്ദേഹത്തിന്റെ ജീവിതകാലം മുഴുവന് അവയുടെ അതിരുകള് പരസ്പരം ചേര്‍ന്നു നില്‍ക്കുന്നു .\n3.ഡോ. ജോസഫ് ഷാഖ്ത് പറയുന്നു: ഇസ്‌ലാം കേവലം മതത്തിലുപരിയായതാണ്. നിയമപരവും രാഷ്ട്രീയവുമായ കാഴ്ച്ചപ്പാടുകളെയത് പ്രതിനിധീകരിക്കുന്നു. ചുരുക്കത്തില് മതത്തെയും രാഷ്ട്രത്തെയും ഉള്‍ക്കൊള്ളുന്ന സമ്പൂര്‍ണ വ്യവസ്ഥയാണത്.\n4. പ്രൊഫ. സ്‌ട്രോത്മാന് പറയുന്നു: ഇസ്‌ലാമെന്നത് മത രാഷ്ട്ര സംവിധാനമാണ്.അതിന്റെ സ്ഥാപകനായ നബി യുക്തിജ്ഞനായ ഒരു രാഷ്ട്രീയക്കാരനായിരുന്നു അഥവാ ഒരു രാഷ്ട്രനേതാവായിരുന്നു.\n5. പ്രൊഫ. മക്‌ഡോണാള്‍ഡ് പറയുന്നു: ഇവിടെ (മദീനയില്) ആദ്യ ഇസ്‌ലാമിക രാഷ്ട്രം രൂപീകരിക്കപ്പെട്ടത്. ഇസ്‌ലാമിക നിയമവ്യവസ്ഥയുടെ അടിസ്ഥാനത്തിലാണത് രൂപീകരിക്കപ്പെട്ടത്.\n6. സര് തോമസ് ആര്‍ണോള്‍ഡ് പറയുന്നു: നബി ഒരേ സമയം മത നേതാവും രാഷ്ട്രീയ നേതാവുമായിരുന്നു.\nമേല്‍പറഞ്ഞതിനെ ശക്തിപ്പെടുത്തുന്നതാണ് ചരിത്ര സംഭവങ്ങള്. ഇസ്‌ലാമിക പ്രബോധനത്തിന്റെ രംഗപ്രവേശനത്തോടൊപ്പം മറ്റുള്ളവയില് നിന്ന് ഭിന്നമായ സ്വതന്ത്ര അസ്ഥിത്വമുള്ള സമൂഹം രൂപപ്പെട്ടു. ഒരൊറ്റ നിയമമാണത് അംഗീകരിക്കുന്നത്. ഒരു വ്യവസ്ഥക്കനുസൃതമായിട്ടാണത് ജീവിതം നയിക്കുന്നത്. പൊതുവായ ലക്ഷ്യങ്ങളാണ് അതിലെ അംഗങ്ങള്‍ക്കുള്ളത്. അതിലെ അംഗങ്ങള്‍ക്കിടയില് ലിംഗത്തിന്റെയും ഭാഷയുടെയും മതത്തിന്റെയും ഐക്യബോധത്തിന്റെയും ശക്തമായ കണ്ണികളുണ്ട്. ഈ ഘടകങ്ങളെല്ലാം ഒത്തുചേര്‍ന്ന സമൂഹത്തെയാണ് രാഷ്ട്രമെന്ന് വിളിക്കുന്നത്. അല്ലെങ്കില് രാഷ്ട്രീയമെന്ന് വിളിക്കുന്നത്.\nഈ സമൂഹം അതിന്റെ പ്രായോഗിക ജീവിതം ആരംഭിക്കുകയും അതിന്റെ ഉത്തരവാദിത്വങ്ങള് നിര്‍വഹിക്കാനും അതിന്റെ തത്വങ്ങള് പ്രയോഗവല്‍കരണവും ആരംഭിച്ചു. സ്വാതന്ത്ര്യവും പരമാധികാരവും പൂര്‍ത്തീകരിച്ചപ്പോള് പുതിയ ഘടകങ്ങള് അവക്കൊപ്പം ചേര്‍ക്കുകയും ചെയ്തു. അതിനൊരും ആസ്ഥാനമുണ്ടാവുകയും രണ്ട് അഖ്ബാ ഉടമ്പടികള്‍ക്ക് ശേഷം ഇസ്‌ലാമിക രാഷ്ട്രം പിറവിയെടുക്കുകയും ചെയ്തു. റൂസോയെ പോലുള്ളവര് ഭാവനയെന്ന് വിശേഷിപ്പിക്കുന്ന സാമൂഹ്യ ഉടമ്പടികളില് നിന്ന് തീര്‍ത്തും ഭിന്നമായ രണ്ട് ചരിത്ര ഉടമ്പടികളായിട്ടാണ് അഖബ ഉടമ്പടികള് കണക്കാക്കപ്പെടുന്നത്. ആ രണ്ട് ഉടമ്പടികളും യാഥാര്‍ഥ്യമാണെന്ന് എല്ലാവര്‍ക്കുമറിയാം. ഉന്നതമായ സന്ദേശത്തിന്റെ സാക്ഷാല്‍കാരത്തിനായി മനുഷ്യ ഇച്ഛക്കും പക്വമായ ചിന്തക്കും ഇടയിലുണ്ടായ ഉടമ്പടിയാണത്. ഇസ്‌ലാമിക രാഷ്ട്രം പകല്‍വെളിച്ചത്തില് ജന്മം കൊള്ളുകയും നീതിനടപ്പാക്കല്, പ്രതിരോധം, വിദ്യാഭാസം, നികുതി, കരാറുകള് തുടങ്ങിയ അതിന്റെ രാഷ്ട്രീയ ദൗത്യങ്ങള് നിര്‍വഹിക്കുകയും ചെയ്തു. ഇതൊന്നും ആര്‍ക്കും നിഷേധിക്കാനാവില്ല.\nരാഷ്ട്രം പിറക്കുകയും അതിന് ദൗത്യങ്ങളുണ്ടാവുകയും അവ നിര്‍വഹിക്കപ്പെടുകയും ചെയ്തപ്പോള് രാഷ്ട്രീയ വീക്ഷണങ്ങളും ചിന്തകളും ഉയര്‍ന്നു വരികയും ചെയ്തു. വ്യക്തികള്‍ക്ക് സ്വതന്ത്രമായി ചിന്തിക്കുന്നതിനുള്ള ചിന്താ സ്വാതന്ത്ര്യം ഇസ്‌ലാം ഉറപ്പുനല്‍കി. ആ ഗവേഷണ ഫലങ്ങളെ സ്വീകരിക്കാനുള്ള അനുവാദവും നല്‍കി. ഇസ്‌ലാമിക കര്‍മശാസ്ത്രത്തില് ഇജ്തിഹാദ്എന്നാണതിന് പേര് നല്‍കിയിരിക്കുന്നത്. ഇസ്‌ലാമിന്റെ മാത്രം സവിശേഷതയാണിത്. രാഷ്ട്രീയ രംഗത്തും ഇതരം മേഖലകളിലും നവ ആശയങ്ങളും കാഴ്ച്ചപ്പാടുകളും രൂപപ്പെടുത്തുന്നതിന് ഇത് ഏറെ സഹായിച്ചിട്ടുണ്ട്.\nപ്രവാചകന്(സ)യുടെ മരണ ശേഷം മുസ്‌ലിംകള് രാഷ്ട്രീയാധികാരം അനന്തരമെടുത്തു. അവരിലെ ഓരോ വ്യക്തിക്കും അതിനെ കുറിച്ച് ചിന്തിക്കാനും അന്വേഷിക്കാനും സ്വാതന്ത്ര്യം അനുവദിക്കപ്പെട്ടിരുന്നു. അതില് നിന്ന് അവരെ തടയുന്ന വ്യവസ്ഥകളൊന്നും ഉണ്ടായിരുന്നില്ല. ദേശീയ സമ്മേളനത്തിന് സമാനമായ ഒന്നായിരുന്നു ബനീസഖീഫയില് നടന്ന അന്നത്തെ ആ സമ്മേളനം. സമൂഹത്തിന്റ ഭാവി കാര്യങ്ങളെയും ഭരണഘടനയെയും കുറിച്ചാണതില് ചര്‍ച്ച ചെയ്തത്. ആ സമ്മേളനത്തിന്റെ ഏറ്റവും വലിയ ഫലമാണ് ഇരുപതാം നൂറ്റാണ്ട് വരെ നിലകൊണ്ട ഖിലാഫത്ത് വ്യവസ്ഥ. പ്രസ്തുത സമ്മേളനത്തില് ഉരുത്തിരിഞ്ഞ പ്രധാന കാഴ്ച്ചപ്പാടുകള് കൂടി നമുക്ക് പരിശോധിക്കാം:\nഒന്ന്) ഖിലാഫത്തിന് തങ്ങളാണ് അര്‍ഹരെന്ന അന്‍സാറുകളുടെ വാദം. തങ്ങള് സമ്പത്തും ജീവനും നല്‍കി ഇസ്‌ലാമിനും മുസ്‌ലിംകള്‍ക്കും അഭയം നല്‍കുകയും സഹായിക്കുകയും ചെയ്തവരും തദ്ദേശീയരുമാണെന്നതായിരുന്നു അവര്‍ക്കതിനുള്ള ന്യായം.\nരണ്ട്) മുഹാജിറുകളുടെ അവകാശമാണ് രണ്ടാമത്തേത്. ആദ്യമായി അല്ലാഹുവിന് വഴിപ്പെട്ടവരും പ്രവാചകന്റെ ഉറ്റവരും ബന്ധുക്കളും തങ്ങളാണെന്നും, അദ്ദേഹത്തിനൊപ്പം പീഡനങ്ങളും പ്രയാസങ്ങളും സഹിച്ചവരാണെന്നും അതുകൊണ്ട് ഖിലാഫത്തിന് ഏറ്റവും അര്‍ഹര് തങ്ങളാണ്. മാത്രമല്ല, നേതാക്കള് ഖുറൈശികളില് നിന്നാണ്എ ന്ന വചനവും അവര് ഉയര്‍ത്തിപ്പിടിച്ചു.\nമൂന്ന്) അധികാരം പങ്കിട്ടെടുക്കുക എന്ന അഭിപ്രായമാണ് ഹബാബ് ബിന് മുന്‍ദിര് മുന്നോട്ടു വെച്ചത്.\nഎന്നാല് അവിടെ സമ്മേളിച്ചവര് അവസാനം നിര്‍ണായകമായൊരു തീരുമാനത്തിലെത്തുകയാണ് ചെയ്തത്. ബൈഅത്തിലൂടെ നേതാവിനെ തെരെഞ്ഞെടുക്കുന്ന രീതിയായിരുന്നു അതായത് തെരെഞ്ഞെടുപ്പ് പ്രക്രിയ. അധികാരം അനന്തരമെടുക്കുന്ന രീതി അവര് വേണ്ടെന്നു വെച്ചു.


൧൪൭:൧ ൧൪൭:൨ ൧൪൭:൩ ൧൪൭:൪ ൧൪൭:൫ ൧൪൭:൬ ൧൪൭:൭ ൧൪൭:൮ ൧൪൭:൯ ൧൪൭:൧൦ ൧൪൭:൧൧ ൧൪൭:൧൨ ൧൪൭:൧൩ ൧൪൭:൧൪ ൧൪൭:൧൫ ൧൪൭:൧൬ ൧൪൭:൧൭ ൧൪൭:൧൮ ൧൪൭:൧൯ ൧൪൭:൨൦\nയഹോവയെ സ്തുതിപ്പിന് . യഹോവയെ സ്തുതിപ്പിന് ; നമ്മുടെ ദൈവത്തിന്നു കീര്‍ത്തനം പാടുന്നതു നല്ലതു; അതു മനോഹരവും സ്തുതി ഉചിതവും തന്നേ.\nയഹോവ യെരൂശലേമിനെ പണിയുന്നു; അവന് യിസ്രായേലിന്റെ ഭ്രഷ്ടന്മാരെ കൂട്ടിച്ചേര്‍ക്കുംന്നു.\nമനംതകര്‍ന്നവരെ അവന് സൌഖ്യമാക്കുകയും അവരുടെ മുറിവുകളെ കെട്ടുകയും ചെയ്യുന്നു.\nഅവന് നക്ഷത്രങ്ങളുടെ എണ്ണം നോക്കുന്നു; അവേക്കു ഒക്കെയും പേര് വിളിക്കുന്നു.\nനമ്മുടെ കര്‍ത്താവു വലിയവനും ശക്തിയേറിയവനും ആകുന്നു. അവന്റെ വിവേകത്തിന്നു അന്തമില്ല.\nയഹോവ താഴ്മയുള്ളവനെ ഉയര്‍ത്തുന്നു; അവന് ദുഷ്ടന്മാരെ നിലത്തോളം താഴ്ത്തുന്നു.\nസ്തോത്രത്തോടെ യഹോവേക്കു പാടുവിന് ; കിന്നരത്തോടെ നമ്മുടെ ദൈവത്തിന്നു കീര്‍ത്തനം ചെയ്‍വിന് ;\nഅവന് ആകാശത്തെ മേഘംകൊണ്ടു മൂടുന്നു ഭൂമിക്കായി മഴ ഒരുക്കുന്നു; അവന് പര്‍വ്വതങ്ങളില് പുല്ലു മുളപ്പിക്കുന്നു.\nഅവന് മൃഗങ്ങള്‍ക്കും കരയുന്ന കാക്കകൂഞ്ഞുങ്ങള്‍ക്കും അതതിന്റെ ആഹാരം കൊടുക്കുന്നു.\nഅശ്വബലത്തില് അവന്നു ഇഷ്ടം തോന്നുന്നില്ല; പുരുഷന്റെ ഊരുക്കളില് പ്രസാദിക്കുന്നതുമില്ല.\nതന്നെ ഭയപ്പെടുകയും തന്റെ ദയയില് പ്രത്യാശ വെക്കുകയും ചെയ്യുന്നവരില് യഹോവ പ്രസാദിക്കുന്നു.\nയെരൂശലേമേ, യഹോവയെ പുകഴ്ത്തുക; സീയോനേ, നിന്റെ ദൈവത്തെ സ്തുതിക്ക;\nഅവന് നിന്റെ വാതിലുകളുടെ ഔടാമ്പലുകളെ ഉറപ്പിച്ചു നിന്റെ അകത്തു നിന്റെ മക്കളെ അനുഗ്രഹിച്ചിരിക്കുന്നു.\nഅവന് നിന്റെ ദേശത്തു സമാധാനം വരുത്തുന്നു; വിശേഷമായ കോതമ്പുകൊണ്ടു നിനക്കു തൃപ്തിവരുത്തുന്നു.\nഅവന് തന്റെ ആജ്ഞ ഭൂമിയിലേക്കു അയക്കുന്നു; അവന്റെ വചനം അതിവേഗം ഔടുന്നു.\nഅവന് പഞ്ഞിപോലെ മഞ്ഞു പെയ്യിക്കുന്നു; ചാരംപോലെ നീഹാരം വിതറുന്നു.\nഅവന് നീര്‍ക്കട്ട കഷണംകഷണമായി എറിയുന്നു; അവന്റെ കുളിര് സഹിച്ചു നിലക്കുന്നവനാര്?\nഅവന് തന്റെ വചനം അയച്ചു അവയെ ഉരുക്കുന്നു; കാറ്റു അടിപ്പിച്ചു വെള്ളത്തെ ഒഴുക്കുന്നു.\nഅവന് യാക്കോബിന്നു തന്റെ വചനവും യിസ്രായേലിന്നു തന്റെ ചട്ടങ്ങളും വിധികളും വെളിപ്പെടുത്തുന്നു.\nഅങ്ങനെ യാതൊരു ജാതിക്കും അവന് ചെയ്തിട്ടില്ല; അവന്റെ വിധികളെ അവര് അറിഞ്ഞിട്ടുമില്ല.


തമ്പാന് തായിനേരി | ചിന്ത പബ്ലിഷേഴ്സ്\n1956 ല് പയ്യന്നൂരിനടുത്ത് തായിനേരിയില് ജനനം. അച്ഛന്: കുണ്ടത്തില് കുഞ്ഞമ്പു. അമ്മ: യശോദ. കുറച്ചുകാലം സാധു ബീഡി കമ്പനിയില് ജോലി ചെയ്തു. ദേശാഭിമാനി വാരികയുടെ തുടക്കക്കാരുടെ പംക്തിയായ 'ബാലസംഘ' ത്തില് എഴുത്തിന് തുടക്കം കുറിച്ചു. തുടര്‍ന്നു മാതൃഭൂമിയുടെ ബാലപംക്തിയിലും ധാരാളം കഥകള് പ്രസിദ്ധീകരിച്ചു. 400 ല് അധികം കഥകള് മലയാളത്തിലെ ആനുകാലിക പ്രസിദ്ധീകരണത്തില് പ്രസിദ്ധീകരിച്ചു. ഇപ്പോഴും കഥകള് നിരന്തരം എഴുതിക്കൊണ്ടിരിക്കുന്നു. ഭാര്യ : ശ്യാമള മകള് : ആതിര വിലാസം : പയ്യന്നൂര് പി ഒ കണ്ണൂര് ജില്ല ഫോണ് : 9946135225\nപിശുക്കനെ പറ്റിച്ച പിശുപിശുക്കന്\nby തമ്പാന് തായിനേരി


"കളക്ടർ ബ്രോ" യെ അവഹേളിച്ച് മലയാള മനോരമയിൽ വ്യാജ വാർത്ത. പ്രതിഷേധവുമായി സോഷ്യൽ മീഡിയ. വിശദീകരണവുമായി മുൻ കോഴിക്കോട് കളക്ടർ ശ്രീ. പ്രശാന്ത് നായർ ഐ എ എസ്. - themediatime\nവ്യാജവാർത്തയുടെ നിജസ്ഥിതി വെളിപ്പെടുത്തി കോഴിക്കോട് കളക്ടർ ശ്രീ. പ്രശാന്ത് നായർ ഐ എ എസ് ന്റെ വിശദീകരണം.\nവിവാദപ്രസംഗം: ശ്രീധരൻപിള്ളക്കെതിരെ ജാമ്യമില്ലാ വകുപ്പ് പ്രകാരം കേസെടുത്തു\nശബരിമല: 150പേരുടെ ഫോട്ടോ ആല്‍ബം പുറത്തുവിട്ടു; കലാപകാരികളോട് സന്ധിയില്ലാതെ പൊലീസ് . അക്രമകാരികള് തങ്ങളില്‍പ്പെട്ടവരല്ല എന്ന നിലപാട് എടുത്തത് അണികളെ നിരാശരാക്കിയിരിക്കുന്നു. നിയമ സഹായം പോലും നല്‍കാന് ബി ജെ പി നേതൃത്വം തയ്യാറാവുന്നില്ല. കടുത്ത നിരാശയില് അണികള്.


ബുക്കിംഗിനൊപ്പം ഔദ്യോഗിക ലോഞ്ച് തീയതിയും വെളിപ്പെടുത്തി 2021 അമേസിന്റെ ടീസർ പങ്കുവെച്ച് ഹോണ്ട - Malayalam DriveSpark\n3 min ago പുതുതലമുറ Maruti Celerio -യുടെ കൂടുതൽ വിവരങ്ങൾ വെളിപ്പെടുത്തി പുത്തൻ സ്പൈ ചിത്രങ്ങൾ പുറത്ത്\n2 hrs ago മാറ്റങ്ങളോ നവീകരണങ്ങളോ ഇല്ല; Xpulse ശ്രേണിക്ക് വീണ്ടും വില വര്‍ധനയുമായി Hero\nഹോണ്ട കാർസ് ഇന്ത്യ ലിമിറ്റഡ് (HCIL) ഫെയ്‌സ്‌ലിഫ്റ്റഡ് അമേസിന്റെ ഔദ്യോഗിക ലോഞ്ചിംഗ് തീയതി പ്രഖ്യാപിച്ചു. സെഡാന്റെ പുതിയ മോഡൽ 2021 ഓഗസ്റ്റ് 18 -ന് വിൽപ്പനയ്‌ക്കെത്തും എന്ന് നിർമ്മാതാക്കൾ അറിയിച്ചു.\nവാഹനത്തിന്റെ അരങ്ങേറ്റത്തിന് മുമ്പ് തന്നെ രാജ്യത്ത് നിലവിലുള്ള ഡീലർഷിപ്പുകളിൽ കോംപാക്ട് സെഡാന്റെ പ്രീ-ബുക്കിംഗ് ഹോണ്ട ആരംഭിച്ചു. HCIL വെബ്‌സൈറ്റിലെ ‘ഹോണ്ട ഫ്രം ഹോം' പ്ലാറ്റ്‌ഫോം മുഖേനയും വാഹനം 5,000 രൂപ ടോക്കൺ തുകയ്ക്ക് ബുക്ക് ചെയ്യാവുന്നതാണ്.\n2013 -ൽ വിപണിയിലെത്തിയതിന് ശേഷം ഹോണ്ട അമേസ് 4.5 ലക്ഷത്തിലധികം ഇന്ത്യൻ ഉപഭോക്താക്കളുടെ ഹൃദയം നേടി ഇന്ത്യയിലെ ഏറ്റവും പ്രിയപ്പെട്ട ഫാമിലി സെഡാനുകളിൽ ഒന്നായി മാറി എന്ന് റിസർവേഷനുകൾ ആരംഭിക്കുന്നതിനെക്കുറിച്ച് സംസാരിച്ച ഹോണ്ട കാർസ് ഇന്ത്യ ലിമിറ്റഡിന്റെ മാർക്കറ്റിംഗ് & സെയിൽസ് വൈസ് പ്രസിഡന്റും ഡയറക്ടറുമായ രാജേഷ് ഗോയൽ പറഞ്ഞു.\nഈ മാസാവസാനം പുതുതലമുറ അമേസ് അവതരിപ്പിക്കുന്നതിലൂടെ മോഡലിന്റെ വിജയഗാഥയിലേക്ക് മറ്റൊരു അധ്യായം ചേർക്കുന്നതിൽ തങ്ങൾ അതീവ സന്തുഷ്ടരാണ് എന്നും അദ്ദേഹം കൂട്ടിച്ചേർത്തു.\nഹോണ്ട ആഭ്യന്തര മോഡൽ നിരയിൽ 1.12 ലക്ഷം രൂപ വരെ വില വർധിപ്പിച്ചു എന്ന അറിയിപ്പിന് തൊട്ടുപിന്നാലെയാണ് ഈ പ്രഖ്യാപനം. സബ്-ഫോർ മീറ്റർ സെഡാൻ സെഗ്‌മെന്റിലെ മാന്യമായ വിൽപ്പന സംഖ്യകൾ കൈവരിക്കുന്ന ഒരു മോഡലാണ് അമേസ്. സെഡാന്റെ രണ്ടാം തലമുറ 2018 -ന്റെ തുടക്കത്തിൽ ഓട്ടോ എക്സ്പോയിൽ ഇന്ത്യൻ വിപണിയിൽ വിൽപ്പനയ്‌ക്കെത്തും മുമ്പ് അവതരിപ്പിച്ചിരുന്നു.\nരാജസ്ഥാനിലെ ആൾവാർ ജില്ലയിലെ തപുകരയിൽ സ്ഥിതിചെയ്യുന്ന ബ്രാൻഡിന്റെ ഉൽപാദന കേന്ദ്രത്തിൽ 2021 ഹോണ്ട അമേസ് നിർമ്മിക്കുന്നത് തുടരും.\nപുതുതലമുറ അമേസ് സെഡാനെ ഒരു പുതുക്കിയ പാക്കേജായി ചിത്രീകരിക്കുന്നതിനുള്ള നിരവധി തിരുത്തലുകളും മാറ്റങ്ങളുമായി വരുന്നു. പ്രീ-ബുക്കിംഗ് പ്രഖ്യാപനവും ഔദ്യോഗിക ലോഞ്ച് തീയതിയും കൂടാതെ, ജാപ്പനീസ് നിർമ്മാതാക്കൾ ഒരു ടീസർ ചിത്രവും പങ്കുവെച്ചു.\nപുതിയ എൽഇഡി ഹെഡ്‌ലാമ്പുകൾ, പുതുതായി രൂപകൽപ്പന ചെയ്ത 14 ഇഞ്ച് അലോയി വീലുകൾ, ക്രോം ആക്‌സന്റുകളുള്ള മൃദുവായി അപ്‌ഡേറ്റുചെയ്‌ത മുൻ, പിൻ ബമ്പറുകൾ എന്നിവ ഇതിൽ കാണിക്കുന്നു.\nഅതോടൊപ്പം പുത്തൻ പെയിന്റ് സ്കീമുകളും കമ്പനി ചേർത്തേക്കാം. ക്യാബിനുള്ളിൽ, 2021 ഹോണ്ട അമേസിന് പുതിയ ഫാബ്രിക്ക് സീറ്റുകളും ട്രിം ഇൻസേർട്ടുകളും ലഭിക്കും, അതേസമയം ഇലക്ട്രിക് സൺറൂഫ് പോലുള്ള സവിശേഷതകൾ കാർ ഓഫർ ചെയ്യുന്നത് തുടരും.\n1.2 ലിറ്റർ ഫോർ സിലിണ്ടർ i-VTEC പെട്രോൾ, 1.5 ലിറ്റർ നാല് സിലിണ്ടർ ഡീസൽ എന്നിങ്ങനെ രണ്ട് എഞ്ചിൻ ഓപ്ഷനുകൾ സെഡാനിൽ നിർമ്മാതാക്കൾ വാഗ്ദാനം ചെയ്യും.\nപെട്രോൾ എഞ്ചിൻ 90 bhp കരുത്തും 110 Nm പരമാവധി torque ഉം പുറപ്പെടുവിക്കുമ്പോൾ ഡീസൽ യൂണിറ്റ് 100 bhp കരുത്തും 200 Nm torque ഉം സൃഷ്ടിക്കുന്നു.\n1.2 പെട്രോൾ യൂണിറ്റ് അഞ്ച് സ്പീഡ് മാനുവൽ അല്ലെങ്കിൽ CVT ഗിയർബോക്സുമായി കണക്ട് ചെയ്തിരിക്കുന്നു, 1.5 ഡീസൽ മോട്ടോർ അഞ്ച് സ്പീഡ് മാനുവൽ അല്ലെങ്കിൽ CVT ഓട്ടോമാറ്റിക് ട്രാൻസ്മിഷനുമായി വരുന്നു. CVT ഗിയർബോക്സിനൊപ്പം ഡീസൽ യൂണിറ്റ് 80 bhp കരുത്തും 160 Nm torque ഉം ഉത്പാദിപ്പിക്കുന്നു.\nമറ്റ് അനുബന്ധ വാർത്തകളിൽ ജൂലൈ മാസത്തിൽ മൊത്തം 6.055 യൂണിറ്റ് വിൽപ്പന ഹോണ്ട കരസ്ഥമാക്കി. മുൻ വഷർത്തെ ഇതേ കാലയളവിലെ 5,383 യൂണിറ്റ് വിൽപ്പനയുമായി താരതമ്യപ്പെടുത്തുമ്പോൾ 12 ശതമാനം വളർച്ചയാണ് ജാപ്പനീസ് വാഹന നിർമ്മാതാക്കൾ കൈവരിച്ചത്.\nഅതോടൊപ്പം ഗൂഗിൾ അസിസ്റ്റന്റ് ഫീച്ചറുമായി അപ്ഡേറ്റ് ചെയ്ത തങ്ങളുടെ നെക്സ്റ്റ്ജെൻ ഹോണ്ട കണക്റ്റ് ആപ്ലിക്കേഷന്റെ മെച്ചപ്പെടുത്തിയ പതിപ്പ് അഞ്ചാം തലമുറ സിറ്റി സെഡാനിൽ നിർമ്മാതാക്കൾ അവതരിപ്പിച്ചു. അപ്ലിക്കേഷൻ ഇപ്പോൾ ഗൂഗിളിൽ ഹോണ്ട ആക്ഷൻ വാഗ്ദാനം ചെയ്യുന്നു, ഇത് മൊത്തം 10 വോയ്‌സ് ഇനേബിൾഡ് സവിശേഷതകൾ വാഗ്ദാനം ചെയ്യുന്നു.\nHonda shared new teaser of 2021 amaze sedan revealing official launch date


ശബരിമല സാധാരണ നിലയിലാക്കണം ; എല്ലാവരും സഹകരിക്കണമെന്ന് ഹൈക്കോടതി - Samakalika Malayalam\nപ്രതിഷേധക്കാരിൽ ചിലർക്ക് സ്വകാര്യ താൽപ്പര്യം ; നിയമം കയ്യിലെടുക്കരുത് ; ശബരിമല എത്രയും വേഗം സാധാരണ നിലയിലാക്കണമെന്ന് ഹൈക്കോടതി\nBy സമകാലിക മലയാളം ഡെസ്‌ക് | Published: 23rd November 2018 01:07 PM |\nLast Updated: 23rd November 2018 02:15 PM | A+A A- |\nകൊച്ചി : ശബരിമലയിലെ സ്ഥിതിഗതികള് എത്രയും വേഗം സാധാരണ നിലയിലാക്കണമെന്ന് ഹൈക്കോടതി. ഇതിനായി സര്‍ക്കാര് നടപടിയെടുക്കണം. എല്ലാവരും സഹകരിക്കണമെന്നും കോടതി നിര്‍ദേശിച്ചു. ശബരിമലയിലെ പ്രതിഷേധക്കാരിൽ ചിലർക്ക് സ്വകാര്യ താൽപ്പര്യമുണ്ടെന്ന് കോടതി അഭിപ്രായപ്പെട്ടു. നിയമം കയ്യിലെടുക്കരുതെന്ന് കോടതി ഹര്‍ജിക്കാരോട് ആവശ്യപ്പെട്ടു.\nശബരിമല വിഷയത്തില് സത്യവാങ്മൂലം സമര്‍പ്പിക്കാന് ഡിജിപി വൈകിയതില് ഹൈക്കോടതി അതൃപ്തി പ്രകടിപ്പിച്ചു. കേസ് ഇന്ന് പരിഗണിക്കണമെങ്കില് സത്യവാങ്മൂലം ഇന്നലെ സമര്‍പ്പിക്കണമായിരുന്നുവെന്ന് കോടതി പറഞ്ഞു. പതിനൊന്നാം മണിക്കൂറിൽ സമർപ്പിച്ചാൽ സയ്വാങ്മൂലം എങ്ങനെ പരിശോധിക്കുമെന്ന് കോടതി ചോദിച്ചു. രേഖകള് കിട്ടാല് കാലതാമസം നേരിട്ടതാണ് സത്യവാങ്മൂലം സമര്‍പ്പിക്കാന് വൈകിയതെന്ന് അഡ്വക്കേറ്റ് ജനറല് കോടതിയെ അറിയിച്ചു.\nതുടര്‍ന്ന് സത്യവാങ്മൂലം പരിഗണിക്കുന്നത് ഹൈക്കോടതി തിങ്കളാഴ്ചത്തേക്ക് മാറ്റി. ശബരിമലയിലെ പൊലീസ് നടപടിയുമായി ബന്ധപ്പെട്ട ഹര്‍ജികള് പരിഗണിച്ച ഹൈക്കോടതി സര്‍ക്കാരിനോടും ദേവസ്വം ബോര്‍ഡിനോടും ഡിജിപിയോടും കാര്യങ്ങള് വിശദീകരിച്ചുകൊണ്ടുള്ള സത്യവാങ്മൂലം സമര്‍പ്പിക്കാന് ആവശ്യപ്പെടുകയായിരുന്നു.\nശബരിമലയിലെ അക്രമസംഭവങ്ങള് സുപ്രിംകോടതി വിധിക്ക് എതിരെയുള്ളതെന്ന് ഡിജിപി ഹൈക്കോടതിയില് നല്‍കിയ സത്യവാങ്മൂലത്തില് അറിയിച്ചു. അക്രമങ്ങള് സര്‍ക്കാരിന് എതിരെയല്ല. പൊലീസ് ശബരിമലയില് പ്രകോപനം ഉണ്ടാക്കിയിട്ടില്ല. യഥാര്‍ത്ഥ ഭക്തര്‍ക്ക് ബുദ്ധിമുട്ട് സൃഷ്ടിക്കുന്ന ഒന്നും തന്നെ പൊലീസ് ശബരിമലയില് ചെയ്തിട്ടില്ല. യഥാര്‍ത്ഥ ഭക്തരെ പൊലീസ് ആക്രമിച്ചെന്ന ഒരു പരാതിയും ഇതുവരെ ഇല്ല. നടപ്പന്തല് വെള്ളമൊഴിച്ച് കഴുകുന്ന പതിവ് നേരത്തെയും ഉണ്ട്. ഭക്തര് നടപ്പന്തലില് കിടക്കാതിരിക്കുന്നതിനാണ് വെള്ളമൊഴിച്ചതെന്ന ആരോപണം തെറ്റാണെന്നും സത്യവാങ്മൂലത്തില് ചൂണ്ടിക്കാട്ടി.\nഇതിന് തെളിവായി മുമ്പും വെള്ളമൊഴിച്ചു കഴുകുന്നതിന്റെ വീഡിയോ തെളിവായി കോടതിയില് ഹാജരാക്കി. നടപ്പന്തലില് വിരിവെക്കാന് അനുമതി കൊടുക്കാത്തത് പ്രത്യേക സാഹചര്യം മൂലമാണ്. നടപ്പന്തല് പ്രതിഷേധക്കാരുടെ താവളമാക്കി മാറ്റാന് അനുവദിക്കാനാകില്ല. ഇവിടെ പ്രശ്‌നം ഉണ്ടായാല് എല്ലാ വഴികളും അടയുമെന്നും സത്യവാങ്മൂലത്തില് അറിയിച്ചിരുന്നു.\nശബരിമലയില് ഭക്തര്‍ക്ക് ആവശ്യമായ അടിസ്ഥാന സൗകര്യങ്ങള് ഏര്‍പ്പെടുത്തിയിട്ടുണ്ടെന്ന് ദേവസ്വം ബോര്‍ഡ് സമര്‍പ്പിച്ച സത്യവാങ്മൂലത്തില് പറയുന്നു. നിലയ്ക്കല്, പമ്പ, സന്നിധാനം എന്നിവിടങ്ങളില് ഏര്‍പ്പെടുത്തിയിട്ടുള്ള സൗകര്യങ്ങള് കണക്കുതിരിച്ചാണ് ദേവസ്വം ബോര്‍ഡ് സത്യവാങ്മൂലം നല്‍കിയിരിക്കുന്നത്. അതേസമയം ഭക്തരുടെ എണ്ണത്തില് കുറവുണ്ടെന്നതും സത്യവാങ്മൂലത്തില് പറയുന്നുണ്ട്.\nഅന്നദാനത്തിന് ആദ്യ ദിനങ്ങളില് 9,000 പേരാണ് എത്തിയിരുന്നതെങ്കില് പിന്നീടുള്ള ദിവസങ്ങളില് അത് 6000 ആയി കുറഞ്ഞു. തീര്‍ഥാടകരുടെ കുറവാണ് ഇത് കാണിക്കുന്നത്. നടപ്പന്തലിൽ 17000 പേർക്ക് വിരിവെക്കാൻ സൗകര്യമുണ്ടെന്നും ദേവസ്വം ബോർഡ് നൽകിയ സത്യവാങ്മൂലത്തില് വ്യക്തമാക്കുന്നു. പൊലീസ് കർശന നിയന്ത്രണങ്ങൾ ഏർപ്പെടുത്തിയിട്ടും ശബരിമലയിൽ ഭക്തരുടെ എണ്ണം ദിനംപ്രതി വൻതോതിൽ വർധിക്കുന്നു എന്ന പൊലീസിന്റെ വാദത്തിന് എതിരാണ് ദേവസ്വം ബോർഡ് നൽകിയിട്ടുള്ള സത്യവാങ്മൂലം. നിയന്ത്രണങ്ങള് മൂലം നടവരവിലും, അപ്പം, അരവണ പ്രസാദ വരുമാനത്തിലും വന് കുറവുണ്ടായിട്ടുണ്ടെന്നും റിപ്പോര്‍ട്ടുകളുണ്ടായിരുന്നു.\npolice highcourt DGP Sabarimala affidavit


ആഗസ്ത് 06 സഖാവ് : അബൂബക്കർ സിദ്ധിഖ് രക്തസാക്ഷി ദിനം - Factbook\nആഗസ്ത് 06 സഖാവ് : അബൂബക്കർ സിദ്ധിഖ് രക്തസാക്ഷി ദിനം\n🌹 ആഗസ്ത് 06 സഖാവ് : അബൂബക്കർ സിദ്ധിഖ് രക്തസാക്ഷി ദിനം💪🏽🌹💪🏽🌹💪🏽🌹💪🏽🌹💪🏽🌹💪🏽🌹💪🏽🌹💪🏽🌹\nകാസർകോട്ടെ ഉപ്പളയിൽ DYFI യുടെ മുൻ യൂണിറ്റ് സെക്രട്ടറിയും സി പി ഐ (എം) അംഗവുമായ സ.അബൂബക്കർ സിദ്ദീഖ് ക്രൂരമായി കൊല്ലപ്പെട്ടത് ഓർക്കുമ്പോൾ കേരളത്തിന്റെ മനസാക്ഷി ഇപ്പോഴും അസ്വസ്ഥമാകുന്നു.\nഹിന്ദു വർഗീയതയുടെ സംഘ രൂപമായ RSS ക്രിമിനൽ സംഘമാണ് അബൂബക്കർ സിദ്ദീഖിനെ ജീവിതത്തിന്റെ വസന്ത കാലത്ത് കുത്തിമലർത്തിയത്. ഡി വൈ എഫ് ഐ യൂണിറ്റ് സെക്രട്ടറിയായിരിക്കേ ജോലി തേടി വിദേശത്ത് പോയതിന് ശേഷം തിരിച്ച് നാട്ടിലെത്തിയതാണ് സഖാവ്\nസത്താറിന്റെ ചോര വീണ മണ്ണിൽ ഒരിക്കൽ കൂടി RSS ക്രിമിനലുകൾ അഴിഞ്ഞാടുകയായിരുന്നു. ലോക്സഭാ തിരഞ്ഞെടുപ്പ് അടുക്കുന്നതോടെ അക്രമമഴിച്ചുവിട്ട് വർഗ്ഗീയ ധ്രുവീകരണത്തിനാണ് RSS കോപ്പുകൂട്ടിയത് കയ്യിലുണ്ടായിരുന്ന പഞ്ചായത്ത് ഭരണം നഷ്ടമായത് സംഘപരിവാരത്തിന്റെ സമനില തെറ്റിച്ചിരിക്കുകയായിരുന്നു. അബൂബക്കർ സിദ്ദീഖിന്റെ കൊലയ്ക്ക് നേതൃത്വം കൊടുത്ത RSS പ്രവർത്തകർ നിരവധി ക്രിമിനൽ കേസുകളിൽ പ്രതികളാണ്. ബിജെപിയുടെ പുതിയ സംസ്ഥാന പ്രസിഡന്റ് ജില്ലയിൽ എത്തുന്നതിന്റെ തൊട്ടുമുമ്പാണ് ഈ കൊലപാതകം . സംസ്ഥാന അധ്യക്ഷന് ഒരു ചെറുപ്പക്കാരന്റെ ചോരയിലൂടെ വഴിയൊരുക്കിയ RSS , സംഘപരിവാർ പൈതൃകം ഒരിക്കൽക്കൂടി ഉയർത്തിപ്പിടിച്ചു.\nഅബൂബക്കർ സിദ്ദീഖിന്റെ കൊലപാതകത്തിൽ രാഷ്ട്രീയമില്ലെന്ന വിചിത്ര വാദവുമായി സംഘപരിവാരവും സംഘബന്ധുക്കളും ഇറങ്ങിയിട്ടുണ്ട്. RSS ക്രിമിനൽ സംഘത്തിന്റെ മദ്യ-മയക്കുമരുന്ന് കച്ചവടത്തെ അബൂബക്കർ സിദ്ദീഖ് എതിർത്തിരുന്നു എന്ന് ചൂണ്ടിക്കാട്ടിയാണ് ഈ പ്രചരണം\nഅതെ, RSS നെ അബൂബക്കർ സിദ്ദീഖ് എതിർത്തു. വർഗീയതയെ അബൂബക്കർ സിദ്ദീഖ് എതിർത്തു. RSS ന്റെ മദ്യ-മയക്കുമരുന്നു കച്ചവടത്തെയും അബൂബക്കർ സിദ്ദീഖ് എതിർത്തു.\nകാരണം അബൂബക്കർ സിദ്ദീഖ് DYFlസഖാവായിരുന്നു. കമ്യൂണിസ്റ്റായിരുന്നു. കൊല്ലപ്പെടാൻ കാരണവും അതു തന്നെയായിരുന്നു.\nപലയിടത്തും മദ്യ-മയക്കുമരുന്നുമാഫിയാ സംഘമായാണ് എല്ലാ വർഗ്ഗീയ സംഘടനകളും പ്രവർത്തിക്കുന്നത്.\nവർഗ്ഗീയവാദികളുടെ സൈഡ് ബിസിനസാണ് മദ്യ-മയക്കുമരുന്ന് കച്ചവടം .\nDYFI വർഗ്ഗീയതയെയും മയക്കുമരുന്നിനെയും എന്നും എതിർത്തു പോന്നിട്ടുണ്ട്.\nവർഗീയതയ്ക്കും മയക്കുമരുന്ന് മാഫിയക്കുമെതിരായ പോരാട്ടം ഇനിയുമിനിയും ശക്തമാക്കണമെന്നു തന്നെയാണ് അബൂബക്കർ സിദ്ദീഖിന്റെ രക്തസാക്ഷിത്വവും നമ്മെ ഓർമിപ്പിക്കുന്നത്.\nനാടിനു വേണ്ടി ജീവൻ ബലിയർപ്പിച്ച ധീര രക്തസാക്ഷി അബൂബക്കർ സിദ്ദീഖിനെ അപമാനിക്കുന്ന തലക്കെട്ടിൽ തെറ്റിദ്ധരിപ്പിക്കുന്ന വാർത്തയാണ് അതിനിടെ മനോരമഓൺലൈൻ നൽകിയത്.\n” അബൂബക്കറിനെ കൊന്നത് പരസ്യ മദ്യപാനത്തിന്റെ പേരിൽ; ആർ എസ് എസുകാരൻ പിടിയിൽ “\nഇതായിരുന്നു വാർത്തയുടെ തലക്കെട്ട്. ജീവിതത്തിൽ ഒരിക്കൽ പോലും മദ്യപിച്ചിട്ടില്ലാത്ത , RSS ന്റെ വർഗീയതയെയും സാമൂഹ്യ വിരുദ്ധ പ്രവർത്തനത്തെയും നിരന്തരം എതിർത്തു പോന്ന ഒരു ചെറുപ്പക്കാരന്റെ കൊലപാതക വാർത്തയാണ് മനോരമ ഇങ്ങനെ നൽകിയത്. കൊല്ലപ്പെട്ടവന്റെ മൃതദേഹത്തെയും കൊല്ലാനാവുമെന്ന് മനോരമ തെളിയിച്ചു.\nമലയാളത്തിലെ ഏത് വാക്കു കൊണ്ടാണ് ഈ ഹീനകൃത്യത്തെ വിശേഷിപ്പിക്കുക ? അക്ഷരങ്ങൾ കൊണ്ട് ചെയ്യാവുന്ന പരമാവധി കുറ്റമാണ് മനോരമ ചെയ്തിരിക്കുന്നത്. അഭിമാനത്തോടെ മാധ്യമ പ്രവർത്തനത്തിലേർപ്പെടുന്ന സകലരും മനോരമഓൺലൈനിലെ ഈ വാർത്തയോർത്ത് , അത് തയ്യാറാക്കിയവരെ ഓർത്ത് തലമുറകളോളം നാണിക്കും.\nഅബൂബക്കർ സിദ്ദീഖിന്റെ കൊലപാതകം നടന്ന് നിമിഷങ്ങൾക്കുള്ളിൽ അഭിമന്യുവിന്റെ കൊലയാളി സംഘം ആഹ്ലാദ പ്രകടനവുമായി ചാടി വീണിട്ടുണ്ട്. മൃതശരീരത്തെ മതക്കുപ്പായമണിയിച്ച് അസംബന്ധങ്ങൾ പുലമ്പിക്കൊണ്ട് സ്വന്തം കൈകളിലെ ചോര മറയ്ക്കാനാണ് ശ്രമം. മത വർഗീയത ചിന്താശേഷി ഇല്ലാതാക്കിയ വർഗീയജീവികളുടെ വിഷജൽപനങ്ങളെ ചവുട്ടിയരച്ചു കളയുന്ന പുല്ലുപോലെ അവഗണിക്കുന്നു.\nഎല്ലാ തരം വർഗീയതയും ദാഹിക്കുന്നത് മനുഷ്യന്റെ ചോരയ്ക്കു വേണ്ടിയാണെന്ന് വീണ്ടും വീണ്ടും തെളിയിക്കപ്പെടുകയാണ്. വർഗീയതയെ തുടച്ചു നീക്കിയ മണ്ണിലേ സാഹോദര്യത്തിന്റെ പൂക്കൾ വിടരൂ.\nകേരളമാകെ ഏറ്റു വിളിച്ച മുദ്രാവാക്യം…. ഇനിയുമുറക്കെ ഭൂമികുലുങ്ങുമാറ് ഉച്ചത്തിൽ ഏറ്റു വിളിയ്ക്കാനാണ് ഞങ്ങളുടെ തീരുമാനം. വർഗീയത തുലയട്ടെ എന്നാണ് അഭിമന്യു അവസാനമായി എഴുതിയത്. ഹിന്ദു വർഗീയതയും മുസ്ലിം വർഗീയതയും ഒരു പോലെ കുഴിച്ചു മൂടേണ്ടതാണെന്ന് ഡിവൈഎഫ്ഐക്ക് നല്ല ബോധ്യമുണ്ട്. വർഗീയതയ്ക്കും വർഗീയവാദികൾക്കും മയക്കുമരുന്നു കച്ചവടത്തിനുമെല്ലാം എതിരായി പൊരുതാൻ നാം പ്രതിജ്ഞ പുതുക്കുക\nപ്രിയ സഖാവ് അബൂബക്കർ സിദ്ധിഖിന്റെ ഓർമകൾക്ക് മുന്നിൽ ചെങ്കൊടി നവമാധ്യമകൂട്ടായ്മയുടെ ഒരുപിടി രക്തപുഷ്പങ്ങൾ അർപ്പിക്കുന്നു🌹🌹🌹🌹🌹🌹🌹💪🏽💪🏽💪🏽💪🏽💪🏽💪🏽\nCategories:\tLDF വാർത്തകൾ/നിലപാടുകൾരക്തസാക്ഷികൾ


സിബി കല്ലിങ്കലിന് കൃഷി വിഭാഗത്തിലെ കീര്‍ത്തിമുദ്ര പുരസ്കാരം\nFirst Published Jul 30, 2016, 2:29 PM IST\nതിരുവനന്തപുരം: സിബി കല്ലിങ്കലിന് ഏഷ്യാനെറ്റ് ന്യൂസിന്റെ കീര്‍ത്തിമുദ്ര പുരസ്കാരം. കൃഷി വിഭാഗത്തിലാണു തൃശൂര് പട്ടിക്കാട്ട് സ്വദേശി സിബി കല്ലിങ്കലിനെ പുരസ്കാരത്തിനു തെരഞ്ഞെടുത്തത്. ഏഷ്യാനെറ്റ് ന്യൂസിന്റെ 20 വാര്‍ഷികത്തോടനുബന്ധിച്ചാണു സമൂഹത്തിന്റെ വിവിധ മേഖലകളില് മികവു തെളിയിച്ച യുവ പ്രതിഭകളെ കീര്‍ത്തിമുദ്ര പുരസ്കാരം നല്‍കി ആദരിക്കുന്നത്.\nആറ് ഇനത്തിലേറെ തെങ്ങുകള്, അതിലേറെ മാവിനങ്ങള്, 20 ഇനം കുരുമുളക്, വാഴ, കാപ്പി, ജാതി, പച്ചക്കറി, പശു, അലങ്കാര മത്സ്യങ്ങള്, മത്സ്യക്കൃഷി തുടങ്ങിയവകൊണ്ടു സമൃദ്ധമാണു സിബിയുടെ കൃഷിയിടം. കേരള കാര്‍ഷിക സര്‍വകലാശാലയും സംസ്ഥാന കൃഷി വകുപ്പും നാളികേര വികസന കോര്‍പ്പറേഷനും സിബി കല്ലിങ്കലിന്റെ തോട്ടം മാതൃകാ കൃഷിത്തോട്ടമായി തെരഞ്ഞെടുത്തിരുന്നു.\nപരിസ്ഥിതി വിഭാഗത്തിലെ പുരസ്കാരം അഡ്വ. ഹരീഷ് വാസുദേവനാണ്. കാര്‍ഷിക മേഖലയ്ക്കു പുറമേ സാഹിത്യം, രാഷ്ട്രീയം, സംഗീതം, കായികം എന്നീ മേഖലകളിലും യുവ പ്രതിഭകള്‍ക്കു കീര്‍ത്തിമുദ്ര പുരസ്കാരം നല്‍കും. ഒരു ലക്ഷം രൂപയും ശില്‍പ്പവുമാണു പുരസ്കാരം.


ഏഷ്യാ കപ്പ്: മുഷ്ഫിഖുര് നയിച്ചു... ബംഗ്ലാ കടുവകളുടെ ലങ്കാദഹനം, വമ്പന് ജയം | Asia cup: Srilanka- Bangladesh match - Malayalam MyKhel\n» ഏഷ്യാ കപ്പ്: മുഷ്ഫിഖുര് നയിച്ചു... ബംഗ്ലാ കടുവകളുടെ ലങ്കാദഹനം, വമ്പന് ജയം\nഏഷ്യാ കപ്പ്: മുഷ്ഫിഖുര് നയിച്ചു... ബംഗ്ലാ കടുവകളുടെ ലങ്കാദഹനം, വമ്പന് ജയം\nUpdated: Sunday, September 16, 2018, 0:20 [IST]\nദുബായ്: 14ാമത് ഏഷ്യാ കപ്പ് ഏകദിന ടൂര്‍ണമെന്റിലെ ഉദ്ഘാടന മല്‍സരത്തില് മുന് ചാംപ്യന്‍മാരായ ശ്രീലങ്കയ്ക്കു തോല്‍വി. കന്നിക്കിരീടം തേടിയെത്തിയ ബംഗ്ലാദേശാണ് ഗ്രൂപ്പ് ബിയില് അട്ടിമറി ജയത്തോടെ ടൂര്‍ണമെന്റിന് തുടക്കമിട്ടത്. 137 റണ്‍സിന്റെ വമ്പന് ജയമാണ് ബംഗ്ലാ കടുവകള് ആഘോഷിച്ചത്. ആദ്യം ബാറ്റ് ചെയ്ത ബംഗ്ലാദേശ് തുടക്കത്തിലെ തകര്‍ച്ചയില് നിന്നും കരകയറി 261 റണ്‍സെന്ന മികച്ച സ്‌കോര് പടുത്തുയര്‍ത്തി. മറുപടി ബാറ്റിങില് ബംഗ്ലാദേശിന്റെ ബൗളിങ് ആക്രമണത്തിനു മുന്നില് ലങ്ക കൂപ്പുകുത്തുകയായിരുന്നു. 35.2 ഓവറില് വെറും 124 റണ്‍സിന് ദ്വീപുകാരുടെ പോരാട്ടം അവസാനിച്ചു.\nലങ്കന് നിരയില് ഒരാള്‍ക്കു പോലും 30 റണ്‍സ് തികയ്ക്കാന് കഴിഞ്ഞില്ല. 29 റണ്‍സെടുത്ത ദില്‍റുവാന് പെരേരയാണ് ലങ്കയുടെ ടോപ്‌സ്‌കോറര്. ഉപുല് തരംഗ (27), സുരംഗ ലക്മല് (20) എന്നിവരാണ് മറ്റു പ്രധാന സ്‌കോറര്‍മാര്. രണ്ടു വിക്കറ്റ് വീതമെടുത്ത ക്യാപ്റ്റന് മഷ്‌റഫെ മൊര്‍ത്തസ, മുസ്തഫിസുര് റഹ്മാന്, മെഹ്ദി ഹസന് മിറാസ് എന്നിവരാണ് ലങ്കയെ വരിഞ്ഞുകെട്ടിയത്.\nനേരത്തേ മൂന്നു പന്ത് ബാക്കിനില്‍ക്കെ 261 റണ്‍സിന് ബംഗ്ലാദേശ് പുറത്താവുകയായിരുന്നു. വന് ബാറ്റിങ് തകര്‍ച്ച നേരിട്ട ബംഗ്ലാദേശിനെ മുഷ്ഫിഖുര് റഹീമിന്റെ (144) ഉജ്ജ്വല ഇന്നിങ്‌സാണ് ജയിക്കാവുന്ന സ്‌കോറിലെത്തിച്ചത്. 150 പന്തില് 11 ബൗണ്ടറികളും നാലു സിക്‌സറുമുള്‍പ്പെട്ടതാണ് അദ്ദേഹത്തിന്റെ ഇന്നിങ്‌സ്. മുഷ്ഫിഖുറിനെക്കൂടാതെ മുഹമ്മദ് മിഥുനും (63) ബംഗ്ലാ നിരയില് തിളങ്ങി. മറ്റുള്ളവരൊന്നും 20 റണ്‍സ് പോലുമെടടുക്കാതെയാണ് കൂടാരം കയറിയത്.\nടീം സ്‌കോറില് രണ്ടു റണ്‍സാവുമ്പോഴേക്കും മൂന്നു മുന്‍നിര വിക്കറ്റുകള് നഷ്ടപ്പെട്ട ബംഗ്ലാദേശ് 100 റണ്‍സ് പോലും കടക്കില്ലെന്നു തോന്നിച്ചിരുന്നു. എന്നാല് നാലാം വിക്കറ്റില് മിഥുനിനെ കൂട്ടുപിടിച്ച് സെഞ്ച്വറി കൂട്ടുകെട്ടിലൂടെ മുഷ്ഫിഖുര് ടീമിനെ കരകയറ്റി. 131 റണ്‍സാണ് ഇരുവരും ചേര്‍ന്നു ടീം സ്‌കോറിലേക്കു കൂട്ടിച്ചേര്‍ത്തത്. ഒരിടവേളയ്ക്കു ശേഷം ദേശീയ ടീമിലേക്കു തിരിച്ചെത്തിയ ലങ്കന് സ്പീഡ് സ്റ്റാര് ലസിത് മലിങ്ക മടങ്ങിവരവ് ഗംഭീരമാക്കി. നാലു വിക്കറ്റുകളാണ് മലിങ്ക പോക്കറ്റിലാക്കിയത്. ധനഞ്ജയ ഡിസില്‍വ രണ്ടു വിക്കറ്റ് വീഴ്ത്തി. ടോസ് ലഭിച്ച ബംഗ്ലാ ക്യാപ്റ്റന് മഷ്‌റഫെ മൊര്‍ത്തസ ബാറ്റ് ചെയ്യാന് തീരുമാനിക്കുകയായിരുന്നു.\nശ്രീലങ്ക: ആഞ്ചലോ മാത്യൂസ് (ക്യാപ്റ്റന്), ഉപുല് തരംഗ, ധനഞ്ജയ ഡിസില്‍വ, കുശാല് പെരേര, കുശാല് മെന്‍ഡിസ്, തിസാര പെരേര, ഷനക, ലസിത് മലിങ്ക, സുരംഗ ലക്മല്, അപോന്‍സോ, ദില്‍റുവാന്.\nബംഗ്ലാദേശ്: മഷ്‌റഫെ മുര്‍ത്തസ (ക്യാപ്റ്റന്), തമീം ഇഖ്ബാല്, ലിറ്റണ്, ഷാക്വിബുല് ഹസന്, മഹമ്മുദുള്ള, മുഷ്ഫിഖുര് റഹീം, മിഥുന്, മൊസാദെക്ക്, മെഹ്ദി, റൂബെല്, മുസ്തഫിസുര്.\nRead more about: asia cup 2018 asia cup srilanka bangladesh cricket oneday odi uae ഏഷ്യാ കപ്പ് ശ്രീലങ്ക ബംഗ്ലാദേശ് ക്രിക്കറ്റ് ഏകദിനം യുഎഇ\nStory first published: Saturday, September 15, 2018, 17:07 [IST]


ഇന്ത്യയില് ഇനി നിക്ഷേപിത്തിനില്ലെന്ന് പ്രഖ്യാപിച്ച വോഡഫോണ് തീരുമാനം മാറ്റുന്നു, എന്തുകൊണ്ട് ? » Newsthen\nമുംബൈ: ഇന്ത്യയില് ഇനി നിക്ഷേപത്തിനില്ലെന്ന് അറിയിച്ച ബ്രിട്ടീഷ് ടെലിക്കമ്യൂണിക്കേഷന് കമ്പനിയായ വോഡഫോണ് ഗ്രൂപ്പ് തീരുമാനം മാറ്റുന്നു. ആദിത്യ ബിര്‍ലാ ഗ്രൂപ്പും വോഡഫോണും ചേര്‍ന്ന് വിഐ (വോഡാഫോണ് ഐഡിയ) ലിമിറ്റഡില് 4500 കോടി രൂപ നിക്ഷേപിക്കും. നേരത്തെ വിഐയിലെ പങ്കാളിത്തം പൂര്‍ണമായി ഒഴിവാക്കുന്നതിനെ കുറിച്ച് ബിര്‍ള ഗ്രൂപ്പ് ചെയര്‍മാന് കുമാര് മംഗളം ബിര്‍ള സൂചനകള് നല്‍കിയിരുന്നു.\nഎന്നാല് വീണ്ടും വിഐയില് നിക്ഷേപം നടത്താന് ഇരു കമ്പനികളും ഒരുങ്ങുമ്പോള് ഓഹരി ഉടമകള്‍ക്കടക്കം പ്രതീക്ഷയ്ക്ക് വകയുണ്ട്. അള്‍ട്രാടെക്കിന്റെ വൈസ് ചെയര്‍മാന് കെ.കെ. മഹേശ്വരിയെ വി.ഐ ബോര്‍ഡില് ഉള്‍പ്പെടുത്താനുള്ള നിര്‍ദ്ദേശവും ആദ്യത്യ ബിര്‍ള ഗ്രൂപ്പ് മുന്നോട്ട് വെച്ചു. ഓഹരികളിലൂടെയോ കടപ്പത്രങ്ങളിലൂടെയോ 10,000 കോടി രൂപ കണ്ടെത്താനും വിഐ തീരുമാനിച്ചിട്ടുണ്ട്. മാര്‍ച്ച് അവസാനത്തോടെ ഫണ്ട് സമാഹരണം പൂര്‍ത്തിയാക്കാനാണ് കമ്പനിക്ക് നിര്‍ദ്ദേശം നല്‍കിയിരിക്കുന്നത്.\n3.38 ബില്യണ് ഓഹരികള് അനുവദിക്കാന് കമ്പനി ബോര്‍ഡിന്റെ അംഗീകാരം ലഭിച്ചിട്ടുണ്ട്. 13.30 നിരക്കിലായിരിക്കും ഓഹരികള് വില്‍ക്കുക. വിഷയത്തില് മാര്‍ച്ച് 26ന് ഓഹരി ഉടമകളുടെ അനുമതിയും വിഐ തേടും. നേരത്തെ വിഐയിലേക്ക് പണം കണ്ടെത്തുന്നതിന്റെ ഭാഗമായി ഇന്‍ഡസ് ടവേഴ്സിലെ ഓഹരികള് വില്‍ക്കാന് വോഡഫോണ് തീരുമാനിച്ചിരുന്നു. അതില് 4.7 ശതമാനം ഓഹരികള് വാങ്ങുന്നത് എയര്‍ടെല്ലാണ്.\nVodaphone proposes Rs.14500 crore fundraise\nറഷ്യ-യുക്രൈന് യുദ്ധം: റഷ്യയും ബലാറസുമായി ഇനി ഒരു ഇടപാടിനില്ലെന്ന് ലോകബാങ്ക്


യുഎസ് ഓപ്പണ് പുരുഷ സിംഗിള്‍സ് കിരീടം നൊവാക് ജോക്കോവിച്ചിന്\nന്യൂയോര്‍ക്ക്: യുഎസ് ഓപ്പണ് പുരുഷ സിംഗിള്‍സ് കിരീടം സെര്‍ബിയന് താരം നൊവാക് ജോക്കോവിച്ചിന്. ഫൈനലില് അർജന്‍റീനയുടെ യുവാന് മാര്‍ട്ടിന് ഡെല്‍പെട്രോയെ നേരിട്ടുള്ള സെറ്റുകള്‍ക്ക് തോല്‍പ്പിച്ചാണ് ജോക്കോവിച്ച് കിരീടം നേടിയത്. സ്‌കോര് 6-3, 7-6 (7-4), 6-3. ജോക്കോവിച്ചിന്‍റെ മൂന്നാം യുഎസ് ഓപ്പണ് കിരീടമാണിത്.\nയുഎസ് ഓപ്പണില് ജോക്കോവിച്ചിന്റെ മൂന്നാമത്തെ കിരീടനേട്ടമാണിത്. 2011 ലും 2015ലും ജോക്കോവിച്ച് ആയിരുന്നു ചാമ്പ്യന്. നിലവില് റഫാല് നദാലുമായി മൂന്നു ഗ്രാന്‍സ്ലാമുകള്‍ക്ക് പിന്നിലാണ് ജോക്കോവിച്ച്. ഏറ്റവും കൂടുതല് ഗ്രാന്‍സ്ലാമുമായി റെക്കോര്‍ഡുള്ള ഫെഡറിന്റെ 20 എന്ന നേട്ടത്തിനൊപ്പമെത്താല് ഇനി ജോക്കോവിച്ചിന് ആറു ഗ്രാന്‍സ്ലാമുകള് കൂടി നേടണം.\n31 കാരനായ സെര്‍ബിയന് താരത്തിന് മുട്ടിനേറ്റ പരിക്ക് വില്ലനായതോടെ കഴിഞ്ഞ തവണ ടൂര്‍ണമെന്റ് നഷ്ടമായിരുന്നു. മൂന്നാം റാങ്കുകാരനായ ഡെല് പെട്രോയുടെ ഇതു രണ്ടാം ഗ്രാന്‍സ്ലാം ഫൈനലായിരുന്നു. യുഎസ് ഓപ്പണില് 2009 ല് റോജര് ഫെഡററെ വീഴ്ത്തിയ ചരിത്രം ഡെല് പെട്രോവിന് കൂട്ടുണ്ടായിരുന്നു. പക്ഷെ ഇത്തവണ ജോക്കോവിച്ചിന് മുന്നില് ഈ കരുത്തും ചരിത്രവും മതിയാകാതെ വന്നു.


Investor-friendly Kerala; How do I startaproject without permissions? | നിക്ഷേപക സൗഹൃദം കേരളം; അനുമതികള് ഇല്ലാതെ സംരംഭം തുടങ്ങുന്നത് എങ്ങിനെ? - Financialviews.in\nനിക്ഷേപക സൗഹൃദം കേരളം; അനുമതികള് ഇല്ലാതെ സംരംഭം തുടങ്ങുന്നത് എങ്ങിനെ?\nകേരളം നിക്ഷേപക സൗഹൃദമാകുകയാണ്. ചുവപ്പുനാടയില് കുടുങ്ങുന്ന സംസ്ഥാനമെന്ന ചീത്തപ്പേര് മാറ്റാനായി നിരവധി പദ്ധതികള്‍ക്കാണ് എല്‍ഡിഎഫ് സര്‍ക്കാര് രൂപംനല്‍കിക്കൊണ്ടിരിക്കുന്നത്. അതില് പ്രധാനപ്പെട്ട ഒന്നാണ് 'കേരള സൂക്ഷ്മ ഇടത്തര ചെറുകിട സംരംഭങ്ങള് സുഗമമാക്കല് ആക്ട്് 2019'.പത്ത് കോടിരൂപാ വരെ മുതല്‍മുടക്കുള്ള സംരംഭം തുടങ്ങാന് മൂന്ന് വര്‍ഷത്തേക്ക് ഒരു അനുമതിയും വേണ്ട എന്നാണ് ഈ ആക്ട് ആനുശാസിക്കുന്നത്. ഈ നിയമം അനുസരിച്ച് സംരംഭം തുടങ്ങാന് എന്തൊക്കെയാണ് ചെയ്യേണ്ടതെന്ന് നമുക്ക് പരിശോധിക്കാം.\nപത്ത് കോടിരൂപാ വരെ നിക്ഷേപമുള്ള സംരംഭം തുടങ്ങാന് മുന്‍കൂര് അനുമതികള് വേണ്ടെന്ന കാര്യം ഓരോ സംരംഭകരും അറിഞ്ഞിരിക്കണം. എല്ലാവിധ അനുമതികള്‍ക്കുമായി കാത്ത് കെട്ടികിടക്കേണ്ട ദുരവസ്ഥ ഇനിയുണ്ടാകില്ല. സൂക്ഷ്മ,ചെറുകിട,ഇടത്തരം സംരംഭകര്‍ക്കാണ് ഈ നിയമം ഗുണകരമാകുന്നത്.അനുമതികള്‍ക്കായുള്ള കാത്തുക്കെട്ടികിടക്കല് ഇല്ലാതായാല് തന്നെ ഒരുപരിധിവരെയുള്ള ബുദ്ധിമുട്ട് ഒഴിവാക്കാം. ആദ്യം നോഡല് ഏജന്‍സിയായ ജില്ലാ ബോര്‍ഡ് മുമ്പാകെ സ്വയം സാക്ഷ്യപ്പെടുത്തിയ സാക്ഷ്യപത്രം നല്‍കാം. ഇതിന് പകരമായി രസീത് ബോര്‍ഡ് നല്‍കും.\nഈ രസീത് കിട്ടിക്കഴിഞ്ഞാല് സംരംഭം തുടങ്ങാം. എന്തെളുപ്പമാണ് കാര്യങ്ങള് . ഇത്തരം നിക്ഷേപക അനുമതിക്കുള്ള ഓണ്‍ലൈന് ഏകജാലക സംവിധാനമാണ് കെ സ്വിഫ്റ്റ്. ഇതിന്റെ പരിഷ്‌കരിച്ച പതിപ്പ് സര്‍ക്കാര് ഇന്നലെ പുറത്തിറക്കിയിട്ടുണ്ട്. കെ സ്വിഫ്റ്റ് വഴി അപേക്ഷിച്ചാല് രസീത് ഉടന് ഇതുവഴി ലഭ്യമാകും.ഡൗണ്‍ലോഡ് ചെയ്ത് വെക്കാന് മറക്കരുത്. ഈ രസീതിന് മൂന്ന് വര്‍ഷം പ്രാബല്യമുണ്ടാകും.നോഡല് ഏജന്‍സിയില് നേരിട്ട് പോകാതെ കാര്യങ്ങള് നിങ്ങളുടെ കമ്പ്യൂട്ടറിന് മുമ്പിലിരുന്ന് നിര്‍വഹിക്കാമെന്ന് സാരം. ഈ രസീത് ഉപയോഗിച്ച് വ്യവസായം ആരംഭിച്ച് ആറ് മാസം കൊണ്ട് ആവശ്യമായ അനുമതികള് വാങ്ങിയെടുക്കാം.അതും കെ സ്വിഫ്റ്റിലൂടെ തന്നെ അപേക്ഷിക്കാം. നടപടികളുടെ നൂലാമാലകള് ഒരുവിധത്തിലും ബാധിക്കാതെ കെ സ്വിഫ്റ്റ് സഹായിക്കും.\n2019 ഡിസംബറില് നിലവില് വന്ന പുതിയ നിയമം കെ സ്വിഫ്റ്റില് ഉള്‍പ്പെടുത്തിയതും നിക്ഷേപകര്‍ക്ക് ഗുണമായി. നോഡല് ഏജന്‍സിയില് ചെന്ന് കാത്തുകെട്ടി കിടക്കേണ്ട സ്ഥിതി വരുന്നില്ല. ഈസ് ഓഫ് ഡൂയിങ് ബിസിനസിന് വേണ്ടി സവിശേഷമായ നിയമം പാസാക്കിയ സംസ്ഥാനമാണ് കേരളം. 2018ല് ഇന്‍വെസ്റ്റ്‌മെന്റ് പ്രമോഷന് ആന്റ് ഫെസിലിറ്റേഷന് ആക്ട് സംസ്ഥാന സര്‍ക്കാര് കൊണ്ടുവന്നു. നിക്ഷേപക അനുമതിയുമായി ബന്ധപ്പെട്ട് സംസ്ഥാനത്തിനുണ്ടായിരുന്ന ചീത്തപേര് ഒഴിവാക്കിയെടുക്കുകയാണ് ലക്ഷ്യം.\nനിക്ഷേപം നടത്താനുള്ള നടപടികള് ലളിതമാക്കാന് നിലവിലെ ഏഴ് നിയമങ്ങളിലും പത്ത് ചട്ടങ്ങളിലും ഭേദഗതി വരുത്തിയിരുന്നു.ഇപ്പോള് നടപ്പാക്കിയ കെ സ്വിഫ്റ്റില് 14 വിവിധ വകുപ്പുകള്/ഏജന്‍സികള് എന്നിവയില് നിന്നുള്ള 31തരം അനുമതികളും ലൈസന്‍സുകളും നല്‍കി വരുന്നു. അപേക്ഷ സമര്‍പ്പിച്ച് 30 ദിവസത്തിനകം ലൈസന്‍സുകളും അനുമതികളും നല്‍കണം. അല്ലാത്തപക്ഷം കല്‍പ്പിത അനുമതി ലഭ്യമായതായി കണക്കാക്കി നിക്ഷേപകന് സംരംഭം തുടങ്ങാം.\nRead more topics: # entrepreneur, # k swift, # invest kerala, # 'കേരള സൂക്ഷ്മ ഇടത്തര ചെറുകിട സംരംഭങ്ങള് സുഗമമാക്കല് ആക്ട്് 2019,


ബ്ലാക്ക് ഹെഡ്സ് നിങ്ങളുടെ സൗന്ദര്യത്തിന് വെല്ലുവിളി ഉയര്‍ത്തുന്നുണ്ടോ?? എന്നാല് ഇതിന്5മിനിറ്റില് പരിഹാരം കാണാം! - Wayanad News Daily\nബ്ലാക്ക് ഹെഡ്സ് നിങ്ങളുടെ സൗന്ദര്യത്തിന് വെല്ലുവിളി ഉയര്‍ത്തുന്നുണ്ടോ?? എന്നാല് ഇതിന്5മിനിറ്റില് പരിഹാരം കാണാം!\nBy ന്യൂസ് ഡെസ്ക്\t Last updated Nov 23, 2020\nഎപ്പോഴും സൗന്ദര്യത്തിന് അല്‍പം വെല്ലുവിളി ഉയര്‍ത്തുന്ന ഒന്ന് തന്നെയാണ് ബ്ലാക്ക്ഹെഡ്സ്. എന്നാല് ഇതിനെ എങ്ങനെ പരിഹരിക്കണം എന്നുള്ളത് ഒരു പ്രധാനപെട്ട വെല്ലുവിളി തന്നെയാണ്. എന്നാല് വിഷമിക്കേണ്ട, കാരണം ആ ബ്ലാക്ക്ഹെഡുകളില് നിന്ന് രക്ഷ നേടുന്നതിന് ലളിതവും ഫലപ്രദവുമായ ഒരു മാര്‍ഗമുണ്ട്. ഹൈഡ്രജന് പെറോക്സൈഡ് ഉപയോഗിച്ചാണ് ഇതിനെ പരിഹരിക്കാന് സാധിക്കുന്നത്. അതിന് വേണ്ടി നിങ്ങളുടെ ബ്ലാക്ക്ഹെഡ്സ് നീക്കംചെയ്യാന് ഇതെങ്ങനെ ഉപയോഗിക്കണം എന്നുള്ളത് നോക്കാം.\nചര്‍മ്മത്തിലെ പല അസ്വസ്ഥതകള്‍ക്കും പരിഹാരമാണ് ഹൈഡ്രജന് പെറോക്സൈഡ്. നിങ്ങളുടെ മുഖത്തെ സുഷിരങ്ങളില് അടഞ്ഞു കിടക്കുന്ന എണ്ണ ഓക്സീകരിക്കപ്പെടുമ്പോള് ഉണ്ടാകുന്ന മുഖക്കുരുവിന്റെ ഒരു രൂപമാണ് ബ്ലാക്ക്ഹെഡ്സ. ഈ അവസ്ഥയില് നിങ്ങളുടെ ചര്‍മ്മം തവിട്ട് അല്ലെങ്കില് കറുപ്പ് നിറമായിരിക്കും. എന്നാല് ഇന്ന് മാര്‍ക്കറ്റില് ലഭ്യമായ ബ്ലാക്ക്ഹെഡ് നീക്കംചെയ്യല് ഉല്‍പ്പന്നങ്ങള് വാഗ്ദാനം ചെയ്യുന്നതുപോലെ പ്രവര്‍ത്തിക്കുന്നില്ല. ബ്ലാക്ക്ഹെഡ്സ് നീക്കംചെയ്യാനും മികച്ച ചര്‍മ്മം നല്‍കാനും സഹായിക്കുന്ന ഒരു വീട്ടുവൈദ്യമാണ് നിങ്ങള്‍ക്ക് വേണ്ടത്.\nഅത്തരമൊരു പ്രതിവിധി ഹൈഡ്രജന് പെറോക്സൈഡ് ആണ്. ബ്ലാക്ക്ഹെഡ്സ് നീക്കംചെയ്യാന് ഹൈഡ്രജന് പെറോക്സൈഡ് എങ്ങനെ ഉപയോഗിക്കാം എന്നുള്ളത് പലര്‍ക്കും അറിയില്ല. ആദ്യം നിര്‍മിതമായ ക്ലെന്‍സര് ഉപയോഗിച്ച് മുഖം കഴുകുക. വെള്ളം ഉപയോഗിച്ച് കഴുകി നല്ലതുപോലെ തുടച്ചെടുക്കുക. അടുത്തതായി, ബ്ലാക്ക്ഹെഡ്സ് ബാധിച്ച ചര്‍മ്മത്തിന്റെ ഭാഗങ്ങള് നല്ലതുപോലെ പുഷ്ചെയ്യുക. പഞ്ചസാരയും വെള്ളവും ഉപയോഗിച്ച് നിര്‍മ്മിച്ച പേസ്റ്റായ നിങ്ങള്‍ക്ക് വീട്ടില് തന്നെ ഫെയ്സ് സ്‌ക്രബ് ഉപയോഗിക്കാം. ഓക്സിഡൈസ്ഡ് ബ്ലാക്ക്ഹെഡ് പ്രതലങ്ങള് നീക്കംചെയ്യാന് സഹായിക്കുന്നതിന് ഇത് നേരിയ തോതില് മുഖത്ത് തേച്ച് പിടിപ്പിച്ച് മസ്സാജ് ചെയ്യുക. ഇതിലൂടെ ഹൈഡ്രജന് പെറോക്സൈഡ് ചികിത്സയ്ക്കുള്ള സമയമാണിത്.\n3% ഹൈഡ്രജന് പെറോക്സൈഡ് ഉപയോഗിച്ച് ഒരു കോട്ടണ് ബോള് നനച്ച് പിന്നീട് നിങ്ങളുടെ ബ്ലാക്ക്ഹെഡ്സ് മുകളിലേക്ക് സൗമ്യമായി തേക്കുക. നിങ്ങളുടെ പുരികങ്ങളും ഹെയര്‍ലൈനും ഒഴിവാക്കുന്നത് ഉറപ്പാക്കുക, കാരണം ഇത് നിങ്ങളുടെ മുടി ബ്ലീച്ച് ചെയ്യും. തുടര്‍ന്ന് നനവുള്ള സമയത്ത് ചര്‍മ്മത്തെ ജോജോബ, അവോക്കാഡോ അല്ലെങ്കില് ഒലിവ് ഓയില് ഉപയോഗിച്ച് മോയ്സ്ചറൈസ് ചെയ്യുക.\nനിങ്ങളുടെ മുഖത്ത് 1 ടീസ്പൂണ് എണ്ണ മസാജ് ചെയ്യുക. ഈര്‍പ്പം നിലനിര്‍ത്തുന്നതിലൂടെ ചര്‍മ്മത്തെ മൃദുലമാക്കുകയും സംരക്ഷിക്കുകയും ചെയ്യുന്നതു നന്നായിരിക്കും. ഹൈഡ്രജന് പെറോക്സൈഡ് ബ്ലാക്ക്ഹെഡുകള് അലിയിക്കുകയും ചര്‍മ്മത്തില് നിന്ന് പൂര്‍ണമായും ഒഴിവാക്കുകയും ചെയ്യും. ബ്ലാക്ക്ഹെഡ് പാടുകള് നീക്കംചെയ്യാനും നിങ്ങള്‍ക്ക് ഇത് ഉപയോഗിക്കാം. നിങ്ങള് ചെയ്യേണ്ടത് എക്സ്ഫോളിയേറ്റ് ചെയ്യുക, തുടര്‍ന്ന് ഒരു കോട്ടണ് ബോള് ഉപയോഗിച്ച്, ബ്ലാക്ക്ഹെഡ്സ് ബാധിച്ച ഭാഗങ്ങളില് ഹൈഡ്രജന് പെറോക്സൈഡിന്റെയും വെള്ളത്തിന്റെയും തുല്യ ഭാഗങ്ങളുടെ പരിഹാരം ഉപയോഗിച്ച് തടവുക. രാത്രി മുഴുവന് മുഖത്തിട്ട് രാവിലെ കഴുകുക. കാലക്രമേണ, നിങ്ങള്‍ക്ക് തിളക്കമുള്ളതും വ്യക്തവുമായ ചര്‍മ്മം ലഭിക്കും.\nസംസ്ഥാനത്ത് ഇന്ന് 3757 പേര്‍ക്ക് കൊവിഡ്; 5425 പേര്‍ക്ക് രോഗമുക്തി\nജില്ലയില് 388 പേര്‍ക്ക് കൂടി കോവിഡ്\nതാരനോ?.. ഈ ഒറ്റമൂലികൾ പരീക്ഷിച്ചു നോക്കൂ\nശ്രദ്ധിക്കൂ…കോവിഡ് പകരാനുള്ള സാധ്യതകൾ\nസംസ്ഥാനത്തെ കൊവിഡ്-19 ക്വാറന്റൈന് ഐസൊലേഷന്…


ഇത് റെഡ്യാവൂല്ലെന്ന് സമൂഹ മാധ്യമങ്ങൾ; ആ അടിക്കുറിപ്പ് ഫായിസിന് അവകാശപ്പെട്ടത് VIDEO | hashtag about fayis caption in social media - kerala news | Madhyamam\ndate_range 27 July 2020 4:03 PM GMT\nഇത് റെഡ്യാവൂല്ലെന്ന് സമൂഹ മാധ്യമങ്ങൾ; ആ അടിക്കുറിപ്പ് ഫായിസിന് അവകാശപ്പെട്ടത് VIDEO\nഉപഹാരം നൽകുമെന്ന് മിൽമ\nമലപ്പുറം: ഫായിസെന്ന കൊച്ചുപയ്യൻ വീഡിയോയിലൂടെ തീർത്ത കടലാസ് പൂവ് ലോകമെമ്പാടുമുള്ള മലയാളികളുടെ ഹൃദയത്തിലാണ് നറുമണം വീശിയത്. നിഷ്കളങ്കമായ സംസാരം വൈറലാകാൻ വലിയ താമസം വേണ്ടിവന്നില്ല. നിരവധി ട്രോൾ വിഡിയോകളിലും ഫായിസിെൻറ വാക്കുകൾ ഇടംപിടിച്ചു. എന്നാൽ, ആ വാക്കുകൾ പലരും വാണിജ്യ താൽപര്യാർഥം ഉപയോഗിച്ചത് ചോദ്യം ചെയ്തിരിക്കുകയാണ് സമൂഹമാധ്യമങ്ങൾ. മിൽമയടക്കമുള്ള കമ്പനികൾ ഫായിസിെൻറ വാക്കുകൾ കടമെടുത്ത് തങ്ങളുടെ ഉൽപ്പന്നത്തിെൻറ ടാഗ്ലൈനായി ഉപയോഗിക്കാൻ തുടങ്ങി.\n‘ചെലോൽത് ശരിയാവും, ചെലോൽത് ശരിയാവൂല്ല, പക്ഷേങ്കി ചായ എല്ലാർതും ശരിയാവും പാൽ മിൽമ ആണെങ്കിൽ’ എന്നായിരുന്നു അവർ പരസ്യത്തിന് ഉപയോഗിച്ച ടാഗ്ലൈൻ. മറ്റു ചില കമ്പനികളും ഫായിസിെൻറ വാക്കുൾ കടമെടുത്തിരിക്കുകയാണ്. ഇതിനെതിരെ Fayis_the_CopyWriter എന്ന ഹാഷ്ടാഗിൽ പ്രതിഷേധ കാമ്പയിനുകൾ സാമൂഹിക മാധ്യമങ്ങളിൽ പ്രചരിക്കുന്നുണ്ട്.\n‘ആ വരികളുടെ ഉടമക്ക് തികച്ചും ന്യായമായ പ്രതിഫലം നൽകണം. പരസ്യ ഏജൻസികൾ കോടികളാണ് വാങ്ങുക’ എന്ന് ഒരാൾ പറയുന്നു.\n‘ചെൽത് ശരിയാകും, ചെൽത് ശരിയാകൂല... ഇത് ശരിയായ സാഹചര്യത്തിൽ ഈ കമ്പനികളുടെ ഏജൻസികളെല്ലാം പരസ്യവാചകത്തിനുള്ള പ്രതിഫലം ആ ഡയലോഗ് പറഞ്ഞ പയ്യന് കൊടുക്കണം. ഏജൻസികൾ കൊടുക്കാൻ തയാറായില്ലെങ്കിൽ കമ്പനികൾ കൊടുക്കണം’ -മറ്റൊരാൾ ആവശ്യപ്പെട്ടു.\nസംഭവം ശ്രദ്ധയിൽപ്പെട്ടേതാടെ ഫായിസിന് അർഹമായ ഉപഹാരം നൽകുമെന്ന് മിൽമ അറിയിച്ചു. ചൊവ്വാഴ്ച കുട്ടിയുടെ വീട്ടിലെത്തി ഉപഹാരം കൈമാറുമെന്നും മിൽമ അധികൃതർ ‘മാധ്യമ’ത്തോട് പറഞ്ഞു.\n‘‘ഹായ് ഫ്രണ്ട്സ് ഇന്ന് ഞമ്മ ഇണ്ടാക്കാൻ പോവുന്നത് ഒരു പൂവാണ്. ഇങ്ങനത്തെ പൂവ്. അതിന്ള്ള ആവിശ്യം. ഇങ്ങക്ക് മാണെങ്കി പെൻസില്ട്ക്കാം. ഞാൻ പെൻസില് ഇട്ത്തുണ്ട്. കത്രിക, പേപ്പറ്. ഇന്നട്ട് ഇങ്ങനെ മടക്കാ...'' -ഉണ്ടാക്കിയ കടലാസ് പൂവ് പക്ഷെ ശരിയായില്ല. 'ചെലര്ത് റെഡ്യാവും. ചെലര്ത് റെഡ്യാവൂല. ഇൻറത് റെഡ്യായീല, ഇൻറത് വേറെ മോഡലാ വന്നത്. അങ്ങനായാല് ഞമ്മക്കൊരു കൊയപ്പീല്യ''-എന്ന് പറഞ്ഞാണ് ഫായിസ് തെൻറ വിഡിയോ അവസാനിപ്പിക്കുന്നത്. ഈ നിഷ്കളങ്കതയെയാണ് കഴിഞ്ഞദിവസങ്ങളിൽ സമൂഹ മാധ്യമങ്ങൾ വാഴ്ത്തിയത്. ഇവനോളം വലിയൊരു മോട്ടിവേറ്ററെ കണ്ടിട്ടില്ലെന്ന അഭിപ്രായം പങ്കുവെച്ചവർ വരെയുണ്ട്.\nകൊണ്ടോട്ടി കിഴിശ്ശേരി കുഴിഞ്ഞോളം സ്വദേശിയായ മുഹമ്മദ് ഫായിസ് നാലാം ക്ലാസിലാണ് പഠിക്കുന്നത്. വൻഹിറ്റായ വീഡിയോ ചിത്രീകരിച്ചത് ജൂലൈ 22നാണ്. വീട്ടുകാർ ഉച്ചഭക്ഷണം കഴിക്കാൻ ഫായിസിനെ വിളിച്ചെങ്കിലും വിശപ്പില്ലെന്ന് പറഞ്ഞ് ഒഴിഞ്ഞുമാറി. ഉമ്മയുടെ മൊബൈൽ ഫോണെടുത്ത് ആരും കാണാതെ ഒരു ഭാഗത്ത് പോയി പുസ്തകങ്ങൾ അട്ടിവെച്ച് ഉയരമുണ്ടാക്കി. അതിന്മേൽ ഫോൺ വെച്ചാണ് ഫായിസ് വീഡിയോ ചെയ്തത്.\n'പൂവ് ശരിയാവുന്നാണ് വിചാരിച്ചത്. ശരിയായീല. ഉപ്പച്ചിക്ക് അയച്ചുകൊടുത്തു'- വീഡിയോയെ പറ്റി ഫായിസിെൻറ പ്രതികരണം ഇങ്ങനെ. പിതാവ് മുനീർ സഖാഫി ജിദ്ദയിലാണ്.\nഫായിസ് ആരോടും അടികൂടാത്ത നല്ല കുട്ടിയാണ് എന്ന് വീട്ടിൽ വന്ന പിതൃസഹോദരീ പുത്രി ജസീല പറഞ്ഞപ്പോൾ ‘ഇതൊക്കെയാണ് അവൻറെ കുരുത്തക്കേടുകൾ’ എന്ന് പറഞ്ഞ് വീഡിയോ അയച്ചുകൊടുത്തു. ഇത് പിന്നീട് ഫാമിലി ഗ്രൂപ്പിലും നാട്ടിലെ ചില ഗ്രൂപ്പുകളിലും പ്രചരിക്കുകയായിരുന്നു. നിരവധിപേരാണ് ഫായിസിനെ വിളിച്ച് അഭിനന്ദിച്ചത്. ചിലർ സമ്മാനവുമായി കാണാൻ വരാമെന്നും അറിയിച്ചിട്ടുണ്ട്.\nTAGS:viral video social media\nNews Summary - hashtag about fayis caption in social media - kerala news


പണം സമ്പാദിക്കാന് പാര്‍ട്ടിയെ ഉപയോഗിക്കാന് അനുവദിക്കില്ല :: Janmabhumi Daily\nSaturday3February 2018 10:19 pm IST\nനേതാക്കള് ഉള്‍പ്പെട്ടിട്ടില്ലാത്തതിനാല് പാര്‍ട്ടി പ്രശ്‌നമല്ലെന്ന് കേരള ഘടകം ആവര്‍ത്തിക്കുമ്പോള് പാര്‍ട്ടി ചര്‍ച്ച ചെയ്ത് നടപടിയെടുക്കുമെന്ന് യെച്ചൂരി.\nന്യൂദല്‍ഹി: സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനോയ്‌യുടെ ഗള്‍ഫിലെ സാമ്പത്തിക തട്ടിപ്പില് പാര്‍ട്ടി കേരള ഘടകത്തിന് മുന്നറിയിപ്പുമായി ജനറല് സെക്രട്ടറി സീതാറാം യെച്ചൂരി. പാര്‍ട്ടിയെയും പാര്‍ട്ടി പദവിയും നേതാക്കളോ കുടുംബാംഗങ്ങളോ പണം സമ്പാദിക്കാന് ഉപയോഗിക്കുന്നത് അനുവദിക്കാനാകില്ലെന്ന് ദല്‍ഹി എകെജി ഭവനില് പത്രസമ്മേളനത്തില് യെച്ചൂരി പറഞ്ഞു. ബിനോയ്‌ക്കെതിരെ ഗള്‍ഫ് വ്യവസായി പരാതി നല്‍കിയിരുന്നതായും അദ്ദേഹം സമ്മതിച്ചു. പരാതി ലഭിച്ചെന്ന വാര്‍ത്ത നേരത്തെ യെച്ചൂരി നിഷേധിച്ചിരുന്നു.\nജനറല് സെക്രട്ടറിയെന്ന നിലയില് നിരവധി പരാതികള് ലഭിക്കാറുണ്ട്. ഇത് കൈകാര്യം ചെയ്യാന് പാര്‍ട്ടിക്ക് അതിന്റേതായ രീതിയുണ്ട്. ബിനോയ് വിഷയത്തില് സംസ്ഥാന നേതൃത്വം നിലപാട് വ്യക്തമാക്കിയിട്ടുണ്ടെന്നും യെച്ചൂരി പറഞ്ഞു. സംസ്ഥാന നേതൃത്വത്തിന്റെ മറുപടിയില് തൃപ്തനാണോയെന്ന ചോദ്യത്തില്‍നിന്ന് യെച്ചൂരി ഒഴിഞ്ഞുമാറി. തൃപ്തനോ അതൃപ്തനോ എന്ന ചോദ്യത്തിന് പ്രസക്തിയില്ലെന്നായിരുന്നു മറുപടി. അമിത് ഷായുടെ മകനെതിരായ ആരോപണത്തില് അന്വേഷണമാവശ്യപ്പെട്ട സിപിഎം ബിനോയ്‌ക്കെതിരായ പരാതിയില് നടപടിയെടുക്കാത്തത് ഇരട്ടത്താപ്പല്ലേയെന്ന് ചൂണ്ടിക്കാട്ടിയപ്പോള് ഗള്‍ഫില് അന്വേഷണം നടക്കുന്നുണ്ടെന്ന് പരാതിക്കാര് പറഞ്ഞിട്ടുണ്ടെന്ന് അദ്ദേഹം വിശദീകരിച്ചു. ബിനോയിക്കെതിരെ കേസോ അന്വേഷണമോ ഇല്ലെന്ന സംസ്ഥാന നേതൃത്വത്തിന്റെ നിലപാടിനെ പരോക്ഷമായി തള്ളുന്നതാണിത്.\nപരാതി ചോര്‍ത്തിയത് യെച്ചൂരിയാണെന്ന് കാരാട്ട് പക്ഷവും കേരള ഘടകവും ആരോപിക്കുന്നുണ്ട്. കമ്പനി ഉടമ മര്‍സൂഖിയുടെ അഭിഭാഷകനും കഴിഞ്ഞ ദിവസം ഇത് തുറന്നുപറഞ്ഞിരുന്നു. പരാതി ലഭിച്ചതായി യെച്ചൂരി വെളിപ്പെടുത്തുമ്പോള് വാര്‍ത്ത ചോര്‍ത്തിയതിലെ ആരോപണവും ബലപ്പെടുകയാണ്. നേതാക്കള് ഉള്‍പ്പെട്ടിട്ടില്ലാത്തതിനാല് പാര്‍ട്ടി പ്രശ്‌നമല്ലെന്ന് കേരള ഘടകം ആവര്‍ത്തിക്കുമ്പോള്, പാര്‍ട്ടി ചര്‍ച്ച ചെയ്ത് നടപടിയെടുക്കുമെന്നാണ് യെച്ചൂരി പറയുന്നത്. കേന്ദ്ര നേതൃത്വത്തിലെ വിഭാഗീയതയില് കാരാട്ടിനൊപ്പമുള്ള കേരളഘടകത്തിന് പരാതി ആയുധമാക്കി തിരിച്ചടി നല്‍കുകയാണ് യെച്ചൂരി. ഇതിനിടെ, സാമ്പത്തിക തട്ടിപ്പ് ഒത്തുതീര്‍പ്പാക്കാന് സിപിഎം ശ്രമം ഊര്‍ജ്ജിതമാക്കിയിട്ടുണ്ട്. ഗള്‍ഫിലെ സിപിഎം അനുകൂല സംഘടനയുടെ സഹായവും ബിനോയ്ക്കുണ്ട്. 13 കോടി നല്‍കിയില്ലെങ്കില് തിങ്കളാഴ്ച പത്രസമ്മേളനം നടത്തി തട്ടിപ്പിന്റെ രേഖകള് പുറത്തുവിടുമെന്ന് കമ്പനി ഉടമ മുന്നറിയിപ്പ് നല്‍കിയിട്ടുണ്ട്.\nവോട്ടെടുപ്പിന് ഡോളി ഉപയോഗിക്കാന് അനുമതി\nകമ്മ്യൂണിസ്റ്റ് പാര്‍ട്ടിയെ തൂത്തെറിയണം: പൊന്‍രാധാകൃഷ്ണന്\nശ്രീകൃഷ്ണജയന്തി ആഘോഷം പാര്‍ട്ടിയെ അപഹാസ്യമാക്കി:


അല്ലാഹുവിനെ അറിയല് - അല്-അസ്വാല\nفَإِذَا قِيلَ لَكَ: مَا الأُصُولُ الثَّلاثَةُ التِّي يَجِبُ عَلَى الإِنْسَانِ مَعْرِفَتُهَا؟\nഎല്ലാ മനുഷ്യരുടെയും മേല് പഠിക്കല് നിര്‍ബന്ധമായിട്ടുള്ള മൂന്ന് അടിസ്ഥാനങ്ങള് ഏതെല്ലാമാണ് എന്ന് നിന്നോട് ചോദിക്കപ്പെട്ടാല്;\nفَقُلْ: مَعْرِفَةُ الْعَبْدِ رَبَّهُ، وَدِينَهُ، وَنَبِيَّهُ مُحَمَّدًا صَلَّى اللَّهُ عَلَيْهِ وَسَلَّمَ.\nനീ പറയുക: ഓരോ അടിമയും അവന്റെ റബ്ബിനെ അറിയലും, തന്റെ ദീന് അറിയലും, നബിയായ മുഹമ്മദ് -ﷺ- യെ അറിയലും ആകുന്നു (എല്ലാ മനുഷ്യരുടെ മേലും പഠിക്കല് നിര്‍ബന്ധമായ ആ മൂന്ന് അടിസ്ഥാനങ്ങള്). \nالأَصْلُ الأَوَّلُ: مَعْرِفَةُ الرَّبِّ.\nഒന്നാമത്തെ അടിസ്ഥാനം: റബ്ബിനെ  അറിയല്. \nفَإِذَا قِيلَ لَكَ: مَنْ رَبُّكَ؟\nനിന്റെ റബ്ബ് ആരാണ് എന്ന് നിന്നോട് ചോദിക്കപ്പെട്ടാല്;\nفَقُلْ: رَبِّيَ اللَّهُ الَّذِي رَبَّانِي، وَرَبَّى جَمِيعَ الْعَالَمِينَ بِنِعَمِهِ.\nപറയുക: എന്നെയും, സര്‍വ്വ ലോകങ്ങളെയും തന്റെ അനുഗ്രഹങ്ങള് കൊണ്ട് പരിപാലിച്ചവനായ അല്ലാഹുവാകുന്നു എന്റെ റബ്ബ്.\nوَهُوَ مَعْبُودِي لَيْسَ لِي مَعْبُودٌ سِوَاهُ، وَالدَّلِيلُ قَوْلُهُ تَعَالَى:\nഅവനാകുന്നു എന്റെ ആരാധ്യന്; അവന് പുറമെ ഒരു ആരാധ്യന് എനിക്കില്ല.  (ഈ പറഞ്ഞതിനുള്ള) തെളിവ് അല്ലാഹുവിന്റെ വാക്കാകുന്നു:\nالْحَمْدُ لِلَّـهِ رَبِّ الْعَالَمِينَ ﴿٢﴾\n“സര്‍വ്വ സ്തുതിയും ലോകങ്ങളുടെ റബ്ബായ അല്ലാഹുവിനാകുന്നു.”  (ഫാതിഹ: 2)\nوَكُلُّ مَنْ سِوَى اللَّهِ عَالَمٌ، وَأَنَا وَاحِدٌ مِنْ ذَلِكَ الْعَالَمِ.\nഅല്ലാഹുവിന് പുറമെയുള്ളതെല്ലാം ലോകമാകുന്നു; ഞാന് ആ ലോകത്തില് പെട്ട ഒരാളും. \nفَإِذَا قِيلَ لَكَ: بِمَ عَرَفْتَ رَبَّكَ؟ فَقُلْ: بِآيَاتِهِ وَمَخْلُوقَاتِهِ.\nനിന്റെ റബ്ബിനെ നീ എങ്ങനെയാണ് അറിഞ്ഞത് എന്ന് നിന്നോട് ചോദിക്കപ്പെട്ടാല്; പറയുക: അവന്റെ ദൃഷ്ടാന്തങ്ങള്  കൊണ്ടും, സൃഷ്ടികളെ കൊണ്ടുമാണ് (ഞാന് അറിഞ്ഞത്). \nوَمِنْ آيَاتِهِ: اللَّيْلُ، وَالنَّهَارُ، وَالشَّمْسُ، وَالْقَمَرُ.\nഅവന്റെ ദൃഷ്ടാന്തങ്ങളില് പെട്ടതാണ് രാത്രിയും പകലും സൂര്യനും ചന്ദ്രനും.\nوَمِنْ مَخْلُوقَاتِهِ السَّمَاوَاتُ السَّبْعُ وَالأَرَضُونَ السَّبْعُ وَمَنْ فِيهِنَّ، وَمَا بَيْنَهُمَا.\nഅവന്റെ സൃഷ്ടികളില് പെട്ടതാണ് ഏഴ് ആകാശങ്ങളും, ഏഴ് ഭൂമികളും  അവയിലുള്ളതും, അവക്കിടയിലുള്ളതും. \n(ഈ പറഞ്ഞതിനുള്ള) തെളിവ് അല്ലാഹുവിന്റെ വാക്കാകുന്നു:\nوَمِنْ آيَاتِهِ اللَّيْلُ وَالنَّهَارُ وَالشَّمْسُ وَالْقَمَرُ ۚ لَا تَسْجُدُوا لِلشَّمْسِ وَلَا لِلْقَمَرِ وَاسْجُدُوا لِلَّـهِ الَّذِي خَلَقَهُنَّ إِن كُنتُمْ إِيَّاهُ تَعْبُدُونَ ﴿٣٧﴾\n“അവന്റെ ദൃഷ്ടാന്തങ്ങളില് പെട്ടതത്രെ രാവും പകലും സൂര്യനും ചന്ദ്രനും. സൂര്യന്നോ, ചന്ദ്രന്നോ നിങ്ങള് സുജൂദ് (സാഷ്ടാംഗം) ചെയ്യരുത്. അവയെ സൃഷ്ടിച്ചവനായ അല്ലാഹുവിന്ന് നിങ്ങള് സുജൂദ് ചെയ്യുക; നിങ്ങള് അവനെയാണ് ആരാധിക്കുന്നതെങ്കില്.”  (ഫുസ്സ്വിലത്: 37)\nഅതോടൊപ്പം അല്ലാഹുവിന്റെ ഈ വാക്കും (മേല് പറഞ്ഞതിനുള്ള തെളിവാകുന്നു):\n“തീര്‍ച്ചയായും നിങ്ങളുടെ റബ്ബ് ആറു ദിവസങ്ങളിലായി  ആകാശങ്ങളും ഭൂമിയും സൃഷ്ടിച്ചവനായ അല്ലാഹുവാകുന്നു. എന്നിട്ടവന് സിംഹാസനത്തില് ആരോഹിതനായിരിക്കുന്നു.  രാത്രിയെ കൊണ്ട് അവന് പകലിനെ മൂടുന്നു. ദ്രുതഗതിയില് അത് പകലിനെ തേടിച്ചെല്ലുന്നു.  സൂര്യനെയും ചന്ദ്രനെയും നക്ഷത്രങ്ങളെയും തന്റെ കല്‍പനയ്ക്കു വിധേയമാക്കപ്പെട്ട നിലയില് (അവന് സൃഷ്ടിച്ചിരിക്കുന്നു.) അറിയുക: സൃഷ്ടിപ്പും ശാസനാധികാരവും അവന്നു തന്നെയാണ്.  ലോകങ്ങളുടെ റബ്ബായ അല്ലാഹു അനുഗ്രഹപൂര്‍ണ്ണനായിരിക്കുന്നു.” \nوَالرَّبُ هُوَ الْمَعْبُودُ.\nറബ്ബ്; അവനാകുന്നു (യഥാര്‍ത്ഥ) ആരാധ്യന്. \n(അതിനുള്ള) തെളിവ് അല്ലാഹുവിന്റെ വാക്കാകുന്നു:\nيَا أَيُّهَا النَّاسُ اعْبُدُوا رَبَّكُمُ الَّذِي خَلَقَكُمْ وَالَّذِينَ مِن قَبْلِكُمْ لَعَلَّكُمْ تَتَّقُونَ ﴿٢١﴾ الَّذِي جَعَلَ لَكُمُ الْأَرْضَ فِرَاشًا وَالسَّمَاءَ بِنَاءً وَأَنزَلَ مِنَ السَّمَاءِ مَاءً فَأَخْرَجَ بِهِ مِنَ الثَّمَرَاتِ رِزْقًا لَّكُمْ ۖ فَلَا تَجْعَلُوا لِلَّـهِ أَندَادًا وَأَنتُمْ تَعْلَمُونَ ﴿٢٢﴾\n“ജനങ്ങളേ, നിങ്ങളേയും നിങ്ങള്‍ക്ക് മുന്‍പുള്ളവരെയും സൃഷ്ടിച്ച നിങ്ങളുടെ റബ്ബിനെ ആരാധിക്കുവിന്.  നിങ്ങള് തഖ്-വ ഉള്ളവരാകാന് (വേണ്ടിയത്രെ അത്). നിങ്ങള്‍ക്ക് വേണ്ടി ഭൂമിയെ മെത്തയും ആകാശത്തെ മേല്‍പുരയുമാക്കിത്തരികയും ആകാശത്ത് നിന്ന് വെള്ളം ചൊരിഞ്ഞു തന്നിട്ട് അത് മുഖേന നിങ്ങള്‍ക്ക് ഭക്ഷിക്കുവാനുള്ള കായ്കനികള് ഉല്‍പാദിപ്പിച്ചു തരികയും ചെയ്ത (റബ്ബിനെ).  അതിനാല് (ഇതെല്ലാം) അറിഞ്ഞ് കൊണ്ട് നിങ്ങള് അല്ലാഹുവിന് സമന്‍മാരെ ഉണ്ടാക്കരുത്.” (ബഖറ: 21, 22)\nقَالَ ابْنُ كَثِيرٍ -رَحِمَهُ اللَّهُ تَعَالَى-: الخَالِقُ لِهَذِهِ الأَشْيَاءَ هُوَ الْمُسْتَحِقُّ لِلْعِبَادَةِ.\nഇബ്‌നു കസീര് -رَحِمَهُ اللَّهُ- പറഞ്ഞു: “ഈ (ആയത്തില് പരാമര്‍ശിക്കപ്പെട്ട) വസ്തുക്കളെയെല്ലാം സൃഷ്ടിച്ചവനാണ് ആരാധനക്ക് അര്‍ഹനായിട്ടുള്ളവന്.”\n ഇവിടെ പരാമര്‍ശിക്കപ്പെട്ട ഈ മൂന്ന് കാര്യങ്ങള് പഠിക്കല് എല്ലാ മനുഷ്യരുടെയും മേല് നിര്‍ബന്ധമാകുന്നു. കാരണം ഓരോ മനുഷ്യനും അവന്റെ ഖബറില് എത്തിക്കഴിഞ്ഞാല് ഈ മൂന്ന് കാര്യങ്ങളെ കുറിച്ച് ചോദിക്കപ്പെടും. ‘നിന്റെ റബ്ബ് ആരാണ്?’, ‘നിന്റെ നബി ആരാണ്?’, ‘നിന്റെ ദീന് ഏതാണ്?’.\nഈ മൂന്ന് ചോദ്യങ്ങള്‍ക്ക് ശരിയായ ഉത്തരം നല്‍കിയാല് അവന് രക്ഷപ്പെട്ടു; മരണശേഷമുള്ള അവന്റെ ജീവിതം പരിപൂര്‍ണ്ണ സമാധാനത്തിലായിരിക്കും. എന്നാല് ഉത്തരം തെറ്റിയാല് അവന്റെ പരലോകം വളരെ കഷ്ടത്തില് തന്നെയായിരിക്കും.\nകേവലം ഈ ചോദ്യങ്ങള്‍ക്കുള്ള ഉത്തരം പഠിച്ചതു കൊണ്ട് മാത്രമായില്ല. മറിച്ച് അവയുടെ അന്തസ്സത്ത നിലനിര്‍ത്തുന്ന ജീവിതം നയിക്കാനും, അതിലേക്ക് ക്ഷണിക്കാനും, അതില് ക്ഷമയോടെ ഉറച്ചു നില്‍ക്കാനും അവന് കഴിയേണ്ടതുണ്ട്.\nഅല്ലെങ്കില് ചിന്തിച്ചു നോക്കൂ! നബി -ﷺ- യുടെ കാലത്ത് ജീവിച്ച മുനാഫിഖുകളായ -കപടവിശ്വാസികള്-; അവര്‍ക്ക് ഈ മൂന്ന് ചോദ്യങ്ങളുടെയും ഉത്തരം അറിയാമായിരുന്നു. എന്നാല് ഖബറില് അതവര്‍ക്ക് ഉപകാരപ്പെടുകയില്ല. കാരണം അവരുടെ ജീവിതം ഈ ഉത്തരങ്ങള്‍ക്ക് അനുസൃതമായിരുന്നില്ല എന്നത് തന്നെ.\nചുരുക്കത്തില് ഇനി പറയാന് പോകുന്ന വിശദീകരണങ്ങള് വളരെ പ്രാധാന്യത്തോടെ ഓരോ മുസ്‌ലിമും പഠിക്കുകയും മനസ്സിലാക്കുകയും പ്രാവര്‍ത്തികമാക്കുകയും ചെയ്യേണ്ടതുണ്ട്. അല്ലാഹു -تَعَالَى- അതിന് എല്ലാ വിധ തൗഫീഖും നമുക്ക് നല്‍കി അനുഗ്രഹിക്കട്ടെ.\n ‘റബ്ബ്’ എന്നത് അല്ലാഹുവിന്റെ നാമങ്ങളില് ഒരു നാമമാണ്. എല്ലാ വസ്തുക്കളെയും സൃഷ്ടിക്കുകയും, എല്ലാത്തിനെയും ഉടമപ്പെടുത്തുകയും, അവയെയെല്ലാം നിയന്ത്രിക്കുകയും, അവക്ക് വേണ്ടതെല്ലാം നല്‍കി പരിചരിക്കുകയും പടിപടിയായി എല്ലാത്തിനെയും വളര്‍ത്തി കൊണ്ടു വരികയും ചെയ്യുന്നവനാണ് റബ്ബ്. ഈ പറഞ്ഞതെല്ലാം അല്ലാഹു -تَعَالَى- യ്ക്ക് മാത്രം അവകാശപ്പെട്ട വിശേഷണങ്ങളാണ്. അതിനാല് ലോകങ്ങളുടെ റബ്ബ് എന്ന് അല്ലാഹുവിനെ മാത്രമേ വിശേഷിപ്പിക്കാവൂ.\n ആരാണ് റബ്ബ് എന്ന് അറിയല് ഒന്നാമത്തെ അടിസ്ഥാനമായി ശൈഖവര്‍കള് ഇവിടെ നല്‍കിയിരിക്കുന്നു. ഖബറില് ഒന്നാമത് ചോദിക്കപ്പെടുന്ന ചോദ്യം ‘ആരാണ് നിന്റെ റബ്ബ്?’ എന്നായിരിക്കും. അതു കൊണ്ടാണ് ഇത് ഒന്നാമത്തെ അടിസ്ഥാനമായി എണ്ണപ്പെട്ടത്. മാത്രമല്ല, ഇനി വരുന്ന എല്ലാ വിഷയങ്ങളുടെയും അടിസ്ഥാനം അല്ലാഹുവിനെ അറിയലാണ്. നബി -ﷺ- യെ അറിയുക എന്നതും, ഇസ്‌ലാം ദീനിനെ കുറിച്ച് അറിയുക എന്നതുമെല്ലാം അല്ലാഹുവിനെ അറിയുന്നതിന്റെ തുടര്‍ച്ചയായി വരുന്ന അറിവുകളാണ്.\n കേവലം അല്ലാഹുവാണ് എന്റെ റബ്ബ് എന്നു വിശ്വസിച്ചത് കൊണ്ട് മാത്രമായില്ല; മറിച്ച് അല്ലാഹുവിന് മാത്രം ഇബാദത് നല്‍കുകയും, അല്ലാഹുവല്ലാത്തവര്‍ക്കുള്ള ഇബാദതുകളില് നിന്ന് വിട്ടു നില്‍ക്കുകയും ചെയ്‌താല് മാത്രമേ ഒരാള് യഥാര്‍ത്ഥ മുസ്‌ലിമാവൂ എന്നതിലേക്കുള്ള സൂചനയാണ് ഈ വാക്കുകള്. ഇക്കാര്യം വളരെ പ്രാധാന്യത്തോടെ മനസ്സിലാക്കേണ്ട വിഷയമാണ്.\nമക്കയിലെ മുശ്രിക്കുകളോട് ആരാണ് എല്ലാത്തിനെയും സൃഷ്ടിക്കുകയും ഉടമപ്പെടുത്തുകയും എല്ലാത്തിനെയും നിയന്ത്രിക്കുകയും ചെയ്യുന്നത് എന്ന് ചോദിച്ചാല് അല്ലാഹുവാണ് എന്ന് അവരും പറയുമായിരുന്നു. അല്ലാഹു റബ്ബാണ് എന്ന കാര്യം അവരും അംഗീകരിച്ചിരുന്നു. എന്നാല് എല്ലാത്തിന്റെയും റബ്ബായ അല്ലാഹുവിനെ മാത്രമേ ഇബാദത് ചെയ്യാന് പാടുള്ളൂ എന്ന കാര്യമാണ് അവര്‍ക്ക് അംഗീകരിക്കാന് കഴിയാതെ പോയത്. അതാണ് അവരെ നരകാവകാശികളാക്കിയത്.\n സൂറ. ഫാതിഹയുടെ തുടക്കത്തിലുള്ള ഈ ആയത് അല്ലാഹുവാണ് സര്‍വ്വ ലോകങ്ങളുടെയും റബ്ബ് എന്ന് അറിയിക്കുന്നു. മറ്റെല്ലാം അല്ലാഹുവിന്റെ സൃഷ്ടികള് മാത്രമാണ്. അതോടൊപ്പം അല്ലാഹുവിന് മാത്രമേ ഇബാദതുകള് നല്‍കാന് പാടുള്ളൂ എന്നും ഈ ആയത്ത് അറിയിക്കുന്നുണ്ട്. അതു കൊണ്ടാണല്ലോ ഈ ആയത്തുകള്‍ക്ക് തൊട്ടു ശേഷം ‘നിന്നെ മാത്രം ഞങ്ങള് ഇബാദത് ചെയ്യുന്നു’ എന്ന ആയത് അല്ലാഹു -تَعَالَى- നമ്മെ കൊണ്ട് പറയിപ്പിക്കുന്നത്.\nഇതില് നിന്ന് മേലെ പറഞ്ഞ അടിസ്ഥാനം ഒന്നു കൂടി എളുപ്പത്തില് മനസ്സിലാകും. കേവലം അല്ലാഹുവാണ് റബ്ബ് എന്നു പറഞ്ഞതു കൊണ്ട് മാത്രമായില്ല. മറിച്ച് ആ റബ്ബിന് മാത്രമേ ഞാന് എല്ലാ ഇബാദതുകളും സമര്‍പ്പിക്കുകയുള്ളൂ എന്ന് കൂടി അംഗീകരിക്കണം. അപ്പോള് മാത്രമേ ഒരാള് യഥാര്‍ത്ഥ മുസ്‌ലിമാകൂ.\n അല്ലാഹു മാത്രമാണ് സ്രഷ്ടാവ്. മറ്റെല്ലാം സൃഷ്ടികളാണ്. അവയെ എല്ലാം സൃഷ്ടിച്ചത് അല്ലാഹു -تَعَالَى- യാണ്. ഏഴ് ആകാശങ്ങളും ഏഴു ഭൂമികളും അവക്കിടയിലുള്ളതുമെല്ലാം അല്ലാഹുവിന്റെ സൃഷ്ടികള് മാത്രമാണ്. അല്ലാഹുവിന്റെ സിംഹാസനമായ അര്‍ശും, അല്ലാഹുവിന്റെ പാദപീഠമായ കുര്‍സിയ്യുമെല്ലാം അല്ലാഹുവിന്റെ സൃഷ്ടികളില് പെട്ടത് തന്നെ.\n ദൃഷ്ടാന്തങ്ങള്‍ക്ക് അറബിയില് ആയത് എന്നാണ് പറയുക. അല്ലാഹുവിന്റെ ആയതുകള് രണ്ട് രൂപത്തിലാണ്.\nഒന്ന്: പാരായണം ചെയ്യപ്പെടാവുന്ന ആയത്തുകള്. ഖുര്‍ആനിലെ അല്ലാഹുവിന്റെ വചനങ്ങളാണ് ഇതു കൊണ്ട് ഉദ്ദേശം. അവ അല്ലാഹുവിന്റെ ഏകത്വത്തെ അറിയിക്കുന്ന ഏറ്റവും പ്രകടമായ ദൃഷ്ടാന്തങ്ങളാണ്.\nരണ്ട്: കാണാവുന്ന ദൃഷ്ടാന്തങ്ങള്. അല്ലാഹുവിന്റെ ഏതൊരു സൃഷ്ടിയും അവനെ കുറിച്ച് അറിയിക്കുന്ന ദൃഷ്ടാന്തങ്ങള് തന്നെയാണ്. ശൈഖവര്‍കള് ഈ ഗണത്തില് പെട്ട ദൃഷ്ടാന്തങ്ങളെ കുറിച്ചാണ് ഈ ഗ്രന്ഥത്തില് പരാമര്‍ശിച്ചിട്ടുള്ളത്.\n അല്ലാഹു -تَعَالَى- യെ കുറിച്ച് അറിയിക്കുന്ന തെളിവുകള് ധാരാളമുണ്ട്. അല്ല! പ്രപഞ്ചം മുഴുവന് അവനെ കുറിച്ച് അറിയിക്കുന്ന തെളിവുകളാല് നിബിഡമാണ്. അത്തരം തെളിവുകളെ നാല് ഇനങ്ങളായി തിരിക്കാം.\nഒന്ന്: ശുദ്ധപ്രകൃതിയുടെ തെളിവ്. (എല്ലാ മനുഷ്യരുടെയും മനസ്സില് അവന് നിഷേധിക്കാന് കഴിയാത്ത വണ്ണം ഈ പ്രപഞ്ചത്തിന് ഒരു സ്രഷ്ടാവുണ്ട് എന്ന ബോധ്യമുണ്ട്. അതിനെയാണ് ശുദ്ധപ്രകൃതിയുടെ തെളിവ് എന്നു വിശേഷിപ്പിക്കുന്നത്.)\nരണ്ട്: ബുദ്ധിപരമായ തെളിവ്. (എന്തൊരു പ്രവൃത്തിയുണ്ടെങ്കിലും അവ പ്രവൃത്തിച്ച ഒരാള് ഉണ്ടായിരിക്കണമെന്നത് കേവല ബുദ്ധിയാണ്. അതു കൊണ്ടാണല്ലോ ഒന്നും പഠിപ്പിച്ചിട്ടില്ലാത്ത കുട്ടികള് എന്തെങ്കിലും ശബ്ദം കേട്ടാല് അവിടേക്ക് തിരിഞ്ഞു നോക്കുന്നത്. കാരണം അതിന് പിന്നില് ഒരാള് ഉണ്ട് എന്ന് അവന് പോലും അറിയാം. അപ്പോള് ഈ കാണുന്ന പ്രപഞ്ചത്തിന് ഒരു സ്രഷ്ടാവ് ഉണ്ടായിരിക്കണമെന്നതും അതു പോലെ ബുദ്ധിപരമാണ്.)\nമൂന്ന്: അനുഭവവേദ്യമായ തെളിവുകള്. (പ്രയാസത്തില് അകപ്പെട്ടവന് പ്രാര്‍ഥിച്ചാല് അതിന് ഉത്തരം ലഭിക്കുന്നു; ആരാണ് ആ പ്രാര്‍ത്ഥന കേട്ടത്?! പ്രാര്‍ത്ഥന കേള്‍ക്കുന്ന ഒരു റബ്ബ് ഉണ്ട് എന്നതിനുള്ള തെളിവുകളില് ഒന്നാണ് ഇതും.)\nനാല്: മതപരമായ തെളിവുകള്. (ഖുര്‍ആനും ഹദീസുമാണ് ഉദ്ദേശം. അവയില് മേല് പറഞ്ഞ തെളിവുകളെ കുറിച്ചുള്ള വിശദീകരണവും, മറ്റനേകം തെളിവുകളും അല്ലാഹു ഉണ്ട് എന്നതിനും, അവനാണ് ആരാധനക്ക് അര്‍ഹന് എന്നതിനും നല്‍കപ്പെട്ടതായി കാണാം.)\n ഖുര്‍ആനിലെയും ഹദീസിലെയും പദങ്ങളുടെ ബാഹ്യാര്‍ത്ഥം അറിയിക്കുന്നത് ഏഴ് ആകാശങ്ങള് ഉള്ളത് പോലെ ഏഴു ഭൂമികളും ഉണ്ട് എന്നതാണ്. ഈ വിഷയത്തില് അഹ്ലുസ്സുന്നത്തിന് ഇടയില് ഏകാഭിപ്രായം ഉണ്ടെന്ന് അബൂ ബക്ര് അല്-അംബാരി -رَحِمَهُ اللَّهُ- രേഖപ്പെടുത്തിയിട്ടുണ്ട്.\n മേല് പറഞ്ഞ കാര്യങ്ങളെല്ലാം അല്ലാഹു -تَعَالَى- യുടെ ശക്തിയും പ്രതാപവും അറിയിക്കുന്ന മഹത്തരമായ ദൃഷ്ടാന്തങ്ങളാണ് എന്നതില് സംശയമില്ല. രാത്രിയും പകലും മാറിമാറി വരുന്നതിലും, അവയുടെ കൃത്യതയിലും, അവ കൊണ്ടുള്ള ഉപകാരങ്ങളിലും, മനുഷ്യരുടെ നിത്യജീവിതത്തിന് അവ എത്ര മാത്രം അനിവാര്യമാണ് എന്നതിലുമെല്ലാം വളരെ പാഠങ്ങളുണ്ട്. സൂര്യനും ചന്ദ്രനും അതു പോലെ തന്നെ. എന്നാല് അവയെ കുറിച്ച് ചിന്തിക്കുകയോ, അതില് അടങ്ങിയിട്ടുള്ള പാഠങ്ങളെ കുറിച്ച് ഉറ്റാലോചിക്കുകയോ ചെയ്യാത്തവരെ സംബന്ധിച്ച് അവ കേവലം ഭൗതിക പ്രതിഭാസങ്ങള് മാത്രമായിരിക്കും. കന്നുകാലികളെക്കാള് അധപതിച്ചവര് എന്ന് അല്ലാഹു -تَعَالَى- വിശേഷിപ്പിച്ചത് അവരെ കുറിച്ചത്രെ.\n ഈ ആയത്ത് സൂര്യനും ചന്ദ്രനും രാത്രിയും പകലുമെല്ലാം അല്ലാഹുവിന്റെ ദൃഷ്ടാന്തമാണ് എന്നും, അതില് നിന്ന് ഉള്‍ക്കൊള്ളേണ്ട പാഠം എന്താണെന്നും നമ്മെ ഓര്‍മ്മപ്പെടുത്തുന്നു. സൂര്യനും ചന്ദ്രനും മനുഷ്യര്‍ക്ക് വലിയ അനുഗ്രഹവും ഉപകാരവുമാണ്. അവ രണ്ടും വലിപ്പത്തിലും വെളിച്ചത്തിലും മനുഷ്യര്‍ക്ക് അത്ഭുമുണ്ടാക്കുന്നു.\nഎന്നാല് അല്ലാഹുവിന്റെ സൃഷ്ടിപ്പുകളായ ഇവയെ കണ്ട് നിങ്ങള് അത്ഭുതപ്പെടുന്നുവെങ്കില്, അവയെ സൃഷ്ടിച്ച റബ്ബിനെ കുറിച്ചും അവന്റെ മഹത്വത്തെ കുറിച്ചുമാണ് നിങ്ങള് കൂടുതല് അത്ഭുതപ്പെടേണ്ടത് എന്ന് ഈ ആയത്ത് നമ്മെ ഓര്‍മ്മപ്പെടുത്തുന്നു.\nസൂര്യനും ചന്ദ്രനും മനുഷ്യര്‍ക്കും മറ്റു ജീവജാലങ്ങള്‍ക്കും അനേകം ഉപകാരങ്ങള് ലഭിക്കാന് കാരണമാകുന്നുണ്ടല്ലോ എന്നതിനാല് അവയെ അല്ല നിങ്ങള് ആരാധിക്കേണ്ടത്. മറിച്ച് അവയെ സൃഷ്ടിക്കുകയും മനുഷ്യര്‍ക്ക് ഉപകാരപ്പെടുന്ന രൂപത്തില് അവയെ സംവിധാനിക്കുകയും ചെയ്ത അല്ലാഹുവിനാണ് നിങ്ങള് കീഴ്പ്പെടേണ്ടത്.\nഅതോടൊപ്പം, അല്ലാഹുവിന്റെ സൃഷ്ടികളില് വളരെ വലുതും അനേകം ഉപകാരങ്ങള് ഉള്ളതുമായ സൂര്യ-ചന്ദ്ര നക്ഷത്രാദികളെ ആരാധിക്കുന്നതും, അവക്ക് സാഷ്ടാംഗം ചെയ്യുന്നതും അല്ലാഹു ഇഷ്ടപ്പെടുന്നില്ലയെങ്കില് അവയെക്കാള് ചെറുതും ശക്തി കുറഞ്ഞതുമായ മറ്റു സൃഷ്ടികളെ ആരാധിക്കുന്നവന്റെ അവസ്ഥ എന്തായിരിക്കും എന്ന പാഠം കൂടി ഈ ആയത് ഉള്‍ക്കൊള്ളുന്നു.\n അല്ലാഹു -تَعَالَى- ആറു ദിവസങ്ങളിലായാണ് ആകാശഭൂമികളെ സൃഷ്ടിച്ചത് എന്ന് ഈ ആയത്തില് നമ്മെ അറിയിക്കുന്നു. ഞായറാഴ്ചയാണ് സൃഷ്ടിപ്പിന്റെ ആരംഭം; വെള്ളിയാഴ്ച ആകാശഭൂമികളുടെ സൃഷ്ടിപ്പില് നിന്ന് അവന് വിരമിച്ചു.\n അല്ലാഹുവിന് അവന്റെ മഹത്വത്തിനും പ്രതാപത്തിനും യോജിച്ച സിംഹാസനമുണ്ട്. അല്ലാഹുവിന്റെ സൃഷ്ടികളില് ഏറ്റവും വലിയ സൃഷ്ടിപ്പാണ് അവന്റെ സിംഹാസനം. അല്ലാഹു ആകാശഭൂമികളെ സൃഷ്ടിച്ചതിന് ശേഷം അതിന്മേല് ആരോഹിതനായിരിക്കുന്നു. അല്ലാഹു അര്‍ശില് ആരോഹിതനായതിന്റെ രൂപം -അവന് നമുക്ക് വിശദീകരിച്ചു തരാത്തതിനാല്- എങ്ങനെയാണ് എന്ന് നമുക്കറിയില്ലെങ്കിലും, അതില് വിശ്വസിക്കല് നമ്മുടെ മേല് നിര്‍ബന്ധമാണ്. എങ്ങനെയാണ് അല്ലാഹു അര്‍ശില് ആരോഹിതനായത് എന്ന ചോദ്യം നബി -ﷺ- യുടെ അനുചരന്മാരായ സ്വഹാബികളോ അവര്‍ക്ക് ശേഷമുള്ള സച്ചരിതരായ സലഫുകളോ ചോദിച്ചിട്ടില്ല എന്നതിനാല് അങ്ങനെ ചോദിക്കല് വളരെ മോശമായ ബിദ്അതാണ്.\n രാത്രി അതിന്റെ ഇരുട്ടിനാല് പകലിനെ മൂടുന്നു. അവ രണ്ടും ചെറിയ ഇടവേളകള് പോലുമില്ലാതെ മാറിമാറി വരികയും ചെയ്യുന്നു. ഇത് അല്ലാഹുവിന്റെ ദൃഷ്ടാന്തവും മനുഷ്യര്‍ക്കുള്ള ഓര്‍മ്മപ്പെടുത്തലുമാണ്.\n എല്ലാ വസ്തുക്കളെയും ശൂന്യതയില് നിന്ന് സൃഷ്ടിച്ചത് അല്ലാഹുവാണ്. അതിനാല് എല്ലാ സൃഷ്ടികളും അവന്റെതാണ്. അതിനാല് അവയോടു കല്‍പ്പിക്കാനുള്ള അര്‍ഹതയും അല്ലാഹുവിനാണ് ഉള്ളത്.\n ഈ ആയത്തില് അല്ലാഹുവിന്റെ ദൃഷ്ടാന്തങ്ങളായ ആകാശഭൂമികളെ കുറിച്ചും, രാത്രിയെയും പകലിനെയും കുറിച്ചും, അവ മാറിമാറി വരുന്നതിനെ കുറിച്ചും അല്ലാഹു ഓര്‍മ്മപ്പെടുത്തുകയും, അങ്ങനെയെല്ലാം കാര്യങ്ങളെ സംവിധാനിച്ചവനായ അല്ലാഹുവാകുന്നു നിങ്ങളുടെ റബ്ബ് എന്ന് സ്ഥാപിക്കുകയും ചെയ്തിരിക്കുന്നു. അതാണ് ഈ ആയത്ത് ഇവിടെ നല്‍കാനുള്ള കാരണം.\n റബ്ബ് എന്നതിന്റെ അര്‍ഥം മുന്‍പ് നാം വിശദീകരിച്ചു കഴിഞ്ഞു. ഇവിടെ അല്ലാഹുവാണ് തന്റെ റബ്ബ് എന്ന് ഒരാള് അംഗീകരിച്ചു കഴിഞ്ഞാല് അയാളുടെ മേല് നിര്‍ബന്ധമാകുന്ന കാര്യമാണ് ശൈഖവര്‍കള് ഓര്‍മ്മപ്പെടുത്തിയിരിക്കുന്നത്. എല്ലാം സൃഷ്ടിക്കുകയും, പരിപാലിക്കുകയും നിയന്ത്രിക്കുകയും ചെയ്യുന്ന അല്ലാഹു മാത്രമാണ് ആരാധനകള്‍ക്ക് അര്‍ഹന്. മറ്റെല്ലാം തന്നെ സൃഷ്ടികളാണ്; അവ ആരാധനകള്‍ക്ക് ഒരു നിലക്കും അര്‍ഹതയുള്ളവരല്ല.\n എല്ലാം സൃഷ്ടിക്കുകയും, പരിപാലിക്കുകയും നിയന്ത്രിക്കുകയും ചെയ്യുന്ന അല്ലാഹു മാത്രമാണ് ആരാധനകള്‍ക്ക് അര്‍ഹന് എന്നു പറഞ്ഞല്ലോ? അതിനുള്ള തെളിവാണ് ഈ ആയത്. നിങ്ങളെയും നിങ്ങള്‍ക്ക് മുന്‍പുള്ളവരെയും സൃഷ്ടിച്ചവനാണ് റബ്ബ് എന്ന് മനസ്സിലായെങ്കില് ആ റബ്ബിനെ ആരാധിക്കൂ എന്നാണ് ഈ ആയത്തില് അല്ലാഹു -تَعَالَى- നമ്മോടു കല്‍പ്പിക്കുന്നത്.\n‘നിങ്ങളെയും നിങ്ങളുടെ മുന്‍പുള്ളവരെയും സൃഷ്ടിച്ചവന്’ എന്ന ഗുണം അല്ലാഹുവിന് മാത്രം അവകാശപ്പെട്ടതാണ്. മറ്റേതൊരു ആരാധ്യവസ്തുവിനും ഇത് അവകാശപ്പെടാന് കഴിയില്ല.\nഉദാഹരണത്തിന്; ഈസ -عَلَيْهِ السَّلَامُ- യെയും മുഹമ്മദ് നബി -ﷺ- യെയും ആരാധിക്കുന്നവരുണ്ട്. ഈ ആയത്ത് അത്തരക്കാരോട് ചിന്തിക്കാന് കല്‍പ്പിക്കുന്നു; അവര് ജനിക്കുന്നതിന് മുന്‍പുള്ളവരെ സൃഷ്ടിച്ചത് ആരാണ്? ഒരിക്കലും അവരാകാന് തരമില്ല; കാരണം അവര് തന്നെ ജനിച്ചവരാണ്. ഇത് ഏതൊരു ആരാധ്യനും ബാധകമാണ്; അല്ലാഹുവിനൊഴികെ.\n ഭൂമിയില് ജീവിക്കുന്ന ഏതൊരു സൃഷ്ടിക്കും നിഷേധിക്കാന് കഴിയാത്ത അനുഗ്രഹങ്ങളാണ് ഇവയെല്ലാം. ഈ പറഞ്ഞതൊന്നും അനുഭവിക്കാത്ത ഒരാള് പോലും ഇത് വായിക്കുന്നവരിലുണ്ടാവില്ല. പല ജനങ്ങളാലും ആരാധിക്കപ്പെടുന്ന ഈസ -عَلَيْهِ السَّلَامُ- യും, മുഹമ്മദ് നബി -ﷺ- യും വരെ ഈ അനുഗ്രഹങ്ങള് അനുഭവിച്ചവരും ആസ്വദിച്ചവരുമാണ്. അപ്പോള് അവരാണ് ഇതൊന്നും നല്‍കിയത് എന്നു പറയുക സാധ്യമല്ല. അപ്പോള് ആരാണ് ഇവയൊക്കെ നിങ്ങള്‍ക്ക് നല്‍കിയത്; അവനെ നിങ്ങള് ആരാധിക്കുകയും അതില് മറ്റൊരാളെയും പങ്ക് ചേര്‍ക്കാതിരിക്കുകയും ചെയ്യുക എന്നാണ് ഈ ആയത്ത് നമ്മെ ഓര്‍മ്മപ്പെടുത്തുന്നത്.\nതൗഹീദ് മുഹമ്മദ് ബ്നു അബ്ദില് വഹാബ് ശര്‍ഹ് ശിര്‍ക്\nമൂന്ന് അടിസ്ഥാനങ്ങള് (ആമുഖം)


ചെന്നൈ: എല്ലാം ഉള്ളില് ഒതുക്കിക്കഴിയുകയായിരുന്നു ഒ പനീര്‍ശെല്‍വം. ജയലളിതയുടെ മരണത്തോടെ മുഖ്യമന്ത്രിക്കസേരയില് ശരിക്കൊന്നിരിക്കാമെന്ന് കരുതി സന്തോഷിച്ചിരിക്കുമ്പോഴാണ് എല്ലാം തകിടം മറിച്ചുകൊണ്ടുള്ള ശശികലയുടെ വരവ്. അമ്മ പോയതോടെ ജനമനസ്സുകളിലുണ്ടായ ശൂന്യത നികത്താന് ചിന്നമ്മയുടെ വേഷമെടുത്തണിഞ്ഞു ശശികല. ഇതോടെ പാവ മുഖ്യമന്ത്രി എന്ന വേഷം ആടിത്തീര്‍ക്കുക എന്ന ജോലി മാത്രമായി ഒ പനീര്‍ശെല്‍വത്തിന്.\nശശികല എന്ന വീട്ടുജോലിക്കാരി അധികാരത്തിന്റെ ഓരോ പടവുകളും കയറിക്കയറി മുഖ്യമന്ത്രിക്കസേരയ്ക്കായി തന്റെ മുമ്പില് എത്തിയപ്പോഴാണ് പനീര്‍ശെല്‍വം നഷ്ടപ്പെടലിന്റെ വേദന അറഞ്ഞുതുടങ്ങിയത്. എങ്കിലും എല്ലാം നിശബ്ദമായി സഹിച്ച് ശശികലയ്ക്കായി വഴിമാറിക്കൊടുത്തു. എന്നാല് ശശികല ഇരിയ്ക്കാന് പോയ മന്ത്രിക്കസേര സുപ്രീം കോടതി വലിച്ചുമാറ്റിയിട്ടതോടെ ഒ പനിര്‍ശെല്‍വത്തിന് പ്രതീക്ഷയേറി. ഒപ്പം ശശികലയ്‌ക്കെതിരെ പല കോണില് നിന്നും എതിര്‍പ്പിന്റെ ശബ്ദം ഉയര്‍ന്നു കേട്ടതോടെ കിട്ടിയ കച്ചിത്തുരുമ്പില് പിടിച്ചുകയറാന് നോക്കുകയാണ് ഒ പനീര്‍ശെല്‍വം. അതിന്റെ ഭാഗമാണ് നമ്മള് കഴിഞ്ഞ ദിവസം കേട്ട മനുഷ്യനും ആത്മാവും തമ്മിലുള്ള സംഭാഷണവും കണ്ട കണ്ണീരും.\nനില്‍ക്കുന്ന മണ്ണ് ഒലിച്ചുപോകുമെന്ന ഭയമാണോ അതോ എതിര്‍ക്കുന്നവരെ ഇല്ലാതാക്കാനുള്ള മനസ്സാണോ ശശികലയെ ഇപ്പോള് നയിക്കുന്നതെന്ന് തീര്‍ച്ചയില്ല. എങ്കിലും ഇതു രണ്ടും ഉണ്ടെന്ന് സംശയിക്കുന്നതിലും തെറ്റില്ല. തനിക്കെതിരെ തിരിഞ്ഞ പനീര്‍ശെല്‍വത്തെ എഐഎഡിഎംകെ ജനറല് സെക്രട്ടറി സ്ഥാനത്തെത്തിയ ശശികല ട്രഷറര് സ്ഥാനത്ത് നിന്നും നീക്കിയത് ഇതിന്റെ പ്രതിഫലനമാകാം. വര്‍ഷങ്ങളായി പാര്‍ട്ടിയിലെ സമുന്നതനായ നേതാവും മൂന്ന് തവണ മുഖ്യമന്ത്രിയുമായ ഒ പനീര്‍ശെല്‍വത്തെയാണ് ഇന്നലെ വന്ന ശശികല വെറും ശശിയാക്കി മാറ്റിയതെന്ന് ഓര്‍ക്കണം. ഇതുപക്ഷേ ശശികലയ്‌ക്കെതിരായ പ്രതിഷേധത്തെ ആളിക്കത്തിക്കാനേ ഉപകരിച്ചുവുള്ളൂവെന്നതാണ് സത്യം.\nഅതുകൊണ്ട് ‘അമ്മ പറഞ്ഞിട്ട്’ എല്ലാം തുറന്നുപറഞ്ഞ പനീര്‍ശെല്‍വത്തിന്റെ കൂടെയാണ് ഇപ്പോള് ജനങ്ങള്. തന്നെ നിര്‍ബന്ധപൂര്‍വ്വം രാജിവെയ്പ്പിക്കുകയായിരുന്നുവെന്നും നിയമസഭാകക്ഷി യോഗം വിളിച്ചത് താന് അറിയാതെയായിരുന്നുവെന്നും കണ്ണീരോടെ പനീര്‍ശെല്‍വം തുറന്നുപറഞ്ഞപ്പോള് ജനങ്ങളുടെ മനസ്സ് അലിഞ്ഞു. എന്നാല് എല്ലാം വെളിപ്പെടുത്തി വെറുതെയങ്ങ് പോകാനൊന്നും പറ്റില്ലെന്ന് ശശികലയും ശഠിച്ചു. അങ്ങിനെ പോയസ് ഗാര്‍ഡനില് വിളിച്ചു ചേര്‍ത്ത പാര്‍ട്ടി ഉന്നതതല യോഗം പനീര്‍ശെല്‍വത്തെ അണ്ണാ ഡിഎംകെയുടെ ട്രഷറര് സ്ഥാനത്തു നീക്കി. പാര്‍ട്ടിയില് നിന്ന് പുറത്താക്കാനായിരുന്നു ശശികലയും കൂട്ടരും വാദിച്ചത്. എന്തായാലും ആ മോഹം തല്‍ക്കാലം നടന്നില്ല.\nഇപ്രകാരം എഐഡിഎംകെയില് അധികാരത്തിന് വേണ്ടിയുള്ള പാരവെയ്പ്പും കാലുവാരലുമെല്ലാം കൊണ്ടുപിടിച്ച് നടക്കുമ്പോള് അതിനിടയിലൂടെ ചരട് വലിക്കുകയാണ് ഡിഎംകെ. ശശികലയോട് എതിര്‍പ്പുള്ളവരെയെല്ലാം ഈ ചരടില് കോര്‍ത്ത് വലിച്ചുകൊണ്ടുവരാനാണ് ഡിഎംകെ ശ്രമിക്കുന്നത്. 40 ഓളം എംഎല്‍എമാരെ ഇതിനകം ഡിഎംകെ കൈക്കലാക്കിയെന്നാണ് റിപ്പോര്‍ട്ടുകള്. പനീര്‍ശെല്‍വം കൂടി പ്രതിഷേധ സ്വരമുയര്‍ത്തിയതോടെ എഐഎഡിഎംകെയില് പിളര്‍പ്പിന്റെ കാഹളധ്വനി മുഴങ്ങികഴിഞ്ഞു.\nസുപ്രീംകോടതി വലിച്ചുമാറ്റിയ കസേര, എങ്ങിനെയങ്കിലും ശശികലെ തിരിച്ചെടുത്തുകൊണ്ടുവന്ന് ഇരിക്കുകയാണെങ്കില് സഭയില് വിശ്വാസവോട്ട് തേടുന്ന സമയത്ത് മുട്ടന് പണി കൊടുക്കാനാണ് 40 എംഎല്‍എമാര് നീക്കം നടത്തുന്നത്. വിശ്വാസ വോട്ട് തേടുന്ന സമയത്ത് സഭയില് നിന്ന് വിട്ടുനില്‍ക്കുകയും ഡിഎംകെ സര്‍ക്കാര് രൂപീകരിക്കുന്ന സമയത്ത് പുറത്തുനിന്ന് പിന്തുണയ്ക്കുവാനുമാണ് ഇവരുടെ തീരുമാനം. മാത്രമല്ല, നിയമസഭയില് പ്രത്യേക ബ്ലോക്കായി ഇരിക്കുകയും ചെയ്യും. ഇത് സംബന്ധിച്ച് ഡിഎംകെ വര്‍ക്കിങ് പ്രസിഡന്റ് എംകെ സ്റ്റാലിനുമായി വിമത എംഎല്‍എമാര് ചര്‍ച്ച നടത്തിക്കഴിഞ്ഞു.\nഎങ്കിലും ഇപ്പോള് കിട്ടിയെ നാല്‍പ്പതു മീനുകളെക്കൊണ്ട് മാത്രം കാര്യങ്ങള് മതിയാക്കാന് ഡിഎംകെ തയ്യാറല്ല. അസംതൃപ്തരായ മറ്റ് എംഎല്‍എമ്മാരെക്കൂടി പിടിയ്ക്കാന് വലയെറിഞ്ഞുകൊണ്ടിരിക്കുകയാണ്. മാത്രമല്ല, ശശികലയുടെ സത്യപ്രതിജ്ഞ സംബന്ധിച്ച് അനിശ്ചിതത്വം തുടരുകയാണെങ്കില് മന്ത്രിസഭ രൂപവത്കരണത്തിന് അവകാശവാദം ഉന്നയിക്കുമെന്നറിയിച്ച് എംകെ സ്റ്റാലിന് പാര്‍ട്ടി ജില്ലാ ഭാരവാഹികള്‍ക്ക് കത്തയച്ചിട്ടുണ്ട്. നിലവില് ഡിഎംകെയ്ക്ക് 89 എംഎല്‍എമാരാണുള്ളത്. സഖ്യകക്ഷികളായ കോണ്‍ഗ്രസിന് 8ഉം ഇന്ത്യന് യൂണിയന് മുസ്ലീം ലീഗിന് 1 സീറ്റുമുണ്ട്. മന്ത്രിസഭ രൂപീകരിക്കണമെങ്കില് 118 അംഗങ്ങളുടെ പിന്തുണയാണ് വേണ്ടത്. അതായത് 20 എംഎല്‍എമാരെക്കൂടി കിട്ടിയാല് മന്ത്രിസഭയുണ്ടാക്കാന് അവകാശവാദം ഉന്നയിക്കാം.\nകാര്യങ്ങള് ഇതുവരെയെത്തിയിട്ടും ചിന്നമ്മയ്ക്ക് കുലുക്കമൊന്നുമില്ല. പാര്‍ട്ടി ഒറ്റക്കെട്ടാണെന്നാണ് ശശികല ധരിച്ചുവെച്ചിരിക്കുന്നത്. എന്നാല് പാര്‍ട്ടിയുടെ 135 എംഎല്‍എമാരില് ഒരു വിഭാഗം പനീര്‍ശെല്‍വത്തിന്റെ കൂടെയാണെന്ന കാര്യം ഈ അമ്മ മന:പ്പൂര്‍വ്വം അവഗണിക്കുകയാണോ എന്തോ. ജയലളിതയുടെ പേരിലാണ് പനീര്‍ശെല്‍വം എല്ലാം വെളിപ്പെടുത്തിയതെന്നും ഓര്‍ക്കണം. അതിനാല് ശശികലയുടെ കൂടെയുള്ള പലരും മറുകണ്ടം ചാടാനും സാധ്യത കൂടുതലാണ്.\nഇനി ഒ പനീര്‍ശെല്‍വത്തിന്റെ വെളിപ്പെടുത്തല് കൂടി കേള്‍ക്കാം. അതിന് ശേഷം ജനം ആരുടെ കൂടെ നില്‍ക്കുമെന്ന് തീരുമാനിച്ചുകൊള്ളുക”\n“ജയയുടെ മരണശേഷം പാര്‍ട്ടി പ്രിസീഡിയം ചെയര്‍മാന് ഇ മധുസൂദനനെ ജനറല് സെക്രട്ടറിയാക്കാനും തന്നെ മുഖ്യമന്ത്രിയാക്കാനുമാണ് ആദ്യം തീരുമാനിച്ചിരുന്നത്. ഞാന് മുഖ്യമന്ത്രിയാകാനില്ലെന്ന് പറഞ്ഞതാണ്. എന്നാല് മുമ്പ് രണ്ട് തവണ എന്നയാണ് ജയലളിത മുഖ്യമന്ത്രിയായി നിര്‍ദേശിച്ചത്. അതിനാല് ഇത്തവണയും ഞാന് മുഖ്യമന്ത്രിയാകണമെന്ന ആവശ്യം അംഗീകരിക്കുകയായിരുന്നു.\nകുറച്ചു ദിവസത്തിന് ശേഷം ശശികലയെ ജനറല് സെക്രട്ടറിയാക്കണമെന്ന് അവരുടെ സഹോദരന് ദിവാകരന് ആവശ്യപ്പെട്ടു. പാര്‍ട്ടിയില് പ്രശ്‌നങ്ങളുണ്ടാകാതിരിക്കാന് ജനറല് കൗണ്‍സില് ചേര്‍ന്ന് അവരെ ജനറല് സെക്രട്ടറിയാക്കി. പിന്നാലെ ചില മന്ത്രിമാര് എന്നെ മുഖ്യമന്ത്രിയാക്കണമെന്ന് ആവശ്യപ്പെട്ടു. മന്ത്രി ആര് ബി ഉദയകുമാര് ഈ ആവശ്യം ഉന്നയിച്ചപ്പോള് തന്നെ അക്കാര്യം ശ്രദ്ധയില്‍പ്പെടുത്തിയതാണ്. ഇനി ഉദയകുമാറിന്റെ ഭാഗത്ത് നിന്ന് അങ്ങിനെയുണ്ടാകില്ലെന്ന് അവര് പറഞ്ഞു. എന്നാല് അതിന് ശേഷവും മന്ത്രിമാര് പറഞ്ഞു. ലോക്‌സഭാ ഡെപ്യൂട്ടി സ്പീക്കര് എം തമ്പിദുരൈ കത്തെഴുതുക വരെ ചെയ്ത് എന്നെ മാനസികമായി തളര്‍ത്തി. പാര്‍ട്ടിക്ക് ഒന്നും സംഭവിക്കരുതെന്ന് കരുതി മിണ്ടിയില്ല.\nഈ സാഹചര്യത്തിലാണ് പാര്‍ട്ടി നിയമസഭാ കക്ഷി യോഗം കൂടിയത്. അന്ന് രാവിലെ പോയസ് ഗാര്‍ഡനില് പോയപ്പോള് അവിടെ മുതിര്‍ന്ന മന്ത്രിമാരും പാര്‍ട്ടിയിലെ പ്രമുഖ നേതാക്കളും ശശികലയുടെ ബന്ധുക്കളും ഉണ്ടായിരുന്നു. ശശികലയെ മുഖ്യമന്ത്രിയാക്കാന് മുന്‍കൈയെടുക്കണമെന്ന് അവര് ആവശ്യപ്പെട്ടു. ഇപ്പോള് എന്താണ് അതിന്റെ ആവശ്യമെന്ന് ചോദിച്ചപ്പോള് ജനറല് സെക്രട്ടറി സ്ഥാനവും മുഖ്യമന്ത്രി സ്ഥാനവും ഒരാള് തന്നെ വഹിക്കണമെന്ന വാദമാണ് ഉന്നയിച്ചത്. തുടര്‍ന്ന് എന്നെ ഭീഷണിപ്പെടുത്തി രാജിവെയ്പ്പിക്കുകയായിരുന്നു.\nഅതുകൊണ്ടാണ് ഇന്ന് ജയയുടെ സ്മാരകത്തിലെത്തിയത്. എന്താണ് ചെയ്യേണ്ടതെന്ന് ഞാന് അമ്മയോട് ചോദിച്ചു. എല്ലാ കാര്യങ്ങളും തുറന്നു പറയാന് അമ്മയുടെ ആത്മാവ് എന്നോട് പറഞ്ഞു. ജനങ്ങള് ഒന്നടങ്കം അംഗീകരിക്കുന്ന ആളാണ് പാര്‍ട്ടിയെയും സര്‍ക്കാരിനെയും നയിക്കേണ്ടത്. എന്റെ നിലപാടില് ഞാന് ഉറച്ചുനില്‍ക്കുന്നു. അതിന് വേണ്ടി ഏതുവരെയും പോരാടും.”


‘ഒരു പശുവിന്റെ കടം ആര്‍ക്കും വീട്ടാനാകില്ല’; ഇന്ത്യന് സംസ്‌കാരത്തിന്റെ സുപ്രധാനഘടകമാണ് പശുക്കളെന്ന് മോഡി - The Newsrupt\n‘ഒരു പശുവിന്റെ കടം ആര്‍ക്കും വീട്ടാനാകില്ല’; ഇന്ത്യന് സംസ്‌കാരത്തിന്റെ സുപ്രധാനഘടകമാണ് പശുക്കളെന്ന് മോഡി\nPosted 11 Feb 2019 at 3:46 PM\nഇന്ത്യന് സംസ്‌കാരത്തിന്റേയും പാരമ്പര്യത്തിന്റേയും സുപ്രധാനഘടകമാണ് പശുക്കളെന്ന് പ്രധാനമന്ത്രി നരേന്ദ്ര മോഡി. ഒരു പശുവിന്റെ കടം ആര്‍ക്കും വീട്ടാനാകില്ലെന്ന് മോഡി പറഞ്ഞു. ഗോ സംരക്ഷണത്തിന് കേന്ദ്രസര്‍ക്കാര് ഏര്‍പ്പെടുത്തിയ പദ്ധതികള് എണ്ണിപ്പറഞ്ഞ് യുപിയിലെ വൃന്ദാവനില് പ്രസംഗത്തിനിടെയായിരുന്നു മോഡിയുടെ പരാമര്‍ശം. ശ്രീകൃഷ്ണന് ജീവിച്ചിരുന്ന സ്ഥലമെന്ന് ഒരു വിഭാഗമാളുകള് വിശ്വസിക്കുന്ന പട്ടണമാണ് വൃന്ദാവന്.\nനമുക്ക് പശുവിന്‍പാലിന്റെ കടം തിരിച്ചടയ്ക്കാനാകില്ല. പശു ഇന്ത്യന് സംസ്‌കാരത്തിന്റേയും പാരമ്പര്യത്തിന്റേയും പ്രധാനഘടകമാണ്.\nമോഡിയുടെ നേതൃത്വത്തിലുള്ള ബിജെപി സര്‍ക്കാര് അധികാരത്തില് വന്നതിന് ശേഷം പശുവിന്റെ പേരിലുള്ള ആക്രമണങ്ങള് അനേകമടങ്ങായി വര്‍ധിച്ചിരുന്നു. നിരവധി പേര് ഗോരക്ഷകരുടെ ആക്രമണത്തില് കൊല്ലപ്പെട്ടു. മുസ്ലീങ്ങളും ദളിതരുമാണ് കൂടുതലായും ഗോരക്ഷാ ആക്രമണങ്ങള്‍ക്ക് ഇരയാകുന്നത്.\nപശു ഗ്രാമീണ സമ്പദ്‌വ്യവസ്ഥയില് നിര്‍ണായക പങ്കുവഹിച്ചിരുന്നെന്ന് മോഡി പറഞ്ഞു. കേന്ദ്ര സര്‍ക്കാര് രാഷ്ട്രീയ ഗോകുല് മിഷന് എന്ന പദ്ധതി ആരംഭിക്കുകയും രാഷ്ട്രീയ കാമധേനു ആയോഗ് സൃഷ്ടിക്കുകയും ചെയ്തു. ക്ഷീരകര്‍ഷകര്‍ക്ക് മൂന്ന് ലക്ഷം രൂപ വരെ ഇപ്പോള് ലോണ് ലഭിക്കും. കാമധേനു ആയോഗില് 500 കോടി രൂപ ബജറ്റില് വകയിരുത്തിയിട്ടുണ്ട്. ആയോഗ് പശുക്കളുടെ ക്ഷേമം ഫലപ്രദമായി നടപ്പിലാക്കാന് നിയമങ്ങളും പദ്ധതികളും തയ്യാറാക്കുമെന്നും മോഡി കൂട്ടിച്ചേര്‍ത്തു.\nNarendra ModiCow vigilantismCow Politics


സമീപ പ്രദേശങ്ങളിലുണ്ടാകുന്ന നമ്മുടെ പ്രിയപെട്ടവരുടെ ദേഹവിയോഗം "അതു ഞാൻ ആയിരുന്നുവെങ്കിൽ" എന്നുള്ള ഓർമ്മപ്പെടുത്തൽ നമുക്ക് നൽകുന്നു. പക്ഷേ അതിനു മണിക്കൂറുകളുടെയോ, മിനിറ്റുകളുടെയോ, സെക്കന്റുകളുടെയോ ദൈർഘ്യം മാത്രമുള്ള ഓർമ്മയായി അവശേഷിക്കുന്നു. ഒരു ദിവസം നമ്മുടെയും ദേഹവിയോഗം ഓർത്തു ചിലരെങ്കിലും നൊമ്പരപ്പെടും, ഒരു ദിവസം നമ്മുടെയും ഭവനത്തിൽ നിന്നും നിലവിളിയുയരും. ഒരേയൊരു ജീവിതം അതു വേഗം തീരുകയാണ്. പക്ഷെ ക്രിസ്തു നമുക്ക് ഉറപ്പു നൽകുന്നത് ഈ ലോകത്തിലെ ജീവിതത്തിനുമപ്പുറം ഉള്ള ഒരു ജീവിതമാണ്. നാം ഈ ആയുസ്സിൽ അല്ല പ്രത്യാശ വയ്ക്കുന്നത്. ക്രിസ്തുവിനായി ജീവിക്കാം. വ്യഭിചാരവും പാപവുമുള്ള തലമുറയിൽ യേശുവിന്റെ നാമത്തെ തള്ളിപ്പറഞ്ഞു നിത്യത നക്ഷ്ടപെടുത്താതെ, ദൈവത്തിലേക്കുള്ള ഒരേയൊരു വഴിയായ യേശുവിനായി ഹൃദയം കൊടുക്കു. "ഇതാകുന്നു സുപ്രസാദകാലം, ഇതാകുന്നു…\nവായനഭാഗം: എബ്രായർ 12:14-15-16 , ഉല്പത്തി 25:19-34\n"ഇങ്ങനെ ഏശാവ് ജ്യേഷ്ഠാവകാശത്തെ അലക്ഷ്യമാക്കിക്കളഞ്ഞു"\nപലപ്പോഴും ഞാൻ ചിന്തിച്ചിട്ടുണ്ട് “അബ്രഹാം യിസ്സഹാക്ക് യാക്കോബ്” അങ്ങനെ വിളിക്കുവാൻ എളുപ്പമായതുകൊണ്ടാണ് തുടർച്ചയായി ഇങ്ങനെ പേരുവരാൻ കാരണമായതെന്ന്. അല്ലാതെ യിസ്സഹാക്കിനുശേഷം ഏശാവ് എന്നായിരുന്നെങ്കിൽ വിളിക്കാൻ ഒരു സുഖമില്ലായിരുന്നു. എന്നാൽ ഉല്പത്തിപുസ്തകത്തിൽ നിന്നാരംഭിച്ച യാത്ര എബ്രായലേഖനത്തിൽ വന്നുനിൽക്കുമ്പോഴാണ്, പേരിന്റെ വിളിക്കുവാനുള്ള സൗകര്യം നോക്കിയല്ല യാക്കോബിന്റെ പേരു അവിടെ വന്നത്, പിന്നയോ ആ തുടർച്ചയായ പേരിന്റെ അവകാശം ഒരു അത്യാവശ്യം വന്നപ്പോൾ ഏശാവ് മറിച്ചു വിറ്റതാണെന്നു എബ്രായലേഖന കർത്താവു വിവരിക്കുന്നത്.\nഏശാവിന്റെ അത്യാവശ്യത്തെക്കൂടി വായിച്ചു മനസ്സിലാക്കുമ്പോഴാണ് നമ്മുടെ ചുണ്ടിൽ ഒരു പരിഹാസച്ചിരി വിടരുന്നത്, അതു ഒരു പുച്ഛ സ്വരമായി പുറത്തേക്കു "ഒരു ഊണിനുവേണ്ടി" എന്നുകൂടെ ആയിക്കഴിഞ്ഞാൽ നാം…\n27th Oct, 2019 |0Comments\n2nd Oct, 2019 |0Comments\n26th Sep, 2019 |0Comments\n7th Sep, 2019 |0Comments\n© Copyright 2014 Agape magazine | Powered by CouchCMS


കേന്ദ്രം വാക്സിൻ സൗജന്യമായി നൽകണo\nHomeMost Viewedകേന്ദ്രം വാക്സിൻ സൗജന്യമായി നൽകണo ; കേരളത്തിന്റെ ആവശ്യം\nവാക്സിൻ സൗജന്യമായി നൽകണമെന്ന് കേന്ദ്രത്തോട് ആവശ്യപ്പെടുന്ന പ്രമേയം ഇന്ന്\nവാക്സിൻ സൗജന്യമായി നൽകണമെന്ന് കേന്ദ്രത്തോട് ആവശ്യപ്പെടുന്ന പ്രമേയം ഇന്ന് നിയമസഭയിൽ അവതരിപ്പിക്കും. ആരോഗ്യമന്ത്രി വീണാ ജോർജ് പ്രമേയം അവതരിപ്പിക്കുക . കേന്ദ്ര സർക്കാർ സൗജന്യമായും സമയബന്ധിതമായും വാക്സിൻ നൽകണമെന്ന് പ്രമേയത്തിൽ ആവശ്യപ്പെടും.\nകഴിഞ്ഞ ദിവസം വാക്സിൻ പ്രശ്നം പരിഹരിക്കാൻ ബിജെപി ഇതര മുഖ്യമന്ത്രിമാരുടെ പിന്തുണ തേടി മുഖ്യമന്ത്രി പിണറായി വിജയൻ കത്തെഴുതിയിരുന്നു. ഇതിന്റെ തുടർച്ചയെന്നോണമാണ് സംസ്ഥാനത്തിന്റെ പുതിയ നീക്കം. തമിഴ്‌നാട്, ആന്ധ്രാ പ്രദേശ്, തെലങ്കാന, ഛത്തിസ്ഗഡ് , ഒഡീഷ, പശ്ചിമ ബംഗാൾ, ഝാർഖണ്ട്ദില്ലി, പഞ്ചാബ്, രാജസ്ഥാൻ, മഹാരാഷ്ട്ര എന്നീ 11 സംസ്ഥാനങ്ങളിലെ മുഖ്യമന്ത്രിമാർക്കാണ് കത്തയച്ചത്.\nസംസ്ഥാനങ്ങൾക്ക് വാക്സിൻ ലഭ്യമാക്കുന്ന ഉത്തരവാദിത്തത്തിൽ നിന്ന് കൈഒഴിയുന്ന കേന്ദ്ര സമീപനം ദൗർഭാഗ്യകരമാണെന്നും മൂന്നാം തരംഗത്തിന് സാധ്യത കാണുന്നതിനാൽ രോഗ പ്രതിരോധ ശേഷി വർധിപ്പിക്കേണ്ടതുണ്ടെന്നും അതിന് വാക്സിൻ സാർവ്വത്രികമാക്കണമെന്നും മുഖ്യമന്ത്രി കത്തിൽ പറഞ്ഞിരുന്നു.\nകോവിഡ് വാക്സിൻ സ്വീകരിക്കാൻ എല്ലാവരും തയ്യാറാവുക; കോവിഡിന്റെ…\nPrevious article9000ൽ കൂടുതൽ കുട്ടികൾക്ക് കോവിഡ് ബാധ ; മഹാരാഷ്ട്ര കോവിഡ് മൂന്നാം തരംഗ ഭീതിയിൽ\nNext articleജിഎംപിസി ; കോവിഡ് ബാധിച്ച് മൺമറഞ്ഞ മാധ്യമപ്രവർത്തകരെ ഓർമിച്ച്


പുത്തുമല; വിദഗ്ദ്ധ നായ്ക്കളെത്തി, തിരച്ചില് തുടരുന്നു\nWEB DESK| Updated On: 15 Aug 2019 6:55 AM GMT | Location :\nമാപ്പിംഗ് വിദഗ്ദ്ധന്റെ നിര്‍ദേശങ്ങളനുസരിച്ചുള്ള തിരച്ചില് ഫലം കണ്ടില്ല\nവയനാട്: മണ്ണിടിച്ചി്ല് നടന്ന മൂന്ന് ദിവസമായിട്ടും മൃതദേഹങ്ങള് ഒന്നും കണ്ടെത്താന് സാധിക്കാത്ത സാഹചര്യത്തില് പുത്തുമലയില് എറണാകുളത്ത് നിന്നുള്ള വിദഗ്ദ്ധ നായ്ക്കളെ എത്തിച്ചു. മണം പിടിച്ച് മൃതദേഹത്തിന്റെ സാന്നിധ്യം കണ്ടെത്താന് കഴിയുന്ന സ്‌നിഫര് ഡോഗ്‌സിനെ ഉപയോഗിച്ചാണ് നിലവില് പുത്തുമലയില് തിരച്ചില് നടത്തുന്നത്. എന്നാല് നായ്ക്കള്‍ക്ക് പോലും കടന്നുചെല്ലാന് പറ്റാത്ത വിധത്തില് ദുഷ്‌കരമാണ് പ്രദേശത്തിന്റെ പ്രതലം. മണ്ണും കല്ലും വീണടിഞ്ഞും നിര്‍ത്താതെ പെയ്ത മഴയിലും ചതുപ്പ് പ്രദേശത്തിന് സമാനമായ പുത്തുമലയില് നായക്കളുടെ കാലുകള് പോലും ചളിയില് ആണ്ടുപോകുകയാണ്. ഇവയെ ഉപയോഗിച്ചുള്ള തിരച്ചില് എത്രത്തോളം പ്രാവര്‍ത്തികമാണെന്ന്് പറയാന് സാധിക്കില്ലെന്നാണ് ഉദ്യോഗസ്ഥരുടെ അഭിപ്രായം. മണ്ണുമാന്തിയന്ത്രങ്ങളും തിരച്ചിലിനിടയില് പലപ്പോഴും ചതുപ്പില് പുതഞ്ഞു പോയിരുന്നു.\nറിമോര്‍ട്ട് കണ്‍ട്രോളില് പ്രവര്‍ത്തിക്കുന്ന സ്‌കാനറുകള്‍ക്ക് ഒരു പക്ഷെ എല്ലായിടത്തും തിരച്ചില് നടത്താന് സാധിക്കും. എന്നാല് പ്രദേശത്തിന്റെ നിലവിലെ അവസ്ഥയനുസരിച്ച് അതൊന്നും പുത്തുമലയില് പ്രാവര്‍ത്തികമല്ലെന്നാണ് ദുരന്തനിവാരണ സേനയുടെ അഭിപ്രായം. പാറക്കല്ലുകളും മരത്തടികളും നിറഞ്ഞ ദുരന്തഭൂമിയില് സ്‌കാനറുകള് പരാജയപ്പെടുമെന്നാണ് നിഗമനം.\nനാട്ടുകാര് പറഞ്ഞ സാധ്യതകള്‍ക്കനുസരിച്ചായിരുന്നു ഏക്കറുകണക്കിന് ഭൂമിയില് കഴിഞ്ഞ മൂന്ന് ദിവസവും മണ്ണുമാന്തി ഉപയോഗിച്ച് തെരച്ചില് നടത്തിയത്. മനുഷ്യര് കുടുങ്ങിക്കിടക്കുന്നയിടം പ്രവചിച്ച് ഭൂപടം തയ്യാറാക്കിയും പുത്തുമലയിലെ ഇന്നലത്തെ തെരച്ചില് നടത്തിയെങ്കിലും ഫലമുണ്ടായില്ല.\nഅതിശക്തമായ മണ്ണിടിച്ചിലുണ്ടായ വയനാട് പുത്തുമലയില് ഇനി ഏഴുപേരെ കൂടി കണ്ടെത്താനുണ്ടെന്നാണ് അധികൃതരുടെ കണക്ക്. ആകെ 10 മൃതദേഹങ്ങളാണ് ഇവിടെ നിന്ന് ഇതുവരെ കിട്ടിയത്.


nanda devi climbers video: നന്ദാദേവിയില് മരിച്ചവരുടെ അവസാന വീഡിയോ; ഹൃദയഭേദകം - indo tibetan border police released final video of nanda devi climbers before hit by himalayan avalanche | Samayam Malayalam\nindo tibetan border police released final video of nanda devi climbers before hit by himalayan avalanche\nനന്ദാദേവിയില് മരിച്ചവരുടെ അവസാന വീഡിയോ; ഹൃദയഭേദകം\nSamayam Malayalam | Updated: 09 Jul 2019, 04:21:00 PM\nഹിമാലയത്തില് നന്ദാദേവി കൊടുമുടിയില് കൊല്ലപ്പെട്ട പര്‍വ്വതാരോഹകരില് നിന്ന് വീണ്ടെടുത്ത വീഡിയോ ക്യാമറയില് മലകയറ്റത്തിന്‍റെ ദൃശ്യങ്ങള് കണ്ടെത്തി. അപകടത്തിന് മുന്‍പുള്ള അവസാന വീഡിയോ ആണെന്ന് ഐടിബിപി\nനന്ദാദേവിയില് ഏഴ് പര്‍വ്വതാരോഹകര് മരിച്ചു\nഅവസാനം റെക്കോഡ‍് ചെയ്‍ത ദൃശ്യങ്ങള്\nഹിമാലയത്തിലെ നന്ദാദേവി കൊടുമുടിയില് കൊല്ലപ്പെട്ട പര്‍വതാരോഹകര് റെക്കോഡ് ചെയ്‍ത അവസാന വീഡിയോ പുറത്തുവിട്ടു. മൃതദേഹങ്ങള് പുറത്തെടുത്ത ഇന്ത്യന് സൈനിക വിഭാഗമായ ഐടിബിപി (ഇന്തോ ടിബറ്റന് ബോര്‍ഡര് പോലീസ്) ആണ് ഗോ-പ്രോ ക്യാമറയില് പര്‍വ്വതാരോഹകരില് ഒരാള് പകര്‍ത്തിയ വീഡിയോ സോഷ്യല് മീഡിയയില് അപ്‍ലോഡ് ചെയ്‍തത്.\nനന്ദാദേവി ഈസ്റ്റ് കൊടുമുടിയില് എട്ടംഗ പര്‍വ്വതാരോഹകരുടെ സംഘം മെയ് മാസം ആണ് ഹിമപാതത്തില് പെട്ടത്. 19,000 അടി മുകളില്‍വെച്ച് ഷൂട്ട് ചെയ്‍ത വീഡിയോ ആണ് ഇതെന്നാണ് ഐടിബിപി സ്ഥിരീകരിച്ചത്. മൃതദേഹങ്ങള്‍ക്കൊപ്പം കണ്ടെടുത്ത വസ്‍തുക്കള്‍ക്കൊപ്പമാണ് വീഡിയോ ക്യാമറയും ലഭിച്ചത്.\nഒരു മിനിറ്റ് 55 സെക്കന്‍റ് നീണ്ടുനില്‍ക്കുന്ന വീഡിയോയില് പര്‍വ്വതാരോഹകര് നന്ദാദേവിയിലൂടെ മുന്നോട്ട് നീങ്ങുന്നതാണ് കാഴ്‍ച്ച. ഇവര് സംസാരിക്കുന്നത് എന്താണെന്ന് വ്യക്തമല്ല. നന്ദാദേവിയിലെ കാറ്റാണ് വീഡിയോയില് കേള്‍ക്കാനാകുന്നത്.\nകയറില് കോര്‍ത്ത നിലയില് കൊടുമുടിയുടെ ഒരു വക്കിലൂടെ നീങ്ങുന്നതാണ് വീഡിയോ. ഇവര് നടക്കുന്ന ഭാഗം വളരെ നേര്‍ത്തതാണ്. ഭാരം കാരണം ഇവിടെ മഞ്ഞിടിഞ്ഞ് ഹിമപാതം ഉണ്ടായെന്നാണ് ഐടിബിപി കരുതുന്നത്.\nഏതാണ്ട് ഒരു മാസത്തോളം നീണ്ട ദുഷ്‍കരമായ രക്ഷാപ്രവര്‍ത്തിന് ശേഷമാണ് പര്‍വ്വതാരോഹകരില് ഏഴ് പേരുടെ മൃതദേഹങ്ങള് വീണ്ടെടുത്തത്. സംഘത്തെ നയിച്ച ബ്രിട്ടീഷ് പര്‍വ്വതാരോഹകന് മാര്‍ട്ടിന് മൊറാന്‍റെ മൃതദേഹം ഇതുവരെ കണ്ടെത്താന് കഴിഞ്ഞിട്ടില്ല.\nചരിത്രത്തിലെ തന്നെ ഏറ്റവും ദുഷ്‍കരമായ ഓപ്പറേഷനെന്നാണ് ഐടിബിപി മൃതദേഹങ്ങള് വീണ്ടെടുത്തതിനെ വിശേഷിപ്പിച്ചത്. ഡെയര്‍ഡെവിള്‍സ് എന്ന് പേരിട്ട ഒരു പതിനൊന്ന് പേരുടെ സംഘമാണ് ഓപ്പറേഷന് നിയോഗിക്കപ്പെട്ടത്.\nബഹുമാനവും മാന്യതയും മൃതദേഹങ്ങള്‍ക്ക് നല്‍കിയാണ് ഓപ്പറേഷന് നടത്തിയതെന്ന് ഐടിബിപി ഡയറക്ടര് ജനറല് എസ്‍എസ് ദേസ്‍വാള് വാര്‍ത്താ ഏജന്‍സി എഎഫ്‍പിയോട് പറഞ്ഞു.\n"ജീവന് പണയപ്പെടുത്തിയാണ് പര്‍വ്വതാരോഹകരുടെ മൃതദേഹങ്ങള് വീണ്ടെടുത്തത്. അതും കാല്‍നടയായി. മൃതദേഹങ്ങള്‍ക്കൊപ്പമാണ് ദിവസങ്ങളോളം ഉറങ്ങിയത്. രാത്രി മൃതദേഹങ്ങള് ജീര്‍ണ്ണിക്കാതിരിക്കാന് മഞ്ഞില് കുഴിച്ചിടും. ടെന്‍റിലാണ് ഉറങ്ങുക. പക്ഷേ, ഞങ്ങള്‍ക്ക് ഭയമുണ്ടായിരുന്നില്ല, കാരണം മനുഷ്യത്വം നമ്മുടെ ഭാഗമാണ്"; ഐടിബിപി ഓഫീസര് രത്തന് സിങ് സൊണാല് എഎഫ്‍പിയോട് പറഞ്ഞു.\nAlso Read:നന്ദാദേവിയിലെ മഞ്ഞില് അയാള് ഉറങ്ങുന്നു\nമെയ് 22ന് ആരംഭിച്ച മലകയറ്റത്തില് 21,250 അടി ഉയരത്തിലുള്ള ഒരു കൊടുമുടിയാണ് കാണാതായ സംഘം ലക്ഷ്യമിട്ടിരുന്നത്. ഇന്ത്യയിലെ ഏറ്റവും ഉയരമുള്ള രണ്ടാമത്തെ പര്‍വ്വതമാണ് നന്ദാദേവി. ഉത്തരാഖണ്ഡിലാണ് സ്ഥിതി ചെയ്യുന്നത്. ഉയരം 7,826 മീറ്റര് (25,643 അടി) ആണ്. ഇരട്ടക്കൊടുമുടിയുടെ ഒരു പാര്‍ശ്വമാണ് നന്ദാദേവി ഈസ്റ്റ്. ലോകത്തിലെ ഏറ്റവും ഉയരമുള്ള 23-ാമത്തെ കൊടുമുടിയാണ് നന്ദാദേവി.\nജൂണ് 22ന് 16,400 അടി ഉയരത്തില് നിന്ന് ഐടിബിപിയും വ്യോമസേനയും മൃതദേഹങ്ങള് വീണ്ടെടുത്തു. ഡിഎന്‍എ പരിശോധനയ്‍ക്ക് ശേഷം ഏഴ് പേരെയും തിരിച്ചറിഞ്ഞു. ജോണ് മക് ലാറന്, റിച്ചാര്‍ഡ് പെയ്‍ന്, റൂപെര്‍ട്ട് ഹാവെല് (ബ്രിട്ടീഷുകാര്), റൂത്ത് മക്റെയ്‍ന് (ഓസ്ട്രേലിയ), ആന്തണി സുഡെകും (യുഎസ്), റേച്ചല് ബിമ്മെല് (യുഎസ്), ചേതന് പാണ്ഡേ (ഇന്ത്യ) എന്നിവരുടെ ശരീരങ്ങളാണ് സൈന്യം വീണ്ടെടുത്തത്.\nകർണാടകയിൽ വീണ്ടും രാജി മണക്കുന്നു; 8 എംഎൽഎമാർ കൂടി യോഗത്തിനെത്തിയില്ല ആര്‍ട്ടിക്കിള് ഷോ\nseven bodies nanda devi nanda devi climbers video Nanda Devi climbers martin moran dead itbp video final video nanda devi climbers climbers dead nanda devi\nWeb Title : indo tibetan border police released final video of nanda devi climbers before hit by himalayan avalanche


മദ്യവും മനുഷ്യനും – മാവിലാട്ട് മഹമൂദ്\nസുന്നി ടൈംസ്, ലക്കം 42\nവിശാലമായ ഈ വിശ്വത്തിലെ മറ്റു സൃഷ്ടിജാലങ്ങളെ അപേക്ഷിച്ച് നാനാവിധേനയും ഉന്നതരത്രെ മനുഷ്യവര്‍ഗ്ഗം. അതുല്യമായ വിശേഷബുദ്ധിയും, നന്മയെ സ്വീകരിക്കാനും, തിന്മയെ തിരസ്‌ക്കരിക്കാനും പര്യാപ്തമായ വിവേചനാശക്തിയും മറ്റു സൃഷ്ടികളില് നിന്നും മനുഷ്യരെ വേര്‍തിരിച്ചു നിര്‍ത്തുന്നു.\nദൗര്‍ഭാഗ്യകരമെന്ന് പറയട്ടെ, നല്ലതും ചീത്തയും തിരിച്ചറിഞ്ഞു കൊള്ളാനും തള്ളാനുമുള്ള, ലോകനാഥന് കനിഞ്ഞേകിയ മഹത്തായ ആ കഴിവുകളെ നിഷ്പ്രഭമാക്കി മനുഷ്യര് നീങ്ങുന്നതാണ് സര്‍വത്ര നാം കാണുന്നത്. സ്വന്തം ഭാവിക്കുതന്നെ ഭംഗം വരുത്തുന്ന നിരവധി ദുഷ്പ്രവണതകളിലേക്ക് അറിഞ്ഞോ, അറിയാതെയോ അവര് ആകര്‍ഷിക്കപ്പെട്ടുപോവുന്നു. ജീവിതത്തിലേക്ക് ക്ഷണിച്ചുവരുത്തിയ അത്തരം ദുഷ്പ്രവണതകളില് ഒന്നത്രേ നിരവധി ദോഷങ്ങള് കൊണ്ട് മനുഷ്യരെ അധഃപതിപ്പിക്കാന് ശക്തിയുള്ള മദ്യപാനം.\nമദ്യപാനം മനുഷ്യന് വരുത്തുന്ന അപകടങ്ങള് നിരവധിയാണ്. വിലയുറ്റ ആരോഗ്യത്തെ കാര്‍ന്നുതിന്ന് ശരീരത്തെ അനുദിനം ക്ഷയിപ്പിക്കുന്നതിനും നിരവധി രോഗങ്ങള് സൃഷ്ടിക്കുന്നതിനും മദ്യത്തിന് കഴിയുന്നു. രക്തത്തെയും പിത്തത്തേയും കോപിപ്പിക്കുന്നതില് മദ്യം പ്രധാനപ്പെട്ടൊരു പങ്കുവഹിക്കുന്നുണ്ട്. രക്തവും പിത്തവും കോപിച്ചാലുണ്ടാകുന്ന രോഗങ്ങള് നിരവധിയത്രെ. അമിതമായ മദ്യപാനം വിഷസമമായി പ്രവര്‍ത്തിക്കുമെന്നാണ് ഭിഷഗ്വരന്മാരുടെ അഭിപ്രായം. മദ്യത്തിലടങ്ങിയ ആള്‍ക്കഹോളിക് വിഷ (Alcoholic Poison) ത്തിന് ആരോഗ്യത്തെ കാര്‍ന്നുതിന്നാന് കഴിവുണ്ട്. തലച്ചോറിലെ നമ്മുടെ സമതുലനാവസ്ഥയെ നിയന്ത്രിക്കുന്ന ഭാഗത്തിന് മദ്യപാനം മൂലം മന്ദീഭാവം അനുഭവപ്പെടുകയും അതിനാല് പ്രവര്‍ത്തനശക്തി ക്ഷയിക്കുകയും ചെയ്യുന്നു. മദ്യപാനികള്‍ക്ക് അടിയുറച്ച് നടക്കാനും നില്‍ക്കാനും കഴിയാത്തത് ഈ കാരണം മൂലമാണ്.\nമനുഷ്യശരീരത്തിലെ പ്രധാന അവയവങ്ങളിലൊന്നായ കണ്ണിനെ മദ്യം സാരമായി ബാധിച്ച് കാഴ്ച നഷ്ടപ്പെടുത്തുമെന്നാണ് വിദഗ്ദ്ധരുടെ അഭിപ്രായം. ഹൃദയത്തെ അപകടപ്പെടുത്താനും അംഗഭംഗങ്ങളുണ്ടാക്കിത്തീര്‍ക്കാനും മാരകമായ രോഗങ്ങളിലേക്കും മരണത്തിലേക്കു തന്നെയും മനുഷ്യനെ നീക്കാനും അമിതമായ മദ്യപാനത്തിന് കഴിയുന്നു. മദ്യം നാഡീഞരമ്പുകളെ ക്ഷയിപ്പിച്ച് രക്തപ്രവാഹത്തിന് മാന്ദ്യം സംഭവിപ്പിക്കുകയും അമിതമായ ക്ഷീണം ഉണ്ടാക്കിത്തീര്‍ക്കുകയും ചെയ്യുന്നു. ബുദ്ധിയെ മരവിപ്പിച്ച് മനുഷ്യരെ മൃതതുല്യരാക്കാനും ഭ്രാന്ത് മുതലായ രോഗങ്ങളിലേക്ക് അവരെ നീക്കാനും മദ്യത്തിന് കഴിയുന്നുണ്ട്. മദ്യത്തിന്റെ അതിരൂക്ഷത ദഹനേന്ദ്രിയങ്ങളെ ബാധിച്ച് ദഹനക്കുറവുണ്ടാക്കി തീര്‍ക്കുകയും ശരീരത്തെ അത്യുഷ്ണാവസ്ഥയിലേക്കു തള്ളുകയും ചെയ്യുന്നു. മദ്യപാനികളുടെ സന്താനങ്ങള് പോലും ചില ദുഷിച്ച രോഗങ്ങള്‍ക്ക് ഇരയാകാമെന്നാണ് പറയപ്പെടുന്നത്.\nമദ്യം സാമ്പത്തികമായും മനുഷ്യരെ അധഃപതിപ്പിക്കുന്നതില് വലിയ പങ്കു വഹിക്കുന്നുണ്ട്. പ്രഭാതം മുതല് പ്രദോഷം വരെ രക്തം വിയര്‍പ്പ് നീരാക്കി നേടിയെടുക്കുന്ന പണം മദ്യപാനത്തിനാണ് ചിലര് ചെലവിടുന്നത്. മദ്യം സേവിക്കണമെന്നല്ലാതെ നിത്യോപയോഗസാധങ്ങള് വാങ്ങാനോ ഒഴിച്ചുകൂടാന് പറ്റാത്ത ആവശ്യങ്ങള് നിവര്‍ത്തിക്കാനോ പലര്‍ക്കും ഇന്ന് ശ്രദ്ധയില്ല. അല്‍പ്പാല്‍പ്പം കുടിച്ച് ശീലിക്കുന്നവര് വളരെ വേഗത്തില് മദ്യവുമായി അഭേദ്യമായി ബന്ധപ്പെടുകയും നിത്യജീവിതത്തില് തള്ളാന് പറ്റാത്ത ഒരു ശീലമായി അത് മാറുകയും ചെയ്യുന്നു. കണ്ണില് കണ്ടതെല്ലാം എടുത്ത് വിറ്റും സ്വത്തുക്കള് നഷ്ടപ്പെടുത്തിയും മദ്യപാനം ചെയ്യുന്നത് മൂലം തെരുവിലേക്കിറങ്ങേണ്ടി വന്ന കദനകഥകള് നിരവധിയാണ്. മാനുഷിക മൂല്യങ്ങളെയും, സംസ്‌ക്കാരത്തെയും, അന്തസ്സിനേയും, വ്യക്തിത്വത്തെയും നശിപ്പിച്ച് അന്യരുടെ മുമ്പില് മനുഷ്യനെ അധമനാക്കി തീര്‍ക്കാന് മദ്യത്തിന് കഴിയുന്നു. മനുഷ്യരുടെ സ്വഭാവരീതിയില് സാരമായ പരിവര്‍ത്തനങ്ങളാണ് മദ്യപാനം മൂലം ഉണ്ടായിത്തീരുന്നത്. സ്വന്തം പുത്രിമാരുടെ വിലയുറ്റ ചാരിത്ര്യത്തെപോലും അപകടപ്പെടുത്താന് ആ നശിച്ച അബോധാവസ്ഥ മദ്യപാനികള്‍ക്ക് പ്രേരണ നല്‍കുന്നു. സ്‌നേഹനിധിയായ ജീവിതസഖിയെ മര്‍ദ്ദിച്ച് യാതനകളിലേക്ക് ഉന്തിനീക്കാന് മദ്യപാനികള് മടിക്കാറില്ല. വീട്ടിലുള്ളവരുടെയും നാട്ടിലുള്ളവരുടെയും തീരാശാപങ്ങളും വെറുപ്പും നിത്യരോഗവും മാത്രമാണ് മദ്യപാനികളുടെ സമ്പാദ്യം. മദ്യപിക്കുന്ന ഒരു ഭര്‍ത്താവിന്റെ സാന്നിദ്ധ്യം പോലും സംസ്‌കാരമുള്ള ഭാര്യ വെറുക്കുന്നതായിട്ടാണ് കാണുന്നത്.\nഒരു മദ്യപാനിയുടെ വായില് നിന്നും മദ്യത്തെക്കാളും ദുഷിച്ചു നാറുന്ന വാക്കുകളാണ് സാധാരണ പുറത്തു വരാറ്. തലക്കല്ലിളകിയ ആ അവസരം, മാന്യന്മാരെ അധിക്ഷേപിക്കാനും കാണുന്നവരെയെല്ലാം ചീത്ത പറഞ്ഞ് അവരുടെ താഢനങ്ങള് വിലയ്ക്ക് വാങ്ങാനുമാണ് അവരുപയോഗിക്കുന്നത്. മദ്യപാനത്തെപ്പറ്റിയുള്ള ഒരു ശ്ലോകത്തില് ഇങ്ങനെ പറയുന്നു: –\n“കഷ്ടം പുഴുക്കള് വലയുന്ന പുളിച്ച കള്ളിന്-\nമട്ടും കുടിച്ച് ചില ഗോഷ്ഠികളും കളിച്ച്\nദുഷ്ട് ഉള്ളവാക്ക് ചിലരോട് പറഞ്ഞു നന്നായി\nകിട്ടുന്ന താഢനമതങ്ങവരോട് വാങ്ങും”.\nയഥാര്‍ത്ഥത്തില് സംഭവിക്കുന്നതും അത് തന്നെയാണ്. ബുദ്ധിസ്ഥിരതയ്ക്ക് മാന്ദ്യം സംഭവിക്കുന്നത് മൂലം വായില് തോന്നിയതൊക്കെ വിളിച്ചുപറഞ്ഞ് ചില ഗോഷ്ഠികള് കാണിക്കാനേ മദ്യപാനികള്‍ക്ക് കഴിയുന്നുള്ളു.\nകുടിച്ച് കുടിച്ച് സര്‍വതും നഷ്ടപ്പെടുമ്പോള് ഇനി കുടിക്കാന് വകയില്ലെന്നു ബോധ്യമാകുമ്പോള് മറ്റുചില ദുഷ്പ്രവണതകളിലേക്കാണ് മദ്യപാനികളുടെ ശ്രദ്ധ തിരിയുന്നത്. സാധാരണ കുടിക്കുന്ന സമയം വന്നെത്തിയാല് അവരുടെ അസഹ്യത മൂലം കൊള്ളയടിക്കാനും അന്യരുടെ പോക്കറ്റുകള് ചൂഷണം ചെയ്യാനും, കളവു നടത്താനും അവര്‍ക്ക് ഒരുങ്ങേണ്ടി വരുന്നു. ആദ്യ ദിവസം കുറച്ചൊക്കെ ഭയം പിടികൂടുമെങ്കിലും നിത്യേനയുള്ള പരിചയം അവര്‍ക്ക് ധൈര്യവും കരുത്തും സാമര്‍ത്ഥൃവും നല്‍കുന്നു.\nഇന്ന് മദ്യമുപയോഗിക്കുന്നതില് പ്രായപരിധികളൊന്നുമില്ല. വലിയവര് മുതല് സ്‌കൂള് കുട്ടികള് വരെ മദ്യമുപയോഗിക്കുന്നതൊരു ഭൂഷണമായി കരുതുന്നുണ്ട്. മാത്രമല്ല, സ്ത്രീകളും മദ്യപാനവിഷയത്തില് പിന്നോക്കമല്ലയെന്നതാണ് ചില സംഭവങ്ങള് ചൂണ്ടിക്കാണിക്കുന്നത്. ദിനംപ്രതി മദ്യമുപയോഗിക്കുന്നതു മൂലം ആരോഗ്യവും, കുടുംബഭദ്രതയും ശിഥിലമായി നാശത്തില് നിന്ന് നാശത്തിലേക്കു വഴുതി വീഴുന്ന പലരെയും നാം കാണുന്നുണ്ട്.\nമദ്യപാനം ഇസ്‌ലാം കര്‍ശനമായും നിഷിദ്ധമാക്കിയിട്ടുണ്ട്. ‘പാപങ്ങളുടെ ഇരിപ്പിടം’ എന്നാണ് മദ്യത്തെപ്പറ്റി തിരുമേനിയരുളിയത്. മദ്യപാനത്തില് അഭിമാനം കൊള്ളുകയും അത് ഭൂഷണമായും തറവാട്ടു മഹിമയായും അംഗീകരിച്ച് ജീവിക്കുകയും ചെയ്ത ഒരു ജനസഞ്ചയമായിരുന്നു അന്നത്തെ അറേബ്യന് നിവാസികള്. മദ്യപാനത്തില് ലയിച്ചു ചേര്‍ന്ന അവരെ മദ്യവിരോധികളാക്കി തീര്‍ക്കാന് വിശുദ്ധ ഖുര്‍ആനിന്റെ\nഅമാനുഷിക ശക്തിക്ക് നിഷ്പ്രയാസം കഴിഞ്ഞു. നബി (സ) മദീനയില് ആയിരിക്കുമ്പോഴാണ് ആദ്യത്തെ മദ്യ നിരോധന കല്‍പ്പന ലഭ്യമായത്. അതൊരുപദേശത്തിലായിരുന്നു. “മദ്യത്തെയും, ‘മൈസറി’ (ഭാഗ്യപരീക്ഷക്കുള്ള കളികള്, ലോട്ടറികള്) നെയും കുറിച്ച് അവര് നിന്നോട് (നബിയോട്) ചോദിക്കുന്നു, നീ പറയുക: അവയില് വമ്പിച്ച കുറ്റ (ങ്ങള്‍ക്കുള്ള മാര്‍ഗ്ഗം) ഉണ്ട്. (മറുവശം നോക്കുമ്പോള്) മനുഷ്യര്‍ക്ക് ചില പ്രയോജനങ്ങളും ഉണ്ട്. പക്ഷെ അവ കൊണ്ടുണ്ടാകുന്ന (അവ രണ്ടില് നിന്നും ജന്മമെടുക്കുന്ന) കുറ്റം അവ കൊണ്ടുണ്ടാകുന്ന പ്രയോജനത്തെക്കാള് വലുതാണ്!” (2:219).\nആദ്യത്തേത് ഉപദേശമാണെങ്കില് രണ്ടാമത്തേത് ഒരു താക്കീതായിരുന്നു. “സത്യവിശ്വാസികളേ! ലഹരി ബാധിച്ച നിലയില്, (അതായത്) നിങ്ങള് (നാവു കൊണ്ട്) പറയുന്നത് (ഹൃദയം കൊണ്ട്) ഗ്രഹിക്കു (വാന് കഴിയു) ന്ന (ഘട്ടം എത്തുന്ന) തു വരെ നമസ്‌ക്കാരത്തെ സമീപിക്കരുത്” (4: 43). നമസ്‌ക്കാര സമയത്തോടടുത്ത് മദ്യം ഉപയോഗി ക്കുന്നത് തെറ്റാണെന്ന് വെളിപ്പെടുത്തിയതിനു ശേഷം മദ്യപാനം കര്‍ശനമായും നിരോധിച്ചു കൊണ്ട് അല്ലാഹുവിന്റെ കല്‍പ്പന ലഭ്യമായി. “സത്യവിശ്വാസികളേ! മദ്യവും, ‘മൈസറും’, ‘അന്‍സാബും’ പ്രശ്‌നം വെക്കാനുള്ള അമ്പുകളും വൃത്തിഹീനങ്ങളും പിശാചിന്റെ നടപടികളില് പെട്ടതുമാകുന്നു. അതുകൊണ്ട് ജീവിതവിജയം പ്രാപിക്കാന് അതെല്ലാം വിട്ടൊഴിഞ്ഞിരിക്കുക. മദ്യ(പാന)ത്തിലും, മൈസറിലും മുഴുകി നിങ്ങള്‍ക്കിടയില് ശത്രുതയും വിദ്വേഷവും ഉണ്ടാക്കിത്തീര്‍ക്കണമെന്നും ദിവ്യസ്മരണയില് നിന്നും നമസ്‌കാരത്തില് നിന്നും നിങ്ങളെ തടഞ്ഞു നിര്‍ത്തണമെന്നും മാത്രമാണ് പിശാചുദ്ദേശിക്കുന്നത്. നിങ്ങള് വിരമിക്കുന്നുണ്ടോ?” (5:90,91). അല്ലാഹുവിന്റെ കല്‍പ്പന ഇറങ്ങിയപ്പോള് മറ്റൊന്നും അവര് ചിന്തിച്ചില്ല. തങ്ങള്‍ക്ക് അതുവരെ പ്രിയപ്പെട്ട മദ്യം സ്വന്തം കരങ്ങള് കൊണ്ട് തന്നെ ഒഴിച്ച് കളഞ്ഞ് അത് സൂക്ഷിക്കാന് ഉപയോഗിച്ച പാത്രങ്ങള് പോലും തല്ലിയുടക്കുകയാണ് അവര് ചെയ്തത്. അന്ന് മദീനയിലെ തെരുവീഥികളില് പ്രവഹിച്ച മദ്യത്തിനും പൊട്ടിത്തകര്‍ന്ന പാത്രങ്ങള്‍ക്കും കണക്കില്ലായിരുന്നു. അന്ന് മുതല് അവര് മദ്യം നിഷിദ്ധമായി കാണുകയും വര്‍ജിക്കുകയും ചെയ്തു.\nഒന്നുകില് മദ്യം, അല്ലെങ്കില്…\nമദ്യമുപയോഗിക്കുന്നവര്‍ക്ക് സ്വര്‍ഗപ്രാപ്തി ലഭിക്കുകയില്ലെന്നതാണ് തിരുവചനങ്ങള് കൊണ്ട് നമുക്ക് വ്യക്തമാകുന്നത്. അല്ലാഹുവിലുള്ള വിശ്വാസം നശിപ്പിക്കുന്നതിലും ദിവ്യസ്മരണയെ ഇല്ലാതാക്കി ആരാധനാക്രമങ്ങളില് മനുഷ്യരെ വിമുഖരാക്കാനും മദ്യം ഒരു കാരണമായിത്തീരുന്നുവെന്നതില് തര്‍ക്കമില്ല. നമസ്‌കാരാദി കര്‍മങ്ങള് നിര്‍വഹിക്കാനും ഹൃദയശുദ്ധി കൈവരുത്താനും, സല്‍ക്കര്‍മങ്ങള് ചെയ്യാനുമുള്ള സുവര്‍ണ്ണാവസരവും മഹത്തായ ഭാഗ്യവും മദ്യപാനികള്‍ക്ക് നഷ്ടപ്പെടുന്നത് മൂലം അനശ്വരമായ പാരത്രികസുഖത്തെ സമ്പാദിക്കാന് സാധിക്കാതെ പോവുകയും അതിനാല് ദീര്‍ഘകാലശിക്ഷയ്ക്ക് പാത്രീഭൂതരാകുകയും ചെയ്യുന്നു. ബൈഹകി, ഇബ്‌നു അബ്ബാസ് (റ) വില്‍നിന്നു രിവായത് ചെയ്ത ഒരു ഹദീസില് ഇപ്രകാരം കാണുന്നു. “…അതുകൊണ്ട് നിങ്ങള് മദ്യം ഉപയോഗിക്കരുത്. അല്ലാഹുവാണെ സത്യം, ഈമാനും മദ്യവും ഒരുവന്റെ ഉള്ളില് ഒരുമിച്ചു സ്ഥിതി ചെയ്യുന്നില്ല. ഒന്നുകില് മദ്യം, അല്ലെങ്കില് ഈമാന്!” മദ്യപാനം മൂലം ഈമാന് നഷ്ടപ്പെടുകയും ഇബ്‌ലീസിന്ന് പ്രണാമം ചെയ്യുകയും ചെയ്ത ബര്‍സീസായുടെ കഥ പ്രസ്താവ്യമാണല്ലോ. എന്ത് ക്ലേശങ്ങള് സഹിച്ചും ഈമാന് നേടിയെടുക്കാന് അനവരതം യത്‌നിക്കേണ്ട ചില മുസ്‌ലിം നാമധാരികള് മദ്യമുപയോഗിച്ച് ദീനുല് ഇസ്‌ലാമിന് കളങ്കം വരുത്തുന്നത് ഖേദകരമാണ്: “വ്യഭിചാരി വ്യഭിചരിക്കുമ്പോള് ഈമാനുള്ളവനായിക്കൊണ്ട് വ്യഭിചരിക്കുകയില്ല, കള്ളന് കക്കുമ്പോള് ഈമാനുള്ളവനായിക്കൊണ്ട് കക്കുകയില്ല. കള്ളുകുടിക്കുമ്പോള് ഈമാനുള്ളവനായി കുടിക്കുകയില്ല” എന്ന് തിരുമേനിയരുളിയതായി അബുഹുറൈറ (റ) പ്രസ്താവിച്ചിട്ടുണ്ട്. എന്നിട്ടുപോലും എല്ലാ ദുഷ്പ്രവണതകള്‍ക്കും പ്രേരണ നല്‍കുന്ന മദ്യമുപയോഗിക്കുന്നതില് ചില മുസ്‌ലിം സഹോദരന്മാര് പെട്ടുപോയിരിക്കുകയാണ്. മദ്യപാനം പരക്കെയാകുന്നത് അന്ത്യനാളിന്റെ ആരംഭാടയാളമായി നബി (സ) നമുക്കറിവു തന്നിട്ടുണ്ട്. പരിശുദ്ധ ഇസ്‌ലാം മതം മദ്യം കഠിനമായി നിരോധിച്ചിട്ടും അതനുസരിക്കാതെ ചിലര് മദ്യശാലയിലേക്ക് ആകര്‍ഷിക്കപ്പെട്ടു പോയിട്ടുണ്ട്. ഈ ദുഷ്പ്രവണത ദുരീകരിക്കേണ്ട കാലം അതിക്രമിച്ചിരിക്കുന്നു.\nമദ്യപാനം ആര്‍ക്കും ഭൂഷണമല്ല. ബുദ്ധിയും വ്യക്തിത്വവും കുടുംബഭദ്രതയും നിലനിര്‍ത്താന് ശ്രമിക്കുന്നവര് മദ്യം ഒരിക്കലും ഉപയോഗിക്കുകയില്ല. മദ്യനിരോധനം പിന്‍വലിച്ചാലും ഇല്ലെങ്കിലും ശരി ബുദ്ധിയുള്ള മനുഷ്യന് മദ്യത്തിന്റെ ദോഷവശങ്ങളെ പറ്റി നല്ലവണ്ണം ചിന്തിച്ച് ആത്മസംയമനത്തിലൂടെ മദ്യം നിഷിദ്ധമാക്കിത്തള്ളട്ടെ.\n« നിറവേറിയ പ്രാർത്ഥന\nസാഹിത്യ സമാജങ്ങൾ »


ഔഡി കാറുകൾക്ക് വില കൂടും; ഉൽപ്പന്ന നിരയിലാകെ രണ്ട് ശതമാനത്തിന്റെ വർധവ് പ്രഖ്യാപിച്ചു - Malayalam DriveSpark\nPublished: Tuesday, November 10, 2020, 15:29 [IST]\nഇന്ത്യയിലെ തങ്ങളുടെ ഉൽപ്പന്ന നിരയിലാകെ വില വർധനവ് പ്രഖ്യാപിച്ച് ജർമൻ ആഡംബര നിർമാതാക്കളായ ഔഡി. രാജ്യത്ത് വിൽപ്പനയ്‌ക്കെത്തുന്ന എല്ലാ മോഡലുകളുടെയും വില രണ്ട് ശതമാനം വർധിക്കുമെന്നാണ് കമ്പനി പറയുന്നത്.\nകറൻസി മൂല്യത്തിലെ വ്യതിയാനങ്ങളും ഇൻപുട്ട് ചെലവുകളും വർധിക്കുന്നതാണ് വില വർധനവ് പ്രഖ്യാപിക്കാൻ കമ്പനിയെ പ്രേരിപ്പിച്ചത്. എന്നാൽ 2021 ജനുവരി ഒന്നു മുതലാണ് വില പരിഷ്ക്കരണം പ്രാബല്യത്തിൽ വരിക.\nഈ വർഷം മാത്രം ജർമൻ കാർ നിർമാതാക്കൾ ആറ് പുതിയ മോഡലുകളാണ് അവതരിപ്പിച്ചിരിക്കുന്നത്. ഇതിൽ Q8, A8L, RS7, RS Q8, Q8 സെലിബ്രേഷൻ, ഏറ്റവും പുതിയ Q2 എസ്‌യുവി എന്നിവ ഉൾപ്പെടുന്നു.\nഅടുത്ത ആഴ്ച വിപണിയിൽ പ്രതീക്ഷിക്കുന്ന S5 സ്‌പോർട്ബാക്കിന്റെ ടീസറും കമ്പനി കഴിഞ്ഞ ദിവസം പങ്കുവെച്ചിരുന്നു. ബ്രാൻഡിന്റെ ‘Q' സീരീസ് ഓഫറുകളിലെ ബ്രാൻഡിന്റെ എൻ‌ട്രി ലെവൽ മേഡലാണ് പുതിയ ഔഡി Q2.\n34.99 ലക്ഷം രൂപയാണ് ഈ എസ്‌യുവിക്ക് എക്സ്ഷോറൂം വിലയായി ഇന്ത്യയിൽ മുടക്കേണ്ട പ്രാരംഭ വില. 2.0 ലിറ്റർ നാല് സിലിണ്ടർ TFSI എഞ്ചിനാണ് എൻട്രി ലെവൽ ഓഫറിന്റെ ഹൃദയം.\nഏഴ് സ്പീഡ് എസ്-ട്രോണിക് ഓട്ടോമാറ്റിക് ഗിയർബോക്സുമായി ജോടിയാക്കിയ ഈ യൂണിറ്റ് 190 bhp കരുത്തിൽ 320 Nm torque ഉത്പാദിപ്പിക്കാൻ പ്രാപ്തമാണ്. ബ്രാൻഡിന്റെ ‘ക്വാട്രോ' സംവിധാനം വഴി ഇത് ഫോർവീൽ ഡ്രൈവും വാഗ്‌ദാനം ചെയ്യുന്നുണ്ട്.\nഅതോടൊപ്പം തന്നെ ഔഡിയിൽ നിന്നുള്ള ആദ്യത്തെ ഓൾ-ഇലക്ട്രിക് എസ്‌യുവിയായ ഇ-ട്രോൺ അടുത്ത വർഷം ഇന്ത്യയിൽ അരങ്ങേറ്റം കുറിച്ചേക്കും. കമ്പനിയുടെ ഉൽപ്പന്ന നിരയിലെ Q5 എസ്‌യുവിക്കും Q7 നും ഇടയിലായാകും ഇ-ട്രോൺ സ്ഥാനംപിടിക്കുക.\nMOST READ: പുതുതലമുറ i20-യ്ക്ക് ആക്സസറി കിറ്റുകൾ അവതരിപ്പിച്ച് ഹ്യുണ്ടായി\n5.5 സെക്കൻഡിനുള്ളിൽ 100 കിലോമീറ്റർ വേഗതയിൽ കൈവരിക്കാൻ ശേഷിയുള്ള ഇലക്ട്രിക് ആഢംബര എസ്‌യുവി 408 bhp കരുത്തിൽ 664 Nm torque ആണ് ഉത്പാദിപ്പിക്കുന്നത്.\nറീജനറേറ്റീവ് ബ്രേക്കിംഗ് സാങ്കേതികവിദ്യ വഴി ചാർജ് ചെയ്യാൻ കഴിയുന്ന 95 കിലോവാട്ട് ബാറ്ററി പായ്ക്കും ഇ-ട്രോണിന്റെ പ്രത്യേകതയാണ്. അടുത്ത വർഷം വിപണിയിൽ എത്തുമ്പോൾ മെർസിഡീസ് EQC 400 ഇലക്ട്രിക് എസ്‌യുവിക്ക് വെല്ലുവിളിയാകാനാണ് കമ്പനിയുടെ ലക്ഷ്യം.\nAudi India To Hike Prices Across Entire Range From Next January. Read in Malayalam\nStory first published: Tuesday, November 10, 2020, 15:29 [IST]


വിദ്യാർത്ഥിനികളെ ലൈംഗികമായി ചൂഷണം ചെയ്യാൻ ശ്രമം !!! കണ്ണൂർ സർവ്വകലാശാല അധ്യാപകനെതിരെ കേസ്...!!! | Kannur University professor booked for Sexual abuse of3Students. - Malayalam Oneindia\nവിദ്യാർത്ഥിനികളെ ലൈംഗികമായി ചൂഷണം ചെയ്യാൻ ശ്രമം !!! കണ്ണൂർ സർവ്വകലാശാല അധ്യാപകനെതിരെ കേസ്...!!!\nUpdated: Sun, Mar 26, 2017, 12:51 [IST]\nകണ്ണൂര്: കണ്ണൂര് സര്‍വ്വകലാശാലയിലെ വകുപ്പ് മേധാവി വിദ്യാര്‍ത്ഥിനികളോട് ലൈംഗിക അതിക്രമം കാണിച്ചെന്ന് പരാതി. മാത്തമാറ്റിക്കല് വിഭാഗം മേധാവി ഡോ. കെ വി രാമകൃഷ്ണന് എതിരെയാണ് മൂന്ന് വിദ്യാര്‍ത്ഥിനികള് പരാതി നല്‍ികിയിരിയ്ക്കുന്നത്. സര്‍വ്വകലാശാല രജിസ്ട്രാര്‍ക്കും വിദ്യാര്‍ത്ഥിനികള് പരാതി നല്‍കിയിട്ടുണ്ട്.\nകണക്ക് വിഭാഗം മേധാവിയായ ഡോ. രാമകൃഷ്ണന് ഡിപ്പാര്‍ട്ട്‌മെന്റിലെ3വിദ്യാര്‍ത്ഥിനികളോട് ലൈംഗിക ചുവയുള്ള സംഭാഷണങ്ങള് നടത്തിയെന്നും ചൂഷണം ചെയ്യാന് ശ്രമിച്ചു എന്നുമാണ് കേസ്.\nപോലീസിനും യൂണിവേഴ്‌സിറ്റ് രജിസ്ട്രാര്‍ക്കും വിദ്യാര്‍ത്ഥിനികള് പരാതി നല്‍കി. രജിസ്ട്രാര് പരാതി പരിഹാര സെല്ലിന് കംപ്ലയിന്റ് കൈമാറി.\nമൂന്ന് അധ്യാപികമാരുടെ നേതൃത്വത്തില് അന്വേഷണ കമ്മിറ്റിയെ നിയോഗിച്ചു. ഇവര് നടത്തിയ അന്വേഷണത്തില് പരാതിയില് കഴമ്പുണ്ടെന്നാണ് കണ്ടെത്തിയത്.\nഅധ്യാപകന് എതിരെ ഉയര്‍ന്ന പരാതിയിന്മേല് യൂണിവേഴ്‌സിറ്റി ചാന്‍സിലര് ആയ ഗവര്‍ണര് വിശദീകരണം തേടിയിട്ടുണ്ട്.\nkannur university student sex abuse complaint harassment police governor കണ്ണൂര് യൂണിവേഴ്സിറ്റി കണക്ക് പരാതി അന്വേഷണം\nThe police slappedacase under sections of IPC 354 against the teacher for “assaulting women with intent to outrage their modesty.”


ദൃശ്യശേഖരം: ചേന്ദമംഗലം കൈത്തറിയുടെ ഊടും പാവും (ഭാഗം മൂന്ന്)\nപാവോട്ടം കഴിഞ്ഞ് തയ്യാറാക്കിയ നൂൽ നെയ്ത്തിനായി തറിയിൽ കയറ്റുന്നതിനുമുമ്പ്, തറിയിലെ വലിച്ചിൽ മൂലമുള്ള പൊട്ടിപ്പോകൽ അതിജീവിക്കാൻ വേണ്ടത്ര കരുത്തും, ഒപ്പം നേർമ്മയുമുള്ളതാക്കി നൂലിനെ മാറ്റേണ്ടതുണ്ട്.\nവെളിമ്പ്രദേശത്ത് നിരനിരയായി നാട്ടിയ കുറ്റികളിൽ പാവുനൂൽ നീളത്തിൽ വിരിച്ചിട്ട്, പശ കൊടുത്ത് ഉണക്കിയാണ് ഇത് സാധിക്കുന്നത്. പാവുനൂലിന്റെ നീളത്തിന്റെ അത്രയും നീളമുള്ള സ്ഥലം ഇതിനാവശ്യമാണ്. ഫാക്ടറിയിൽ, ഫാക്ടറിയുടെ മുറ്റത്ത് ഇതിനാവശ്യമായ സ്ഥലം ധാരാളമുണ്ട്. എന്നാൽ വീടുകളിലാകട്ടെ, ഇടവഴിയിലൂടേയോ, പറമ്പുകളിൽ നിന്ന് പറമ്പുകളിലേക്കോ, മുറ്റങ്ങളിൽ നിന്ന് മുറ്റങ്ങളിലേക്കോ നീളുന്ന കുറ്റികളിലാണിത് കാണാൻ കഴിയുക. പണ്ടുകാലത്ത് മുന്നൂറും അഞ്ഞൂറും മീറ്ററുകൾ നീളമുള്ള പാവ് ഇപ്രകാരം ഉണക്കിയിരുന്നു. വേലിക്കെട്ടുകളുടേയും മതിലുകളുടേയുമൊക്കെ എണ്ണം ദിനം‌പ്രതി വർദ്ധിച്ചുവരുന്ന ഇക്കാലത്ത് പക്ഷേ, ഇത്രയും നീളമുള്ള പറമ്പ് കിട്ടുക അസാധ്യം തന്നെ. അതുകൊണ്ട്, മുന്നൂറു മീറ്റർ നീളമുള്ള പാവിനെ, നൂറ്റമ്പത് മീറ്റർ നീളമുള്ള രണ്ടു ഭാഗങ്ങളായി തിരിച്ചാണ് പാവുണക്കൽ നടത്തുന്നത്. അതിരുകളില്ലാതെ ഒരു നൂറ്റമ്പത് മീറ്റർ പറമ്പ് ഇപ്പോഴും അവിടവിടെ ലഭ്യമാണ്....കാലക്രമേണ ഇതും അസാധ്യമായേക്കാം....\nനേർത്ത വെയിലും ഇളം കാറ്റുമുള്ള പുലർവേളകളിലാണ് പാവുണക്കൽ നടത്തേണ്ടത്. ചെറിയ വെയിൽ വേണം; എന്നാൽ അധികമായി ചൂടുതട്ടാൻ പാടില്ല. അതുപോലെതന്നെ, തണൽ വേണം; എന്നാൽ തണൽ മാത്രമായി ഈർപ്പം പറ്റാനും പാടില്ല. അതുകൊണ്ട് നന്നേ പുലർച്ചയ്ക്ക് തുടങ്ങി, വെയിൽ മൂക്കുന്നതിനുമുമ്പേ പാവുണക്കൽ അവസാനിച്ചിരിക്കണം. ചൂടു തട്ടിയാൽ നൂലിന്റെ മിനുസം കുറയും. ഈർപ്പം തട്ടിയാൽ കരുത്തു കുറയും.\nപാവുനൂൽ ഇപ്രകാരം വിരിക്കുന്നു. തുടർന്ന് മൈദാമാവ് കുറുക്കിയുണ്ടാക്കിയ പശ, വെളിച്ചെണ്ണയും ചേർത്ത് നൂലിൽ തേച്ചു പിടിപ്പിക്കും. പണ്ടുകാലത്ത് അരി ഉരലിൽ ഇടിച്ച് പൊടിയാക്കി, അതിൽ വെളിച്ചെണ്ണയും ചെമ്പരത്തിത്താളിയും ചേർത്തു കുറുക്കിയുണ്ടാക്കുന്ന പശയായിരുന്നത്രേ ഉപയോഗിച്ചിരുന്നത്.\nകാവിമുണ്ടിനുള്ള പാവുനൂൽ ഉണക്കലാണ് ഇവിടെ കാണുന്നത്.\nനൂറ്റമ്പത് മീറ്റർ നീളമുള്ള രണ്ടു ഭാഗങ്ങളാ‍ണ് നൂലിനെന്ന് പറഞ്ഞുവല്ലോ. ഈ രണ്ടു ഭാഗങ്ങളും തമ്മിലുള്ള ഒട്ടിപ്പിടുത്തം ഒഴിവാക്കാനായി നൂലിനിടയിലൂടെ ഇടയ്ക്കിടെ മരക്കമ്പുകൾ തിരുകിയിരിക്കുന്നു.\nപശ തേച്ചശേഷം പിഴിയുന്നു:\nഅതിനുശേഷം നൂൽ വിടർത്താൻ തുടങ്ങുന്നു:\nഇടയിൽ തിരുകിയിട്ടുള്ള മരക്കമ്പുകളുടെ സ്ഥാനം ഇടയ്ക്കിടെ മാറ്റി ഒട്ടിപ്പിടുത്തം ഒഴിവാക്കുന്നു:\nപൂർണ്ണമായും ചകിരികൊണ്ട് നിർമ്മിച്ചിട്ടുള്ള ഒരു ബ്രഷാണ് താഴെ കാണുന്നത്.\nഈ ബ്രഷ് പല പ്രാവശ്യം ഒരറ്റം മുതൽ മറ്റേ അറ്റം വരെ നൂലിലൂടെ ഓടിക്കുന്ന പണിയാണ് അടുത്തത്. “വിരിയിടൽ”, “വാരൽ” എന്നൊക്കെയാണ് ഇതിന് പറയുന്നത്. ഇതിലൂടെയാണ് പശ ഓരോ നൂലിഴയിലും വേണ്ടത്ര പിടിക്കുന്നത്. ഒപ്പം, വിടർന്നുവിടർന്നു വരുന്ന നൂലിഴകൾ ഉണങ്ങാനും തുടങ്ങുന്നു. ഉണങ്ങിയശേഷം വീണ്ടും പശ തേച്ച് ഒരിക്കൽക്കൂടി ഇതേ പ്രവൃത്തി ആവർത്തിക്കും. മൊത്തം രണ്ടു പ്രാവശ്യം പശ തേച്ച് ഉണക്കിയെടുക്കുമെന്നർത്ഥം. ഇത് ചേന്ദമംഗലം കൈത്തറിയുടെ പ്രത്യേകതയത്രേ.\nഉണക്ക് ഏകദേശം പൂർത്തിയായ നൂൽ.\nഉണക്കിയെടുത്ത നൂൽ വെയിൽ മൂക്കുന്നതിനുമുമ്പ് ചുരുട്ടിയെടുത്ത ശേഷം ആവശ്യം പോലെ നെയ്ത്തിനായി തറിയിൽ ഉറപ്പിക്കും.\nനിസ്സാരമെന്ന് തോന്നുമെങ്കിലും, വളരെ മിനക്കെട്ട ഒരു ജോലിയാണ് പാവുണക്കൽ. കാലാവസ്ഥ അനുകൂലമാവേണ്ടതുണ്ട് എന്നതാണ് ഇതിലെ മർമ്മപ്രധാനമായ സംഗതി. അതുകൊണ്ടുതന്നെ, മഴക്കാലമാണ് ഏറ്റവും ദുരിതം പിടിച്ച കാലഘട്ടമെന്നത് പ്രത്യേകം പറയേണ്ടതില്ലല്ലോ. ഉണക്കലിനിടയിൽ മഴ വന്നാൽ അതുവരെ ചെയ്ത പണിയത്രയും പാഴായതുതന്നെ.\nപാവുണക്കലിന്റെ ചിത്രങ്ങൾ എടുത്തുകൊണ്ട് ഞാൻ നിൽക്കുമ്പോൾ, പൊടുന്നനെ ഒരു വേനൽമഴ പൊട്ടിവീണു. “വിരിയിടൽ” ഏതാണ്ട് പകുതിയോളമായ പാവുനൂലിലേക്ക് മഴവെള്ളം വീശിയടിച്ചു. തൊട്ടടുത്തുള്ള ഒരു ഓലഷെഡിൽ തൊഴിലാളികളോടൊപ്പം ഞാനും അഭയം പ്രാപിച്ചു. “നൂൽ മഴ നനഞ്ഞല്ലോ, ഇനിയെന്തു ചെയ്യും?” എന്ന എന്റെ ചോദ്യത്തിന്,\n“എന്തു ചെയ്യാനാ, ഈ ചെയ്ത പണിമുഴുവൻ മഴ മാറിയിട്ട് ഇനി വീണ്ടും ആവർത്തിക്കണം” എന്ന നിസ്സംഗമായ ഉത്തരം. വെള്ളം മുഴുവൻ പിഴിഞ്ഞുകളഞ്ഞ്....വീണ്ടും പശ തേച്ച്........വിരിയിട്ട്.........\nഅയച്ചത്: ബിന്ദു കെ പി at 7:43 AM\nപാവുണക്കുന്നതും ശ്രദ്ധിച്ചു, തുടരട്ടെ!\naashamsakal..... blogil puthiya post.... HERO- PRITHVIRAJINTE PUTHIYA MUKHAM..... vaayikkane........


പിജെ ജോസഫിന് രാഷ്ട്രീയ അഭയം നൽകിയത് തെറ്റ്; കേരള കോൺഗ്രസിനെ ഹൈജാക്ക് ചെയ്യാൻ ശ്രമിച്ചെന്നും ജോസ് കെ മാണി | PJ Jospeph tries to hijack Kerala Congress Accuses Jose K Mani\nപിജെ ജോസഫിന് രാഷ്ട്രീയ അഭയം നൽകിയത് തെറ്റ്; കേരള കോൺഗ്രസിനെ ഹൈജാക്ക് ചെയ്യാൻ ശ്രമിച്ചെന്നും ജോസ് കെ മാണി\nKottayam, First Published 30, Jun 2020, 1:37 PM\nയുഡിഎഫിൽ നിന്നും ഇത് പ്രതീക്ഷിച്ചില്ലെന്ന് പ്രവർത്തകർ പറയുന്നു. എല്ലാവരേയും ഒരുമിച്ച് കൊണ്ടുപോവുക എന്ന ധർമ്മം യുഡിഎഫ് മറന്നു\nകോട്ടയം: കെഎം മാണിയുടെ മരണശേഷം കേരള കോൺഗ്രസിനെ പിജെ ജോസഫ് ഹൈജാക്ക് ചെയ്യാൻ ശ്രമിച്ചുവെന്ന് ജോസ് കെ മാണി എംപി. പിജെ ജോസഫിന് രാഷ്ട്രീയ അഭയം നൽകുകയാണ് കെഎം മാണി ചെയ്തത്. അത് തെറ്റായിപ്പോയി. കെഎം മാണിയെ മറന്നുകൊണ്ടുള്ള തീരുമാനമാണ് യുഡിഎഫിൻറേത്. കേരള കോൺഗ്രസിനെ സംരക്ഷിക്കാൻ ശ്രമിച്ചതാണോ താൻ ചെയ്ത തെറ്റെന്നും അദ്ദേഹം ചോദിച്ചു.\nയുഡിഎഫിനെ പടുത്തുയർത്തുന്നതിൽ 38 വർഷക്കാലം കെഎം മാണിക്ക് നിർണായക പങ്കുണ്ട്. ആ കെ എം മാണിയെയാണ് പുറത്താക്കിയത്. യുഡിഎഫുമായുണ്ടായിരുന്നത് ഹൃദയബന്ധം. ഒരു കാരണവുമില്ലാതെ ആ ഹൃദയ ബന്ധം മുറിച്ച് മാറ്റി. ഒരു തദ്ദേശ സ്ഥാപനത്തിലെ പദവിക്ക് വേണ്ടി മുന്നണി രൂപീകരിക്കാൻ കൂടെ നിന്ന പാർട്ടിയെ പുറത്താക്കി.\nമുന്നണി പ്രവർത്തകരെ ഇത് മുറിവേൽപ്പിച്ചു. യുഡിഎഫിൽ നിന്നും ഇത് പ്രതീക്ഷിച്ചില്ലെന്ന് പ്രവർത്തകർ പറയുന്നു. എല്ലാവരേയും ഒരുമിച്ച് കൊണ്ടുപോവുക എന്ന ധർമ്മം യുഡിഎഫ് മറന്നു. പിറന്ന് വീണതുമുതൽ പാർട്ടിയെ തകർക്കാൻ പലരും ശ്രമിച്ചു. പക്ഷേ അതിനെയെല്ലാം അതിജീവിച്ചു\nപിജെ ജോസഫ് നുണകൾ ആവർത്തിക്കുന്നു. പിജെ ക്ക് രാഷ്ട്രീയ അഭയം കൊടുത്തത് കെഎം മാണിയാണ്. കെഎം മാണിയുടെ മരണശേഷം കേരളാ കോൺഗ്രസിനെ ഹൈജാക്ക് ചെയ്യാൻ പിജെ ശ്രമിച്ചു. അത് സംരക്ഷിക്കാൻ ശ്രമിച്ചതാണോ താൻ ചെയ്ത തെറ്റെന്നും അദ്ദേഹം ചോദിച്ചു.\nമാണിയുടെ മരണ ശേഷം ജോസഫ് ആവശ്യപ്പെട്ടതെല്ലാം അനാവശ്യം. ലോക്സഭാ സീറ്റിലെ തീരുമാനമെടുത്തപ്പോൾ താൻ മോശക്കാരനായി. പാലായിലെ സ്ഥാനാർത്ഥി പാലായിൽ നിന്ന് വേണമെന്ന് പറഞ്ഞപ്പോൾ താൻ മോശക്കാരനായി. ചിഹ്നം പോലും ലഭിക്കാതെ ഒറ്റയ്ക്ക് നിന്നു. യുഡിഎഫിൽ പരാതി ഉന്നയിച്ചു. ജില്ലാ പഞ്ചായത്തിൽ കാല് മാറ്റക്കാരന് പ്രസിഡന്റ് പദവി നൽകാൻ ആവശ്യപ്പെട്ടു.\nLast Updated 30, Jun 2020, 1:44 PM\ntries to hijack